
1. [bookmark: _Toc217985927]Saīsinājumi, apzīmējumi un definīcijas
	AMR
	Antimikrobiālā rezistence/ mikrobu rezistence (rezistence pret antimikrobiāliem līdzekļiem) (ES terminu datu bāze (IATE))
AMR ir baktērijām un citiem mikroorganismiem piemītoša spēja kļūt arvien izturīgākiem pret tādu antimikrobiālo līdzekli (jeb pretmikrobu līdzekli), pret kuru iepriekš tās ir bijušas jutīgas

	AFV
	Aktīvā farmaceitiskā viela

	Direktīva 2001/83/EK
	Eiropas Parlamenta un Padomes Direktīva 2001/83/EK
(2001. gada 6. novembris) par Kopienas kodeksu, kas attiecas uz cilvēkiem paredzētām zālēm

	 ECDC 
	Eiropas slimību un profilakses kontroles centrs (European Centre for Disease Prevention and Control)

	ES
	Eiropas Savienība

	EEZ valstis
	Eiropas Ekonomiskās zonas valstis

	EZA
	Eiropas zāļu aģentūra (European Medicines Agency (EMA)

	Farmakopeja
	Visu ārstniecības līdzekļu aprakstu sakopojums ar norādījumiem par zāļu vielu izgatavošanu, uzglabāšanu un izsniegšanu

	LRP
	Labas ražošanas prakses (Good Manifakturing practices)

	Monogrāfija
	Farmācijas kontekstā ir oficiāls dokuments, kas apraksta konkrētas vielas vai zāļu formas kvalitātes prasības. Monogrāfijas tiek publicētas oficiālās farmakopejās kā, piemēram, Eiropas farmakopeja (Ph. Eur.) un tām ir juridisks spēks attiecīgajā teritorijā

	MK noteikumi Nr.416
	2007. gada 26. jūnija noteikumi Nr. 416 “Zāļu izplatīšanas un  kvalitātes kontroles kārtība”

	NVD
	Nacionālais veselības dienests

	Projekts
	Projekts: Valsts pētījumu programmas projekts “Jaunas zināšanas un pieejas antimikrobiālās rezistences mazināšanai, HIV ierobežošanai un sabiedrības vakcinācijas aptveres paplašināšanai” (Nr. VPP-VMSabiedrības_Veselība-2023/5-0001)

	PSKUS
	Valsts sabiedrība ar ierobežotu atbildību “Paula Stradiņa klīniskā universitātes slimnīca”

	PVO
	Pasaules Veselības organizācija (World Health Organisation)

	Regula Nr.746/2024
	Eiropas Parlamenta un padomes Regula (EK) Nr. 726/2004 (2004. gada 31. marts), ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru. Dokuments attiecas uz EEZ.

	RSU
	Rīgas Stradiņa universitāte

	SPKC
	Slimību profilakses un kontroles centrs

	VASI
	Ar veselības aprūpi saistīta infekcija 

	VM
	Veselības ministrija

	ZVA
	Zāļu valsts aģentūra






2. Ievadinformācija par projektuĪsumā:
· Bakteriofāgu terapija piedzīvo renesansi visā pasaulē, tomēr pagaidām netiek atpazīta  Latvijas stratēģiskos, normatīvajos dokumentos vai rekomendācijās.
· Ziņojumā izvērtēti bakteriofāgu terapijas tiesiskie aspekti Eiropas Savienībā un Latvijā.
· Ziņojuma mērķis ir sniegt priekšlikumus par fāgu terapijas lietošanas Latvijā tiesisko ietvaru, lai nodrošinātu Latvijas pacientiem iespēju saņemt drošu, pieejamu un uz precīzijas medicīnas principiem balstītu fāgu terapiju.


2.1. [bookmark: _Toc217985929]Projekta īstenošanas normatīvais ietvars 
Rīgas Stradiņa universitāte īsteno Valsts pētījumu programmas “Sabiedrības veselība” projektu Nr. VPP-VMSabiedrības_Veselība-2023/5-0001 “Jaunas zināšanas un pieejas antimikrobiālās rezistences mazināšanai, HIV ierobežošanai un sabiedrības vakcinācijas aptveres paplašināšanai” no 2023. gada 22. decembra.
Projekta mērķis ir attīstīt jaunas zināšanas un pieejas antimikrobiālās rezistences mazināšanai, HIV izplatības ierobežošanai un izmaksu efektīvai sabiedrības vakcinācijas aptveres paplašināšanai.
Šis ziņojums “Bakteriofāgu terapija kā daudzsološa perspektīva antibakteriālās rezistences gadījumos - tendences un priekšlikumi regulatīvajam ietvaram Latvijā” sagatavots projekta darba pakas WP2 ietvaros – Situācijas identificēšana un risinājumu piedāvāšana ar veselības aprūpi saistīto infekciju un antimikrobiālās rezistences jomā valstī, īstenojot uzdevumu 2.2. Jauna pieeja, izmantojot baktēriju skrīningu kā iespējamu bakteriofāgu terapijas prototipu. Ziņojums pamatā balstīts uz sekundāro avotu izpēti, proti, veikta pieejamo zinātnisko rakstu, citu valstu un Eiropas Savienības oficiālo dokumentu, kā arī citu publiski pieejamu uzticamu avotu analīze.
2.2. [bookmark: _Toc217985930]Ziņojuma mērķis
Bakteriofāgu izmantošana ārstniecībā cilvēkiem pēdējās desmitgadēs strauji atgūst starptautisku aktualitāti, īpaši ņemot vērā antimikrobiālās rezistences izplatību un nepieciešamību rast alternatīvas antibiotikām. Notiek plašas diskusijas par vienotu regulējuma ietvaru fāgu terapijas drošai un pieejamai lietošanai, atsevišķās valstīs tiek ieviests specifisks fāgu terapijas regulējums, kā arī tiek īstenota plaša fāgu pētniecība un Eiropā jau darbojas nacionālas fāgu bankas (Beļģijā, Francijā, Vācijā, Nīderlandē).[footnoteRef:2] [2:  European Commission, Joint Research Centre, Toussaint, B., Munoz Pineiro, A., & Pirnay, J. (2024). Overview and outlook of phage therapy and phage biocontrol. Publications Office of the European Union. https://doi.org/10.2760/71288] 

Latvijā bakteriofāgu terapijas izmantošana ārstniecībā cilvēkiem šobrīd ir sporādiska un pārsvarā balstās uz atsevišķu speciālistu zināšanām, entuziasmu un profesionālo atbildību. Tomēr galvenais kritērijs šīs terapijas piemērošanā ir un paliek pacienta vajadzības - īpaši situācijās, kad antibakteriālās rezistences dēļ citas ārstēšanas iespējas ir izsmeltas. Vienlaikus Latvijas ārstu vidū nav viennozīmīgas skaidrības par to, kādā juridiskajā ietvarā fāgu terapija Latvijā ir pieļauta, un šobrīd pastāv regulatīvo iestāžu informācijas vakuums - šai tematikai Latvija nepieskaras nevienā no saviem normatīvajiem vai stratēģiskajiem dokumentiem.
Pieaugot interesei par bakteriofāgiem kā alternatīvu terapiju antibakteriālās rezistences kontekstā, Latvijā ir nepieciešams uzsākt sarunas un panākt vienošanos par fāgu terapijas regulējuma ietvaru, lai nodrošinātu pacientiem pieejamu un drošu terapiju, vienlaikus novēršot risku, ka fāgu izmantošana varētu notikt nekontrolēti un bez atbilstošu drošuma un regulējuma prasību ievērošanas. 
[bookmark: _Toc89687840]Šajā ziņojumā Projekta komanda rūpīgi analizē gan regulatoros, gan praktiskos jautājumus, kas saistīti ar bakteriofāgu terapiju, un izstrādā konkrētus ieteikumus veselības nozares politikas veidotājiem, ieviesējiem un ārstniecības speciālistiem. Mērķis ir izveidot stabilu struktūru fāgu terapijas īstenošanai Latvijā, vienlaikus samazinot laiku, kas pacientiem ar recidivējošām un grūti ārstējamām infekcijām ir nepieciešams, lai piekļūtu fāgu terapijai. Šī pieeja atbilst Latvijas sabiedrības veselības pamatnostādnēs 2021.–2027. gadam ietvertajam precīzijas medicīnas principam - individuāli pielāgota, uz pacientu orientēta diagnostika un ārstēšana, kas balstās uz mūsdienu tehnoloģijām, datiem un inovācijām.


3. Antimikrobiālā rezistence Īsumā:
· Antimikrobiālā rezistence ir nopietns globāls sabiedrības veselības drauds un aplēsts, ka 2050. gadam tā varētu radīt līdz pat 10 miljoniem nāves gadījumu gadā.
· Galvenais riska faktors ir pārmērīga un nepamatota antibiotiku lietošana, tādēļ ar jaunām antibiotikām vien nepietiek – nepieciešami jauni un arī netradicionāli risinājumi, piemēram, bakteriofāgi.
· ES līmenī tiek atzīts fāgu terapijas potenciāls un veidots regulējuma un finansēšanas ietvars, tostarp Horizon programmas ietvaros 2025.gada uzsaukums atbalsta fāgu pētniecību EUR 45 miljoni apmērā, lai paātrinātu drošas un efektīvas fāgu terapijas ieviešanu pacientiem ar rezistentām infekcijām.


3.1. [bookmark: _Toc217985932]Antimikrobiālā rezistence - globālās sabiedrības veselības drauds
Apvienoto Nāciju Ģenerālā (ANO) asambleja 2016.gadā antimikrobiālo rezistenci (AMR) ir identificējusi kā neatliekamu globālu medicīnas krīzi, uzsverot, ka AMR apdraud līdzšinējos medicīnas sasniegumus, veselības aprūpes sistēmas attīstību un progresu ceļā uz visaptverošu veselības aprūpi, infekciju slimību profilaksi un cilvēku ārstēšanu.[footnoteRef:3] [3:  Political Declaration of the High-Level Meeting of the General Assembly on Antimicrobial Resistance. (2016.) https://digitallibrary.un.org/record/842813?v=pdf] 

Pasaules Veselības organizācija (PVO) 2019. gadā paziņoja, ka AMR ir viens no 10 lielākajiem globālajiem apdraudējumiem sabiedrības veselībai, ar ko saskaras cilvēce.[footnoteRef:4] Eiropas Komisija kopā ar dalībvalstīm 2022. gada jūlijā noteica AMR kā vienu no trim svarīgākajiem veselības apdraudējumiem Eiropas Savienībā (ES).[footnoteRef:5] [4:  World Health Organisation. 2019. Ten threats to global health in 2019. https://www.who.int/news-room/spotlight/ten-threats-to-global-health-in-2019 Skatīts: 25.07.2025.]  [5:  Health Emergency Preparedness and Response Authority. 2022. HERA factsheet - HEALTH UNION: Identifying top 3 priority health threats.https://health.ec.europa.eu/publications/hera-factsheet-health-union-identifying-top-3-priority-health-threats_en] 

AMR ir baktēriju/ mikrobu rezistence pret infekciju ārstēšanai paredzētām zālēm. Tas nozīmē, ka sekmīgi izārstēt baktēriju infekcijas kļūst arvien grūtāk, jo veidojas rezistence. AMR sekas varētu būt tādas, ka, piemēram, plaušu slimības atkal būtu letālas, parastu operāciju riska faktors palielinātos un tādas ārstniecības metodes kā ķīmijterapija, kas nomāc imūnsistēmu, kļūtu pacientiem pārāk bīstamas.[footnoteRef:6] [6:  Eiropas Parlamenta Vides, sabiedrības veselības un pārtikas nekaitīguma komiteja.  2018. Ziņojums par Eiropas “Viena veselība” rīcības plānu pret antimikrobiālajiem līdzekļiem izveidojušās rezistences (AMR) apkarošanai. https://www.europarl.europa.eu/doceo/document/A-8-2018-0257_LV.html] 

AMR ir dabisks process, kas laika gaitā notiek patogēnu ģenētisku izmaiņu rezultātā. Tā rašanos un izplatību paātrina cilvēka darbība, galvenokārt antimikrobiālo līdzekļu nepareiza un pārmērīga lietošana infekciju ārstēšanai, profilaksei vai kontrolei cilvēkiem, dzīvniekiem un augiem.[footnoteRef:7] [7:  World Health Organization. (2023). Antimicrobial resistance. https://www.who.int/news-room/fact-sheets/detail/antimicrobial-resistance] 

Tiek lēsts, ka 2019. gadā ar baktēriju AMR bija saistīti 4,95 miljoni nāves gadījumi, tostarp baktēriju AMR bija tieša atbildīga par 1,27 miljoniem nāves gadījumu. Seši patogēni (Escherichia coli, Staphylococcus aureus, Klebsiella pneumoniae, Streptococcus pneumoniae, Acinetobacter baumannii un Pseudomonas aeruginosa) AMR dēļ tieši izraisīja 929 000 nāves gadījumu, un bija saistīti ar 3,57 miljoniem nāves gadījumu.[footnoteRef:8] Aplēses liecina, ka 2050. gadā AMR var izraisīt pat 10 miljonus nāves gadījumu gadā, ja netiks veikti nekādi pasākumi.[footnoteRef:9] [8:  Antimicrobial Resistance Collaborators. 2022. Global burden of bacterial antimicrobial resistance in 2019: a systematic analysis. The Lancet; 399(10325): P629-655. DOI: https://doi.org/10.1016/S0140-6736(21)02724-0]  [9:  Eiropas Parlamenta. 2023. rezolūcija par ES rīcību cīņai pret rezistenci pret antimikrobiāliem līdzekļiem (2023/2703(RSP)). https://eur-lex.europa.eu/legal-content/LV/TXT/HTML/?uri=OJ:C_202301227] 

3.2. [bookmark: _Toc217985933]Pasākumi AMR ierobežošanai (jaunu antibakteriālo līdzekļu izstrādes konteksts)
Globālajā cīņā ar AMR tiek īstenota virkne pasākumu saskaņā ar pieeju “Viena veselība” un nacionālajiem AMR ierobežošanas plāniem. 
PVO norāda (2022.), ka jaunu antibakteriālo ārstēšanas līdzekļu izstrāde nav pietiekama, lai risinātu pieaugošo antibiotiku rezistences draudu. Ieguldījumi pētniecībā un izstrādē ir būtiski, lai paātrinātu un paplašinātu antibakteriālo līdzekļu potenciālu, tostarp netradicionālo līdzekļu, piemēram, monoklonālās antivielas un bakteriofāgi, ņemot vērā, ka antibiotiku efektivitāte laika gaitā samazinās rezistences dēļ, un netradicionālie risinājumi piedāvā jaunas iespējas cīņai ar rezistentām baktērijām, papildinot vai aizvietojot esošās terapijas.[footnoteRef:10] [10:  World Health Organisation. 2022. Lack of innovation set to undermine antibiotic performance and health gains. https://www.who.int/news/item/22-06-2022-22-06-2022-lack-of-innovation-set-to-undermine-antibiotic-performance-and-health-gains] 

Eiropas Parlaments 2023. gada 1. jūnija rezolūcijā par ES rīcību cīņā ar rezistenci pret antimikrobiāliem līdzekļiem saistībā ar AMR apkarošanai nepieciešamajiem līdzekļiem un īpaši bakteriofāgiem norāda un aicina uz sekojošo:
· norāda, ka bakteriofāgiem ir ievērojams potenciāls kļūt par pieejamu un efektīvu līdzekli multirezistentu baktēriju ierobežošanā kā iespējamai alternatīvai antibiotiku terapijai vai tās papildināšanai, un par prioritāti būtu jānosaka atbilstošs tiesiskais regulējums, lai reģistrētu bakteriofāgus gan kā barības piedevas, gan kā veterinārās zāles saskaņā ar Eiropas Zāļu aģentūras (EZA) “Vadlīnijām par to veterināro zāļu kvalitāti, drošumu un iedarbīgumu, kas īpaši paredzētas fāgu terapijai”;
· norāda, ka steidzami ir jāizstrādā un jāīsteno jauni stimuli un jāizskata alternatīvi ārstēšanas veidi, piemēram, bakteriofāgi, vienlaikus nodrošinot valsts atbalstītu produktu pieejamību, tostarp izmaksu ziņā;
· norāda, ka Komisijas mērķis ir veicināt jaunu un vecu antimikrobiālo līdzekļu, alternatīvu ārstēšanas, tostarp bakteriofāgu, diagnostikas un vakcīnu pret rezistentiem patogēniem, padziļinātu izpēti un izstrādāt medicīniskus pretpasākumus un ar tiem saistītas tehnoloģijas, kā arī risināt tirgus problēmas;
· aicina dalībvalstis un Komisiju veicināt antimikrobiālo līdzekļu izstrādi un pieejamību, kā arī citu medicīnisku pretpasākumu izmantošanu, kas saistīti ar AMR apkarošanu cilvēkiem;
· aicina Komisiju un dalībvalstis arī turpmāk nodrošināt pietiekamus resursus, lai pašreizējā budžeta ciklā atbalstītu pētniecību un izstrādi AMR jomā, un apņemties, ka tā būs prioritāte nākamajā budžeta ciklā, veicot šādas darbības: 
a) atbalstot dalībvalstis prioritāro pret antimikrobiālajiem līdzekļiem rezistentu patogēnu noteikšanā Savienības un dalībvalstu līmenī, esošo, gaidāmo un trūkstošo AMR medicīnisko pretlīdzekļu kartēšanā un mērķproduktu profilu definēšanā; 
b) atbalstot AMR medicīnisko pretpasākumu pētniecību un izstrādi, jo īpaši, koordinējot finansējumu pētniecībai un AMR medicīnisko pretpasākumu vēlīnai izstrādei, novēršot nevajadzīgu darba dublēšanos, tostarp antimikrobiālo līdzekļu klīniskos izmēģinājumus, pienācīgi ņemot vērā DG HERA kā efektīva “medicīniskās pētniecības un izstrādes koordinatora” iespējamo lomu pētniecības vadīšanā ES, lai paātrinātu jaunu antibiotiku un alternatīvu izstrādi;
c) atbalstot pētījumus alternatīvu ārstēšanas metožu, tostarp bakteriofāgu, jomā.[footnoteRef:11] [11:  Eiropas Parlamenta. 2023. rezolūcija par ES rīcību cīņai pret rezistenci pret antimikrobiāliem līdzekļiem (2023/2703(RSP)). https://eur-lex.europa.eu/legal-content/LV/TXT/HTML/?uri=OJ:C_202301227] 

Atpazīstot nepieciešamību ieguldīt netradicionālo antibakteriālo ārstniecības līdzekļu attīstībā, Eiropas Savienības Horizon programmas ietvarā ar virsmērķi “Cīņa pret slimībām un slimību sloga mazināšana” 22.05.2025.- 16.09.2025. veikts uzsaukums “Drošuma un efektivitātes pārbaude fāgu terapijai antibiotikām rezistentu baktēriju infekciju ārstēšanā” (HORIZON-HLTH-2025-01-DISEASE-01)[footnoteRef:12], kurā priekšlikumiem jābūt vērstiem uz šādu rezultātu sasniegšanu: [12:  https://ec.europa.eu/info/funding-tenders/opportunities/portal/screen/opportunities/topic-details/HORIZON-HLTH-2025-01-DISEASE-01?isExactMatch=true&status=31094501,31094502,31094503&callIdentifier=HORIZON-HLTH-2025-01&order=DESC&pageNumber=1&pageSize=50&sortBy=startDate] 

- Pētnieki un izstrādātāji izmanto aktuālākās zinātniskās atziņas un resursus, lai efektīvi izstrādātu jaunas ārstēšanas iespējas pacientiem ar grūti ārstējamām infekcijām.
- Veselības aprūpes speciālistiem un pacientiem, kuri cieš no grūti ārstējamām infekcijām, tiek nodrošināta klīniski noderīgu fāgu terapiju pieejamība.
- Regulatoriem tiek sniegti kvantitatīvi, pārbaudāmi un atkārtojami dati par fāgu terapijas drošumu un efektivitāti cilvēkiem, kas veicina ātrāku jaunu, uz fāgiem balstītu terapiju apstiprināšanu rezistentām bakteriālām infekcijām.
- Iedzīvotāji tiek iesaistīti un informēti par inovatīvām, uz fāgiem balstītām ārstēšanas metodēm kā alternatīvu un papildinājumu antibiotikām.[footnoteRef:13] [13:  FUNDING PROGRAM. Horizon Europe: Cluster 1 - Health. HORIZON-HLTH-2025-01-DISEASE-01. Izgūts: https://www.euro-access.eu/en/calls/2091/Testing-safety-and-efficacy-of-phage-therapy-for-the-treatment-of-antibiotic-resistant-bacterial-infections] 

















4. Bakteriofāgi - daudzsološa un strauji attīstoša terapija multirezistentu infekciju gadījumosĪsumā:
· Bakteriofāgi ir dabiski vidē sastopami baktēriju vīrusi, kurus raksturo augsta daudzveidība un specifiska fāga iedarbība uz noteiktām baktērijām.
· Ārstniecībā tiek izmantoti galvenokārt lītiskie fāgi, kas, inficējot baktērijas, izraisa to lizēšanos, nebojājot cilvēka šūnas.
· Fāgu terapija ir mērķēta pieeja bakteriālu infekciju ārstēšanā, īpaši nozīmīga pieaugošas AMR apstākļos.
· Fāgi ir saimniekspecifiski, tādēļ terapijā nepieciešama patogēna identifikācija un jutības noteikšana ar fagogrammu.
· Literatūras dati liecina, ka apmēram 80 % gadījumu fāgu terapija noved pie klīniskas izveseļošanās, saglabājot labu drošuma profilu un minimāli ietekmējot mikrobiomu.
· Fāgu terapija attīstās divās galvenajās pieejās: 
1. standartizēti rūpnieciski produkti, kuru izstrāde prasa LRP, klīniskos pētījumus un zāļu reģistrāciju;
2. individualizēta terapija, kad fāgi konkrētam pacientam tiek atlasīti no fāgu bankām vai vides, šie fāgi tiek atbilstoši sagatavoti kā AFV un terapijas zāļu forma tiek sagatavota aptiekā.
· Fāgu bankas ir būtisks resurss terapijas nodrošināšanai, ļaujot uzglabāt raksturotus un drošus fāgus, nodrošināt fāgus savlaicīgai ārstēšanai.
· Būtiski ir fāgu terapijas gadījumu datu uzkrāšana, lai secīgi ieguldītu terapeitisko vadlīniju veidošanā, piemēram phagistry.org.


4.1. [bookmark: _Toc217985935]Bakteriofāgi – dabiski baktēriju vīrusi
Bakteriofāgi (saīsināti – fāgi) ir dabiski sastopami baktēriju vīrusi, kas evolūcijas gaitā līdztekus baktērijām attīstījušies gandrīz četrus miljardus gadu. Ar aptuveni 10³¹ bakteriofāgu daļiņām biosfērā, tie tiek uzskatīti par senākajām un visplašāk sastopamajām bioloģiskajām vienībām uz zemes, kas ir 5 -10 reizes vairāk sastopami nekā baktēriju šūnas.[footnoteRef:14] Fāgi ir visur, kur ir baktērijas. Virszemes ūdeņos ir atrasti līdz pat 250 miljoniem fāgu mililitrā, bet jūras ūdenī – līdz pat 15 miljoniem. Vienā gramā noteiktu augsnes veidu fāgu skaits tiek lēsts vairāk nekā viena miljarda apmērā. Turklāt fāgi regulāri mīt uz cilvēka ādas un citās ķermeņa daļās. Veselam cilvēkam no zarnu trakta ik dienu organismā var nonākt aptuveni 31 miljards fāgu, kur tie veicina mikrobu līdzsvara uzturēšanu.[footnoteRef:15] [14:  Hoger, W. H. (2002.) Bacteriophages: Evolution of the Majority. Theoretical Population Biology. Volume 61, Issue 4, 2002, Pages 471-480, ISSN 0040-5809, https://doi.org/10.1006/tpbi.2002.1590.]  [15:  Faltus, T. (2024). The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

Fāgi ir vienkāršas, taču neticami daudzveidīgas, nedzīvas bioloģiskas vienības, kas sastāv no DNS vai RNS, kas ietverta olbaltumvielu kapsīdā. Kā dabīgi sastopami baktēriju parazīti, fāgi nespēj vairoties patstāvīgi (t. i., ir nedzīvi) un ir pilnībā atkarīgi no saimniekbaktērijas, lai izdzīvotu.[footnoteRef:16] [16:  Lin, DM., Koskella, B., Lin, HC. (2017). Phage therapy: An alternative to antibiotics in the age of multi-drug resistance. World J Gastrointest Pharmacol Ther. 2017 Aug 6;8(3):162-173. doi: 10.4292/wjgpt.v8.i3.162. PMID: 28828194; PMCID: PMC5547374.] 

Bakteriofāgus 19.gadsimta sākumā atklāja divi zinātnieki Fredriks Viljams Tvorts (Frederick William Twor), Britu mikrobiologs, un Felikss d’Herels (Félix d’Hérelle) autodidakts mikrobiologs un bakteriologs no Francijas – Kanādas. [footnoteRef:17]  [17:  Summers, W.C. (2012). The strange history of phage therapy. Bacteriophage. 2012 Apr 1;2(2):130-133. doi:10.4161/bact.20757. PMID: 23050223; PMCID: PMC3442826.] 

Vispārīgs princips bakteriofāgu meklēšanai ir - skatīties tur, kur atrodas to saimniekbaktērija. Terapijā izmantojamus fāgus var izolēt no dažādām vietām vidē, kā piemēram, no jūras ūdens, slimnīcu notekūdeņiem, augsnes u.c. Fāgus kopumā atrast nav grūti, tomēr atrast konkrētu fāgu konkrētai saimniekbaktērijai nav vienkārši. Neskatoties uz to valda uzskats, ka, pārbaudot pietiekami daudz vides paraugu pret dažiem katras baktēriju sugas celmiem, virulentus fāgus iespējams atrast.[footnoteRef:18]  [18:  Hyman, P. (2019). Phages for Phage Therapy: Isolation, Characterization, and Host Range Breadth. Pharmaceuticals, 12(1), 35. https://doi.org/10.3390/ph12010035] 

Fāgus iegūst ar izolācijas metodi, ko dēvē par bagātināšanas procedūru, un kas kopš tās izstrādes būtībā nav mainījusies. Šajā procesā iegūtais vides paraugs tiek sajaukts ar baktēriju paraugu un maisījumu uz noteiktu laiku inkubē, pēc inkubācijas palikušās baktērijas no maisījuma tiek izņemtas, izmantojot centrifugēšanu un/vai filtrēšanu, un iegūtais filtrāts tiek pārbaudīts uz fāgu klātbūtni. Identificētie fāgi tiek raksturoti, lai noteiktu, vai tiem piemīt fāgu terapijai nepieciešamās īpašības, un potenciālā lietderība var būt atkarīga no dažādiem faktoriem, piemēram, virulences, saimnieku spektra, obligāti lītiska vai mērenā (lizogēnā) cikla u.c.[footnoteRef:19]  [19:  Hyman, P. (2019). Phages for Phage Therapy: Isolation, Characterization, and Host Range Breadth. Pharmaceuticals, 12(1), 35. https://doi.org/10.3390/ph12010035] 

4.2. [bookmark: _Toc217985936]Bakteriofāgu terapija
Bakteriofāgu terapijā fāgi specifiski inficē un nogalina noteikta veida baktēriju sugas vai pat baktēriju celmus, iekļūstot un replicējoties baktērijas šūnā, nebojājot cilvēka šūnas, un konkrēti fāgi apkaro noteiktas baktērijas.[footnoteRef:20] [20: European Medicines Agency. 2023. Concept paper on the establishment of a Guideline on the development and manufacture of human medicinal products specifically designed for phage therapy. https://www.ema.europa.eu/en/development-and-manufacture-human-medicinal-products-specifically-designed-phage-therapy-scientific-guideline#current-version-64731 Skatīts: 19.08.2025.] 

Fāgu izmantošana baktēriju apkarošanā tika apzināta drīz pēc to atklāšanas, kam tie tiek izmantoti jau vairāk kā gadsimtu, īpaši Polijā un bijušajā Padomju Savienībā.[footnoteRef:21] Fāgu terapijas pārnese no laboratorijas uz klīnisko praksi notika salīdzinoši strauji, kas skaidrojams ar to, ka pirms simts gadiem jaunu ārstniecības līdzekļu testēšanas process nebija tik attīstīts kā mūsdienās, atsevišķi ārstēšanas gadījumi bija veiksmīgi, terapija šķita droša, turklāt līdz antibiotiku izgudrošanai praktiski nebija pieejamas citas efektīvas terapijas, kas risinātu ievērojamo bakteriālo infekciju izraisīto saslimstību un mirstību.[footnoteRef:22] Interese un entuziasms par fāgu terapiju strauji izsīka līdz ar penicilīna atklāšanu 1928.gadā un pencilīna aktīvo ražošanu un izmantošanu 2. pasaules kara laikā.[footnoteRef:23] [21:  Verbeken, G. and Pirnay, J.P. (2022). European regulatory aspects of phage therapy: magistral phage preparations. Current Opinion in Virology. Volume 52, Pages 24-29, ISSN 1879-6257, https://doi.org/10.1016/j.coviro.2021.11.005]  [22:  Petrovic Fabijan, A., Iredell .J., Danis-Wlodarczyk, K, Kebriaei, R., Abedon, ST. (2023). Translating phage therapy into the clinic: Recent accomplishments but continuing challenges. PLOS Biology. 21(5): e3002119. https://doi.org/10.1371/journal.pbio.3002119 ]  [23: Summers, W.C. (2012). The strange history of phage therapy. Bacteriophage. 2012 Apr 1;2(2):130-133. doi:10.4161/bact.20757. PMID: 23050223; PMCID: PMC3442826.] 

Pastāv četri atšķirīgi fāgu dzīves cikli: lītiskais, lizogēnais, pseidolizogēnais un hroniskais. Pašlaik par vispiemērotākajiem cilvēku ārstēšanai tiek uzskatīti tikai lītiskie fāgi. Vispirms fāgam ir jāpiesaistās pie baktērijas šūnas sienas, atpazīstot specifisko receptoru uz baktērijas virsmas. Daži fāgi spēj ražot specifiskus enzīmus, piemēram, hidrolāzes, kas noārda baktērijas polisaharīdu apvalku un tādējādi atklāj atbilstošos receptorus. Piestiprinājies pie šūnas sienas, fāgs tajā izveido caurumu, caur kuru injicē savu ģenētisko materiālu baktērijā, kamēr olbaltumvielu kapsīds paliek ārpusē. Lītisko fāgu gadījumā baktērija tiek izmantota, lai ražotu vīrusa proteīnus un ģenētisko materiālu turpmākajos posmos. Pēc jauno fāgu daļiņu salikšanas seko baktērijas šūnas lizēšanās un jauno vīrusu daļiņu izdalīšanās. Izdalīto vīrusu daudzums ir atkarīgs no vairākiem faktoriem, tostarp vīrusa veida, baktērijas veida un vides apstākļiem.[footnoteRef:24] [24:  Pospiszyl, F., Brzychczy-Włoch, M., Morys, A., Kaczmarzyk, T. (2025). Phage Therapy as an Alternative to Antibiotics: Harnessing Phages in Oral Medicine. Advancements of Microbiology
Volume 64 (2025): Issue 2 (June 2025) DOI: https://doi.org/10.2478/am-2025-0009] 

Fāgi ir saimniek-specifiski un lielākā daļa spēj lizēt tikai noteiktu baktēriju sugas apakštipus. Tas nozīmē, ka ārstiem pirms pacienta ārstēšanas ir jāzina, kuras baktērijas izraisa infekciju un jāpārbauda konkrēto fāgu efektivitāte pret infekcijas ierosinātāju. Vienlaikus ārstniecībā ar fāgiem, baktērijas var attīstīt rezistenci pret fāgiem. Šādā gadījumā galvenā fāgu priekšrocība salīdzinājumā ar antibiotikām ir to spēja mutēt vismaz tikpat ātri kā saimniekbaktērijām, tādējādi ļaujot fāgiem attīstīt jaunu infekciozitāti un atgūt “virsroku” pār baktērijām; baktērijas un fāgi ir iesaistīti nepārtrauktā cīņā, līdztekus attīstot infekcijas un aizsardzības mehānismus.[footnoteRef:25] [25:  Pirnay, J.P., Verbeken, G., Ceyssens, P.J., Huys, I., De Vos, D., Ameloot C., Fauconnier A. (2018). The Magistral Phage. Viruses. 2018 Feb 6;10(2):64. doi: 10.3390/v10020064. PMID: 29415431; PMCID: PMC5850371. https://pubmed.ncbi.nlm.nih.gov/29415431/] 

Terapeitiskie fāgi ir īpaši noderīgi gadījumos, kad nav pieejamas alternatīvas ārstēšanas iespējas, kā tas bija pirms antibiotiku laikmetā un mūsdienās, samazinoties antibiotiku efektivitātei un pieaugot izpratnei par to bieži problemātiskajām sekām[footnoteRef:26], proti fāgu terapijā ir daudzsološa alternatīva vai papildinājums antibiotikām infekciju ārstēšanā, kuras nereaģē uz ierastajām ārstēšanas metodēm un, pieaugot AMR, gan veselības aprūpes speciālistu, gan farmācijas nozares interese par fāgu izmantošanu infekciju ārstēšanā kļūst arvien lielāka.[footnoteRef:27]  [26:  Kutter, E. M., Kuhl, S. J., & Abedon, S. T. 2015. Re-establishing a place for Phage Therapy in Western Medicine. Future Microbiology, 10(5), 685–688. https://doi.org/10.2217/fmb.15.28]  [27: European Medicines Agency. 2023. Concept paper on the establishment of a Guideline on the development and manufacture of human medicinal products specifically designed for phage therapy. https://www.ema.europa.eu/en/development-and-manufacture-human-medicinal-products-specifically-designed-phage-therapy-scientific-guideline#current-version-64731 Skatīts: 19.08.2025.] 

Tiek praktizēti šādi fāgu terapijas veidi:
· personalizētā terapija, kur vienam pacientam speciāli tiek atlasīts un sagatavots viens vai vairāki fāgi (tā sauktie fāgu kokteiļi); 
· iepriekš sagatavoti fāgu kokteiļi, kas paredzēti viena vai vairāku baktēriju sugu apkarošanai; 
· fāgu (t.sk. fāgu kokteiļu) un antibiotiku kombinācijas.[footnoteRef:28] [28:  De Jode, M., McCallin, Sh., Djebara, S., Pirnay, J.P., Ceyssens, P.J. (2024). Sustainable implementation of human phage therapy across the EU, EU-JAMRAI-2 conference report. Pg.4. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

Ir dažādas fāgus saturošo produktu formas un tās ir atkarīgas no infekcijas vietas (ādas, gļotādas, invazīva dažādās orgānu sistēmās, lokāla vai sistēmiska). Pētījumos aplūkotās iespējamās zāļu formas ir, piemēram, fāgu iestrāde gēlos, ziedēs, marlē vai šķīdumos injekcijām. Tiek izstrādāti inhalējami fāgu preparāti elpceļu slimību ārstēšanai.[footnoteRef:29] [29: Faltus, T. (2024). The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

Lai gan fāgu terapija pēdējo gadu laikā ir guvusi arvien plašāku zinātnisko un klīnisko interesi, līdz šim nav uzkrāti pietiekami dati no randomizētiem kontrolētiem pētījumiem, kas ļautu nepārprotami pierādīt tās efektivitāti cilvēkiem.[footnoteRef:30]  [30: European Commission, Joint Research Centre, Toussaint, B., Munoz Pineiro, A., & Pirnay, J. (2024). Overview and outlook of phage therapy and phage biocontrol (JRC135367). Publications Office of the European Union. https://data.europa.eu/doi/10.2760/71288] 

Tomēr zinātniskajā literatūrā ir skaidri pierādījumi ar augstu ticamības līmeni par fāgu terapijas efektivitāti, kas balstīti uz specifiskiem klīniskiem novērojumiem: ja pirms intervences ar fāgu terapiju visi pacienti ar noteiktu slimību mira (vai konkrēts nevēlams notikums vienmēr iestājās), tad pēc intervences daži pacienti izdzīvo vai šis notikums vairs neiestājas. Turklāt jaunākie sistemātiskie pārskati par efektivitāti liecina, ka fāgu terapija apmēram 80 % gadījumu noved pie klīniskas izveseļošanās, apmēram 10 % gadījumu – pie uzlabošanās, bet apmēram 10 % gadījumu – bez uzlabošanās.[footnoteRef:31]  [31:  Willy, C., Bröcker, F. Phagentherapie in Deutschland – Update 2025 [Phage therapy in Germany-Update 2025]. (2025). Bundesgesundheitsblatt Gesundheitsforschung Gesundheitsschutz. 2025 Jun; 68(6):617-624. German. doi: 10.1007/s00103-025-04063-z. Epub 2025 May 8. PMID: 40338297; PMCID: PMC12129867.] 

Fāgu terapijas būtiskākā priekšrocība ir spēja nogalināt gan pret antibiotikām rezistentas, gan jutīgas baktērijas[footnoteRef:32].  [32:  Nagel, T., Musila, L., Muthoni, M., Nikolich, M., Nakavuma, J. L., & Clokie, M. R. (2022). Phage banks as potential tools to rapidly and cost-effectively manage antimicrobial resistance in the developing world. Current Opinion in Virology, 53, 101208. https://doi.org/10.1016/j.coviro.2022.101208] 

Tabulā 1 ietverts fāgu terapijas un antibiotiku drošuma salīdzinājums,  kas balstīts uz: Abedon, S. T., Kuhl, S. J., Blasdel, B. G., & Kutter, E. M. (2011). Fāgu terapija cilvēku infekcijām (Phage treatment of human infections)[footnoteRef:33].  [33:  Abedon, S. T., Kuhl, S. J., Blasdel, B. G., & Kutter, E. M. (2011). Phage treatment of human infections. Bacteriophage, 1(2), 66–85. https://doi.org/10.4161/bact.1.2.15845] 

Tabula 1.
	Aspekts
	Fāgu terapija
	Antibiotikas

	Ietekme uz organismu
	Fāgi var nonākt audos (piemēram, no zarnu trakta asinīs), taču līdz šim nav konstatētas būtiskas negatīvas sekas.
	Antibiotikas tieši mijiedarbojas ar audiem un bieži izraisa blakusparādības, kas saistītas ar iedarbību uz ne-mērķa audiem.

	Imūnreakcijas
	Parasti nerada smagas reakcijas; nav ziņots par būtisku anafilaksi; iespējama pozitīva imūnmodulācija.
	Var izraisīt imūnreakcijas un alerģiju pret konkrētiem preparātiem.

	Ietekme uz pacienta mikrobiomu
	Šaura darbības spektra dēļ būtiski nebojā normālo mikrofloru; mazāks disbiozes risks. Spēj palīdzēt saglabāt mikrobiomu.
	Plaša spektra darbība izjauc normālo mikrofloru, izraisa disbiozi un var veicināt superinfekcijas (piemēram, Candida, C. difficile).

	Baktēriju lizēšana un toksīnu izdalīšanās
	Lizēšana var paātrināt toksīnu izdalīšanos (īpaši endotoksīnu), taču risks līdzīgs kā antibiotikām.
	Arī antibiotikas izraisa baktēriju lizēšanu un toksīnu atbrīvošanu.

	Ģenētiskais risks
	Fāgi var pārnest gēnus vai paaugstināt baktēriju virulenci, tādēļ izmanto tikai obligāti lītiskos fāgus ar pārbaudītiem genoma profiliem.
	Antibiotikām šāda riska nav, taču to lietošana veicina rezistences gēnu izplatību.

	Kopējais drošuma profils
	Klīniskā pieredze rāda, ka nopietnas blakusparādības ir ļoti retas.
	Plaši lietotas, bet blakusparādības ir biežas un dažkārt smagas.


Papildus tiek uzskaitītas šādas priekšrocības fāgu izmantošanai terapijā: 
· potenciāls fāgiem vairoties in situ līdz augstām devām (pašdozēšanās), kas palīdz pretoties virionu atšķaidīšanai un inaktivācijai arī pašā organismā; 
· iedzimti zema lītisko fāgu toksicitāte, kas nodrošina, ka fāgu terapija kopumā ir droša pieeja bakteriālu infekciju ārstēšanā;
· parasti nav krusteniskās rezistences starp fāgiem un antibiotikām (ir iespējami izņēmumi);
· potenciāli (salīdzinoši) vieglas jaunu fāgu (ar jaunām antibakteriālām īpašībām un zemu toksicitāti) atklāšanas iespējas.[footnoteRef:34] [34: Petrovic Fabijan, A., Iredell, J. R., Danis-Wlodarczyk, K., Kebriaei, R., & Abedon, S. T. (2023). Translating phage therapy into the clinic: Recent accomplishments but continuing challenges. PLOS Biology, 21(5), e3002119. https://doi.org/10.1371/journal.pbio.3002119] 

4.3. [bookmark: _Toc217985937]Bakteriofāgu terapijas pieejas 
Fāgu terapija mūsdienās tiek attīstīta vairākos virzienos, kas atspoguļo gan tradicionālās pieejas, gan jaunas biotehnoloģiju iespējas. To var īstenot: 
· izmantojot fāgu ražotos enzīmus - lizīnus, kas spēj noārdīt baktēriju šūnu sienas un darbojas kā tiešs antibakteriāls līdzeklis; jaunākie pētījumi liecina, ka lizīniem ir potenciāls kļūt par perspektīvu, mērķtiecīgu antimikrobiālo līdzekli  multirezistentu patogēnu uzveikšanai, ar ātru baktericiādu iedarbību, ko var pastiprināt kombinējot ar antibiotikām vai citiem antimikrobiāliem līdzekļiem;[footnoteRef:35] [35:  Cui, X., Chai, L., Zhang, Y., Pan, Y., Liu, H., Lei, X., & Le, T. (2025). Next-generation antimicrobials: A review of phage lysins as precision weapons against drug-resistant pathogens. Virulence, 16(1), 2562634. https://doi.org/10.1080/21505594.2025.2562634] 

· izmantojot individuālam, konkrētam pacientam izgatavotas fāgu terapijas zāles, kas sastāv no viena vai vairākiem fāgiem; 
· izmantojot gatavus fāgu kokteiļus, lai pārvarētu atsevišķu fāgu šauru specifiskumu un paplašinātu to darbības spektru, ļaujot tos izmantot empīriskai terapijai;
· izstrādātāji pēta arī sintētiskās bioloģijas tehnoloģijas, lai radītu fāgus ar spēcīgāku un plašāku darbības spektru, izmantojot tos kā līdzekļus lizīnu un baktericīdu vielu piegādei,[footnoteRef:36] šādiem ģenētiski modificētiem fāgiem (zināmi arī kā dizainēti fāgi (designer phages) vai sintētiskie fāgi) salīdzinājumā ar savvaļas tipa fāgiem (dabīgajiem fāgiem) tiek prognozēts plašāks saimniekorganismu spektrs vai ātrāka vairošanās.[footnoteRef:37] [36:  World Health Organization. (2022). 2021 antibacterial agents in clinical and preclinical development: An overview and analysis. Licence: CC BY-NC-SA 3.0 IGO. World Health Organization. https://www.who.int/publications/i/item/9789240047655 (skatīts 2025. gada 28. septembrī)]  [37:  Faltus, T. (2024). The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

Šajā ziņojumā uzmanība pievērsta tieši fāgu terapijas zālēm, nevis to atvasinājumiem, piemēram, lizīniem vai sintētiski modificētiem fāgiem. Šajā kontekstā plaši atzīts, ka fāgu terapija attīstās divās atšķirīgās pieejās:
(1) Pirmajā pieejā fāgu terapijas zāles (phage therapy medical product) ir iepriekš definēts (standartizēts) gatavais produkts, kas sastāv no viena vai vairākiem bakteriofāgu celmiem. 
(2) Otrajā, personalizētajā pieejā, ārstēšanai nepieciešamie aktīvie bakteriofāgi tiek atlasīti no jau esošas fāgu kolekcijas (fāgu bankām) un fāgu terapijas līdzeklis tiek izgatavots konkrētam, individuālam pacientam.
Turklāt abos gadījumos kvalitātes prasības var atšķirties.[footnoteRef:38] [38:  European Medicines Agency. (2023). Concept paper on the establishment of a Guideline on the development and manufacture of human medicinal products specifically designed for phage therapy. https://www.ema.europa.eu/en/development-and-manufacture-human-medicinal-products-specifically-designed-phage-therapy-scientific-guideline#current-version-64731 Skatīts: 19.08.2025.] 

(1) Pirmajā – standartizēta produkta pieejā fāgu terapijas zāļu produkts ir iepriekš ražots gatavs un lietošanai pieejams produkts, kurš jāizgatavo, ievērojot Labas ražošanas prakses (LRP) principus, dokumentējot drošumu un efektivitāti, izmantojot randomizētus kontrolētus pētījumus (RCT), kā arī pēc pozitīva Eiropas Zāļu aģentūras (EZA) vērtējuma ir nepieciešama tirdzniecības atļaujas saņemšana saskaņā ar “centralizēto procedūru”.[footnoteRef:39]  [39:  Verbeken, G. and Pirnay, J.P. (2022). European regulatory aspects of phage therapy: magistral phage preparations. Current Opinion in Virology. Volume 52, Pages 24-29, ISSN 1879-6257, https://doi.org/10.1016/j.coviro.2021.11.005] 

Šāds fāgu kokteilis ir veidots tā, lai tas saturētu vismaz vienu fāgu tipu, kas nogalina patogēnās baktērijas konkrētajā ārstniecības epizodē.[footnoteRef:40]  [40:  Faltus, T. (2024).The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

LRP mērķis ir nodrošināt ražoto zāļu drošumu un efektivitāti, paļaujoties uz konsekventu ražošanas procesu un stingru kvalitātes kontroles (QC) programmu. Praktiski ražošanas procesu kontrolē, īstenojot un dokumentējot procesu atbilstību, tostarp: (i) personāla apmācība un validācija, (ii) telpu un iekārtu kvalifikācija un uzraudzība, (iii) izejvielu un palīgmateriālu kvalifikācija un kontrole, (iv) procesa un QC metožu validācija, (v) atbilstošo iestāžu pārbaudes.[footnoteRef:41] [41:  Laurent, B., Tremblais, K., Françoise , A., Meichenin, M., Arnaud, I.,  (2020). Good Manufacturing Practice (GMP) Compliance for Phage Therapy Medicinal Products. Frontiers in Microbiology. Volume 11 – 2020. DOI=10.3389/fmicb.2020.01161. ISSN=1664-302X. https://www.frontiersin.org/journals/microbiology/articles/10.3389/fmicb.2020.01161] 

Šai pieejai fāgu terapijas zāļu kontekstā ir vairāki trūkumi, tostarp dārgas izmaksas, ievērojot, ka jaunu zāļu izpētes un izstrādes izmaksas pirms to laišanas tirgū var svārstīties no 161 miljoniem līdz 4,54 miljardiem ASV dolāru[footnoteRef:42], sarežģīta terapijas pielāgošana, ja lietotie fāgi nav aktīvi pret slimību izraisošajām baktērijām vai ja ārstēšanas laikā rodas rezistence, sarežģīta izstrāde un ražošana, jo efektīvai ārstēšanai bieži var būt nepieciešams izmantot dažādu bakteriofāgu celmu maisījumu, nevis viena fāga preparātus.[footnoteRef:43]  [42:  Schlander, M., Hernandez-Villafuerte, K., Cheng, C.-Y., Mestre-Ferrandiz, J. & Baumann, M. (2021). How Much Does It Cost to Research and Develop a New Drug? A Systematic Review and Assessment. PharmacoEconomics 39, 1243–1269 https://pubmed.ncbi.nlm.nih.gov/34368939/]  [43:  European Medicines Agency. (2023). Concept paper on the establishment of a Guideline on the development and manufacture of human medicinal products specifically designed for phage therapy. https://www.ema.europa.eu/en/development-and-manufacture-human-medicinal-products-specifically-designed-phage-therapy-scientific-guideline#current-version-64731 Skatīts: 19.08.2025.] 

Turklāt tradicionālā farmācijas industrija nav ieinteresēta fāgu terapijas zāļu ražošanā galvenokārt tāpēc, ka dabiskām vienībām, piemēram, gēniem vai fāgiem, ir ierobežotas intelektuālā īpašuma aizsardzības iespējas, kā arī fāgu specifikas un baktēriju rezistences dēļ, kas apgrūtina plašu un ilgtermiņa nemainīgu, iepriekš noteiktu fāgu terapijas zāļu izmantošanu.[footnoteRef:44]  [44:  Pirnay, J.P., Verbeken, G., Ceyssens, P.J., Huys, I., De Vos, D., Ameloot C., Fauconnier A. (2018). The Magistral Phage. Viruses. 2018 Feb 6;10(2):64. doi: 10.3390/v10020064. PMID: 29415431; PMCID: PMC5850371. https://pubmed.ncbi.nlm.nih.gov/29415431/] 

Gatavu un reģistrētu fāgu produktu izstrāde attīstās lēni un šobrīd ES un ASV tirgū nav reģistrētas nevienas cilvēkiem paredzētas fāgu terapijas zāles, lai arī fāgu terapijas produkti tiek izstrādāti un testēti randomizētos kontrolētos pētījumos.[footnoteRef:45] [45:  De Jode, M., McCallin, Sh., Djebara, S., Pirnay, J.P., Ceyssens, P.J. (2024) Sustainable implementation of human phage therapy across the EU, EU-JAMRAI-2 conference report. Pg.6. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

(2) Otrajā – individualizētajā pieejā fāgu terapijas līdzeklis ir nereģistrētas zāles un tiek izgatavots konkrētam pacientam, un to var īstenot ārsta praksē, izmantojot ārsta izgatavotus fāgu preparātus (ja atļauts nacionālajā regulējumā), slimnīcās, izmantojot slimnīcas aptiekā sagatavotus fāgu preparātus, vai arī komerciāls farmācijas uzņēmums var nodrošināt slimnīcu vai ārstu ar fāgu preparātu. Turklāt pacientam specifiskais fāgu terapeitiskais preparāts tiek sagatavots tikai pēc diagnozes noteikšanas un, balstoties uz identificēto baktēriju vai baktērijām, kuras nepieciešams iznīcināt. Tiek izmantota fagogramma, lai noteiktu, kuri fāgi terapeitiski atbilst no pacienta iepriekš izolētajām baktērijām. Fagogramma, līdzīgi kā antibiotikām lietotā antibiogramma, tiek izmantota, lai pārbaudītu bakteriālā izolāta jutību pret iepriekš atbilstoši raksturotiem fāgiem.[footnoteRef:46]  [46:  Faltus, T. 2024. The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

Individualizētās fāgu terapijai nepieciešamos fāgus var izgatavot dažādos režīmos:
· fāgi tiek izgatavoti kā aktīvā farmaceitiskā viela (AFV) atbilstoši LRP prasībām. Tomēr arī šajā gadījumā pieejamais fāgu AFV skaits ir ierobežots dārga LRP procesa dēļ; [footnoteRef:47] [47:  De Jode, M., McCallin, Sh., Djebara, S., Pirnay, J.P., Ceyssens, P.J., 2024. Sustainable implementation of human phage therapy across the EU, EU-JAMRAI-2 conference report. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

vai
· fāgi tiek sagatavoti kā AFV atbilstoši farmakopejā (ES vai nacionālajā) iekļautās oficiālās monogrāfijas prasībām (bez LRP); 
· vai fāgi tiek sagatavoti atbilstoši ražotāja iekšējās monogrāfijas prasībām un tiem pievieno valsts regulējošās iestādes apstiprinātas laboratorijas analīžu sertifikātu[footnoteRef:48]. [48:  Verbeken, G. and Pirnay, J.P. (2022). European regulatory aspects of phage therapy: magistral phage preparations. Current Opinion in Virology. Volume 52, Pages 24-29, ISSN 1879-6257, https://doi.org/10.1016/j.coviro.2021.11.005] 

Izgatavojot nereģistrētas zāles individuālam pacientam ir saistošas Eiropas farmakopejas (Ph. Eur.) vadlīnijas, kur noteikts, ka nereģistrētu zāļu lietošana ir visu iesaistīto veselības aprūpes speciālistu (piemēram, ārstējošā ārsta un/vai preparātu gatavojošā farmaceita) atbildība, un viņiem ir pienākums rūpēties par pacientu, kurš saņem šo farmaceitisko preparātu.[footnoteRef:49] [49:  De Jode, M., McCallin, Sh., Djebara, S., Pirnay, J.P., Ceyssens, P.J., 2024. Sustainable implementation of human phage therapy across the EU, EU-JAMRAI-2 conference report. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf ] 

Tabulā 2 ietverts salīdzinājums: standartizētie fāgu terapijas produkti un individualizētā fāgu terapija.
Tabula 2.
	Aspekts
	Standartizētie fāgu terapijas produkti 
	Individualizētā fāgu terapija

	Produkts
	Iepriekš definēts gatavs produkts (viens vai vairāki fāgi).
	Fāgu terapijas līdzeklis (viens vai vairāki fāgi), kas izgatavots konkrētam pacientam.

	Ražošana
	Atbilstoši labas ražošanas prakses (LRP) prasībām: validēti procesi, kvalitātes kontrole, nepieciešama tirdzniecības atļauja.
	Produkts sagatavots no fāgiem, kuru aktīvās vielas ražotas saskaņā ar LRP vai farmakopejas monogrāfiju; iespējama arī sagatavošana pēc iekšējās monogrāfijas ar akreditētas laboratorijas analīzes sertifikātu.

	Sagatavotājs
	Farmācijas industrijas ražotāji.
	Slimnīcas, akadēmiskās institūcijas vai specializēti komerciāli izgatavotāji.

	Izpētes prasības
	Nepieciešami randomizēti kontrolēti pētījumi drošuma un efektivitātes pierādīšanai.
	Terapijas pamatā ir fagogramma – konkrētā pacienta baktēriju jutības noteikšana pret atlasītajiem fāgiem.

	Kvalitāte
	Industrijas standarti: pilna atbilstība LRP prasībām.
	Balstīta uz riska un ieguvuma izvērtējumu, ievērojot atbilstošus kvalitātes un laboratoriskās kontroles principus.

	Elastīgums
	Zems – produkts ir nemainīgs, grūti pielāgojams rezistences vai infekcijas izmaiņām.
	Augsts – iespējama fāgu vai kokteiļu pielāgošana un papildu fāgu pievienošana rezistences gadījumā.

	Laiks līdz pacientam
	Ilgs – nepieciešami vairāki gadi izstrādei, pētījumiem un reģistrācijai.
	Ātrs – pēc diagnozes un fagogrammas rezultātu saņemšanas iespējams sagatavot individuālu līdzekli.

	Izmaksas
	Ļoti augstas: izstrādes izmaksas 161 milj.–4,5 mljrd. USD; nepieciešama dārga LRP un kvalitātes kontroles infrastruktūra.
	Zemākas: balstītas uz fāgu izolēšanu, ražošanu un kvalitātes nodrošināšanu atbilstoši monogrāfijai vai LRP, un farmaceitu iesaisti.

	Ražošanas un profesionālās intereses
	Zema interese no farmācijas industrijas – dabisko fāgu patentēšana ir ierobežota, augsts rezistences attīstības risks, ierobežota komerciālā atdeve.
	Augsta interese ārstu un medicīnas speciālistu lokā, ņemot vērā daudzos pozitīvos gadījumu aprakstus, terapijas attīstību un personalizētās pieejas potenciālu.

	Piemērotība
	Empīriskai terapijai (plaša spektra fāgu kokteiļi pret biežākajiem patogēniem).
	Hronisku, rezistentu vai kompleksu infekciju ārstēšanai, kur nepieciešama individuāla pieeja.

	Pielietošanas iespējas
	Ierobežotas – efektīvas pret noteiktām baktēriju sugām.
	Plašas – pielāgojamas jebkurai baktērijai un indikācijai, ja pieejams atbilstošs fāgs.

	Regulatīvais statuss
	Nepieciešama reģistrācija kā zāļu produktam saskaņā ar standarta procedūru. Šobrīd ES un ASV nav reģistrētu fāgu preparātu cilvēkiem.
	Variē – nacionāli pieļauta individuāla lietošana vai sagatavošana saskaņā ar īpašiem izņēmuma mehānismiem.


Ziņojuma 3.daļā pieminētajā Horizon programmas uzsaukumā iespējams īstenot projektus abās pieejās: gan personalizētai fāgu terapijai, gan gataviem kokteiļiem, pēc iespējas mērķējot apkarot PVO baktēriju prioritāro patogēnu sarakstā norādītos patogēnus, 2024.[footnoteRef:50] Minētais apliecina ES interesi un mērķus attīstīt fāgu terapiju abās pieejās. [50:  WHO Bacterial Priority Pathogens List, 2024: bacterial pathogens of public health importance to guide research, development and strategies to prevent and control antimicrobial resistance. Geneva: World Health Organization; 2024. Licence: CC BY-NC-SA 3.0 IGO.] 

4.4. [bookmark: _Toc217985938]Bakteriofāgu bankas
Fāgu bankas ir lokāli izolētu un rūpīgi raksturotu fāgu kolekcijas. Tiek uzskatīts, ka nacionālo veselības aģentūru pārraudzībā izveidotas fāgu bankas, ko atbalsta vietējās un starptautiskās institūcijas, varētu kļūt par efektīvu un izmaksu ziņā izdevīgu valsts līmeņa risinājumu antimikrobiālās rezistences ierobežošanā.[footnoteRef:51]  [51:  Nagel, T., Musila, L., Muthoni, M., Nikolich, M., Nakavuma, J. L., & Clokie, M. R. (2022). Phage banks as potential tools to rapidly and cost-effectively manage antimicrobial resistance in the developing world. Current Opinion in Virology, 53, 101208. https://doi.org/10.1016/j.coviro.2022.101208] 

Fāgu bankās fāgi tiktu raksturoti in vitro, izmantojot strukturālās, genomiskās un efektivitātes analīzes. Iepriekšēja raksturošana ļautu noteikt arī drošumu un efektivitāti. Šiem fāgu krājumiem būtu jāpievieno pilnīga informācijas sistēma, kas pieejama ārstiem, tostarp dati par fāga genoma sekvenci, saimniekbaktēriju specifiskumu, kā arī kvalitātes un drošuma dokumentācija. Iepriekš apstiprinātu fāgu banku izveide varētu ļaut veidot un savlaicīgi apstiprināt fāgu kokteiļus.[footnoteRef:52] [52:  European Commission, Joint Research Centre, Toussaint, B., Munoz Pineiro, A., & Pirnay, J. (2024). Overview and outlook of phage therapy and phage biocontrol. Publications Office of the European Union. https://doi.org/10.2760/71288] 

Zināmākās no fāgu bankām ar plašāko fāgu spektru ir Gruzijas Eliavas  institūtā, kurā ir vairāk kā 1000 dažādu fāgu, un Hiršfelda institūtā Polijā, ar vairāk kā 850 fāgiem – šajās institūcijās personalizētu terapiju (izvēlēti fāgi tieši pacienta baktērijām) ir saņēmuši desmitiem tūkstoši pacientu. Citas fāgu bankas ir īpaši izveidotas zinātniskajai izpētei. Pēdējos gados ar valdību vai privātu investoru atbalstu ir izveidotas vairākas pacientu ārstniecības vajadzībām paredzētas fāgu bankas, starp tām Eiropā – Karalienes Astrīdas Militārā slimnīca Beļģijā un Fāgu banka Nīderlandē.[footnoteRef:53] [53:  Nagel, T., Musila, L., Muthoni, M., Nikolich, M., Nakavuma, J. L., & Clokie, M. R. (2022). Phage banks as potential tools to rapidly and cost-effectively manage antimicrobial resistance in the developing world. Current Opinion in Virology, 53, 101208. https://doi.org/10.1016/j.coviro.2022.101208] 

Fāgu bankām, ja tās pavairo fāgus medicīniskiem nolūkiem, būtu jādarbojas saskaņā ar LRP standartu, Direktīvas 2001/83/EK 46.b panta 1. punktu. Šāda veida fāgu bankas darbībai var būt piemērojamas arī specifikācijas no “ICH Topic Q5D”, kas nosaka prasības šūnu substrātu iegūšanai un raksturošanai, kurus izmanto biotehnoloģisko/bioloģisko produktu ražošanā. LRP prasība neattiecas uz fāgu bankām vai citām iestādēm, kas uzglabā vai ražo fāgus zinātniskiem mērķiem, ja tie netiek izmantoti zāļu izstrādē vai ražošanā.[footnoteRef:54] [54:  Faltus, T. (2024). The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

4.5. [bookmark: _Toc217985939]Bakteriofāgu terapijas pacientu reģistri
Fāgu terapijai visā pasaulē attīstoties, viens no izaicinājumiem ir standartizētas terapijas protokolu/ vadlīniju trūkums, kas ir būtiska problēma, jo lielākā daļa zināmo terapijas gadījumu ir individuāli fāgu terapijas gadījumi, ko ar atšķirīgu detalizācijas līmeni un dažādos žurnālos apraksta pētnieku grupas visā pasaulē. 
Lai risinātu šo problēmu - nodrošinātu īpaši fāgu terapijas vajadzībām izstrādātu datu vākšanas instrumentu diagnostikai, fāgu ražošanai un kvalitātes kontrolei, fāgu ārstēšanai un tās klīniskajiem iznākumiem, ir izveidots starptautisks fāgu terapijas pacientu reģistru konsorcijs “Phagistry” (phagistry.org), kurā iesaistīti fāgu eksperti ar tiešu pieredzi fāgu terapijā, ražošanā un kvalitātes kontrolē. Starptautiskais Phagistry atrodas Cīrihē (Šveicē) un darbojas, izmantojot REDCap platformu. Ar šo instrumentu iegūtos datus var iedalīt četrās kategorijās: Diagnostika (informācija par pacienta slimības vēsturi, indikācijas detaļām, patogēnu u.c.), Fāgi (identitāte, jutības testi, ražošana un kvalitātes kontrole), Ārstēšana (protokols, ievadīšanas veids, devas, drošība, ārstēšanas gaitā veiktās izmaiņas, fāgu rezistence) un Iznākumi (mikrobioloģiskie, klīniskie, imunoloģiskie un citi).[footnoteRef:55] [55:  De Jode, M., McCallin, Sh., Djebara, S., Pirnay, J.P., Ceyssens, P.J. (2024). Sustainable implementation of human phage therapy across the EU, EU-JAMRAI-2 conference report. Pg.4. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

















5. Eiropas Savienības zāļu regulējums Īsumā:
· Sabiedrības veselība ES ir dalīta kompetence – ES nosaka augstus zāļu kvalitātes un drošuma standartus, kamēr dalībvalstis organizē savu veselības aprūpi.
· EZA ir apstiprinājusi, ka  fāgi, ja tos lieto cilvēkiem ārstniecībā, ir zāles un ietilpst Direktīvas 2001/83/EK tvērumā.
· Zālēm atbilstoši ES prasībām pirms to laišanas tirgū ir nepieciešami randomizēti klīniskie pētījumi, ražošana atbilstoši LRP prasībām un tirdzniecības atļauja.
· ES tiesību aktos paredzēti noteikti izņēmumi par nereģistrētu zāļu lietošanu, kas fāgu zāļu kontekstā iespējami sekojoši: nereģistrētu zāļu lietošana klīniskajos pētījumos, zāļu līdzjūtības programmas, individuāli piešķirtas nereģistrētas zāles un nereģistrētas zāles, kuras izgatavo aptiekā, saskaņā ar ārsta recepti (formula magistralis).
· ES likumdošanā noteiktajām nereģistrēto zāļu lietošanas pieejām ir specifiski priekšnoteikumi un tos sīkāk regulē valstu nacionālajās likumdošanās. 
· Helsinku deklarācijas “Ētiskie principi medicīnas pētījumos, kas tiek veikti ar cilvēkiem”, kas bieži tiek izmantots kā pamatojums fāgu terapijai, nosaka ētiskās prasības, bet nav atsevišķs tiesiskais pamats nereģistrētu zāļu lietošanai.
· ES līmenī nav īpaša, tikai fāgiem veltīta regulējuma, taču notiek aktīva sistēmas pielāgošana: EZA izstrādā vadlīnijas fāgu terapijas zālēm (reģistrācijai paredzētajām zālēm), Eiropas Farmakopejā ieviesta vispārīgā nodaļa 5.31, un top jauns ES zāļu kodekss ar pielāgotu regulējumu fāgus saturošām, mainīga sastāva zālēm.
· AFV sagatavošanai aptieku produktiem ES nav vienota regulējuma, AFV var sagatavot saskaņā ar LRP, Eiropas farmakopeju, nacionālu monogrāfiju vai uzņēmuma monogrāfiju ar kompetentas iestādes analīzes sertifikātu. Eksperti uzsver, ka fāgu AFV sagatavošanai izmantošanai formula magistralis ir jāpiemēro samērīgas prasības, lai saglabātu iespēju slimnīcu un akadēmiskajiem, nekomerciālajiem pakalpojumu sniedzējiem nodrošināt šo terapijas iespēju pacientiem.

5.1. [bookmark: _Toc217985941]Eiropas Savienības regulējums
Lai attīstītu fāgu terapijas iespējas Latvijā, būtiski ir izvērtēt piemērojamo Eiropas Savienības tiesisko regulējumu, kā arī Latvijas nacionālās prasības.
Saskaņā ar Līguma par Eiropas Savienības darbību 168. pantu sabiedrības veselība ir dalīta kompetence starp Eiropas Savienību un tās dalībvalstīm. Dalībvalstis definē un nodrošina savus nacionālos veselības aprūpes pakalpojumus un medicīnisko aprūpi, savukārt ES papildina nacionālo politiku ar savu veselības stratēģiju. Minētā panta 4. punkts paredz “[..] Eiropas Parlaments un Padome saskaņā ar parasto likumdošanas procedūru [..] veicina šajā pantā minēto mērķu sasniegšanu, lai ievērotu kopīgos drošības apsvērumus, paredzot [..] pasākumus, ar kuriem nosaka augstus kvalitātes un drošības standartus zālēm un medicīnas ierīcēm.”
Šāds kompetenču sadalījums nosaka nepieciešamību vispirms sistemātiski identificēt un analizēt Eiropas Savienības regulējumu attiecībā uz fāgu terapiju, lai nodrošinātu atbilstību augstiem kvalitātes un drošības standartiem un sekmētu šīs strauji attīstošās terapijas integrāciju Latvijas veselības aprūpes sistēmā.
Lai arī 2011. gadā Eiropas Komisija pauda nostāju, ka baktēriofāgiem un fāgu terapijai nav piemērojami specifiski ES regulējuma nosacījumi, uzskatot, ka pastāvošais tiesiskais ietvars ir pietiekams šo produktu regulēšanai,[footnoteRef:56] tomēr 2015.gada gada jūnijā Eiropas Medicīnas Aģentūra (EMA) rīkotajā darbnīcā par fāgu terapiju, kur piedalījās pārstāvji no industrijas, akadēmiskajām aprindām, regulatīvajām iestādēm un Eiropas likumdošanas institūcijām, tika precizēts, ka bakteriofāgu terapija ietilpst esošā Eiropas tiesiskā regulējuma tvērumā par cilvēkiem paredzētajām zālēm, kā tas noteikts Direktīvā 2001/83/EK.[footnoteRef:57] Faktiski šāda pieeja ir balstīta uz burtisku Direktīvas 2001/83/EK 1.panta 2.punkta zāļu definīcijas interpretāciju, kas nosaka, ka jebkura viela, kam ir potenciāli ārstnieciskas īpašības, ir zāles: [56:  Pirnay, J.PO., De Vos, D., Verbeken, G. (2019). Clinical application of bacteriophages in Europe. Microbiology Australia. 40. 10.1071/MA19010. https://www.researchgate.net/publication/331387482_Clinical_application_of_bacteriophages_in_Europe [skatīts 25.08.2025].]  [57:  Eiropas Parlamenta un Padomes Direktīva 2001/83/EK par Kopienas kodeksu, kas attiecas uz cilvēkiem paredzētām zālēm (konsolidētā redakcija 01/01/2025. (2001/83/EC of the European Parliament and of the council of 6 November 2001 on the community code relating to medicinal products for human use (consolidated version: 01/01/2025). https://eur-lex.europa.eu/legal-content/EN/TXT/?uri=CELEX%3A02001L0083-20250101 (skatīts 18.08.2025.)] 

2.Zāles:
a) jebkura viela vai vielu salikums, kurš uzrāda īpašības, kas vajadzīgas, lai ārstētu cilvēku slimības vai veiktu to profilaksi, vai
b) jebkura viela vai vielu salikums, ko var izmantot vai ievadīt cilvēkiem vai nu ar mērķi atjaunot, uzlabot vai pārveidot fizioloģiskas funkcijas, izraisot farmakoloģisku, imunoloģisku vai metabolisku iedarbību, vai lai noteiktu medicīnisku diagnozi.
3.Viela:
· cilvēku izcelsmes, piemēram, cilvēka asinis vai cilvēka asins pagatavojumi;
· dzīvnieku izcelsmes, piemēram, mikroorganismi, veseli dzīvnieki, orgānu daļas, dzīvnieku sekrēti, toksīni, ekstrakti, asins pagatavojumi;
· augu izcelsmes, piemēram, mikroorganismi, augi, augu daļas, augu izdalījumi, ekstrakti;
· ķīmiska viela, piemēram, elementi, dabā sastopamās ķīmiskās vielas un ķīmiskos pārveidojumos vai sintēzē iegūtas ķimikālijas.
Vai 
· 3.a. Aktīvā viela: jebkura viela vai vielu maisījums, ko paredzēts izmantot zāļu ražošanā un kas pēc izmantošanas ražošanā kļūst par attiecīgo zāļu aktīvo vielu, kuras paredzētas, lai nodrošinātu farmakoloģisku, imunoloģisku vai metabolisku iedarbību, ar mērķi atjaunot, uzlabot vai pārveidot fizioloģiskas funkcijas vai noteikt medicīnisku diagnozi.
Lai rūpnieciski ražotas zāles (Direktīvas 2001/83/EK 1.panta 2.punkts), tostarp fāgu terapijas zāles, saskaņā ar Direktīvas 2001/83/EK vispārējo kārtību varētu tikt izmantotas cilvēkiem ārstniecībā, ir nepieciešams:
· Tirdzniecības atļauja (Direktīvas 2001/83/EK 6.pants). Tirdzniecības atļauju (reģistrācijas apliecību) zāļu laišanai tirgū piešķir Eiropas Komisija (centralizētā procedūra caur EMA), vai dalībvalsts kompetentā iestāde (nacionālā, decentralizētā vai savstarpējās atzīšanas procedūra);
· Tirdzniecības atļauja tiek izsniegta, balstoties uz detalizētu farmaceitisko, pirmsklīnisko un klīnisko dokumentāciju, klīniskajiem pētījumiem, kas notiek posmos (I-III fāze), ievērojot Labas klīniskās prakses principus (nepieciešama ētikas komitejas un kompetentās iestādes atļauja), un zāļu ražošanu veic atbilstoši LRP, to veic uzņēmumi ar derīgu ražošanas licenci.[footnoteRef:58] [58:  Pirnay, J. P., Merabishvili, M., Van Raemdonck, H., De Vos, D., & Verbeken, G. (2018). Bacteriophage production in compliance with regulatory requirements. Methods in Molecular Biology, 1693, 233–252. https://doi.org/10.1007/978-1-4939-7395-8_18] 

Jāakcentē, ka dabiskie fāgi (nemodificēti) netiek uzskatīti par uzlabotas terapijas zālēm (Advanced Therapy Medicinal Product - ATMP)[footnoteRef:59], jeb nosaukums Latvijas Farmācijas likumā – jaunievestās terapijas zāles un tam netiek piemērots īpašais ATMP regulējums.   [59:  Pelfrene, E., Willebrand, E., Cavaleiro Sanches, A., Sebris, Z., & Cavaleri, M. (2016). Bacteriophage therapy: A regulatory perspective. Journal of Antimicrobial Chemotherapy, 71(8), 2071–2074. https://doi.org/10.1093/jac/dkw083] 

Vienlaikus, saskaņā ar ES regulējumu iespējami vairāki izņēmumi no vispārējās kārtības par reģistrētu zāļu lietošanu, un turpmākajās nodaļās uzskaitīti iespējamie izņēmumi fāgu terapijas zāļu kontekstā.
5.2. [bookmark: _Toc217985942]Nereģistrētu zāļu lietošana klīniskajos pētījumos
Nereģistrētu fāgu terapijas zāļu lietošana iespējama fāgu terapijas zāļu klīniskajos pētījumos saskaņā ar Direktīvas 2001/83/EK 3.panta 3.punkta izņēmumu:  
3.Šo direktīvu nepiemēro:
3.Zālēm, kas paredzētas pētniecībai un izstrādes izpētei, bet neierobežojot Eiropas Parlamenta un Padomes 2001. gada 4. aprīļa Direktīvu 2001/20/EK par dalībvalstu normatīvo un administratīvo aktu tuvināšanu attiecībā uz labas klīniskās prakses ieviešanu klīniskās izpētes veikšanā ar cilvēkiem paredzētām zālēm.
Klīnisko pētījumu īstenošanas prasības noteiktas šādos ES normatīvajos aktos un ES saistošās vadlīnijās:
· Eiropas Parlamenta un Padomes Regulā (ES) Nr. 536/2014 (2014. gada 16. aprīlis) par cilvēkiem paredzētu zāļu klīniskajām pārbaudēm un ar ko atceļ Direktīvu 2001/20/EK (Dokuments attiecas uz EEZ)[footnoteRef:60], kuras 2.panta 2.punkts nosaka, ka Klīniskais pētījums ir jebkāda izpēte attiecībā uz cilvēkiem ar nolūku: [60:  Eiropas Parlamenta un Padomes Regula (ES) Nr. 536/2014 (2014. gada 16. aprīlis) par cilvēkiem paredzētu zāļu klīniskajām pārbaudēm un ar ko atceļ Direktīvu 2001/20/EK Dokuments attiecas uz EEZ.  https://eur-lex.europa.eu/eli/reg/2014/536/oj/?locale=LVhttps://eur-lex.europa.eu/eli/reg/2014/536/oj/?locale=LV (skatīts 09.09.2025.)] 

a) atklāt vai pārbaudīt vienas vai vairāku zāļu klīnisku, farmakoloģisku vai cita veida farmakodinamisku iedarbību;
b) identificēt vienas vai vairāku zāļu iespējamās blakusparādības; vai 
c) pētīt vienas vai vairāku zāļu absorbēšanos, izvietošanos pa organismu, metabolismu organismā un izdalīšanos no tā
lai novērtētu minēto zāļu drošumu un/vai efektivitāti.
· Labas klīniskās prakses vadlīnijas (ICH E6 Good clinical practice - Scientific guideline[footnoteRef:61]). [61:  https://www.ema.europa.eu/en/ich-e6-good-clinical-practice-scientific-guideline] 

· Detalizētas Eiropas Komisijas vadlīnijas par labu ražošanas praksi cilvēkiem paredzētām izpētes zālēm, saskaņā ar Regulas (ES) Nr. 536/2014 63. panta 1. punkta otrajā daļā noteikto (Detailed Commission guidelines on good manufacturing practice for investigational medicinal products for human use, pursuant to the second subparagraph of Article 63(1) of Regulation (EU) No 536/2014, kas ir 13.pielikums EudraLex - Volume 4 - Good Manufacturing Practice (GMP) guidelines)[footnoteRef:62]. [62: https://health.ec.europa.eu/document/download/a0b206a0-5788-406b-9e20-e0525b16e712_en?filename=guideline_adopted_1_en_act_part1_v3.pdf] 

5.3. [bookmark: _Toc217985943]Nereģistrētu zāļu lietošana zāļu līdzjūtības programmās
[bookmark: _Hlk217940239]Kamēr zāles nav reģistrētas un par tām notiek klīniskā izpēte vai ir reģistrācijas pieteikums, bet pacients klīniskajā pētījumā nevar tikt iekļauts, zāļu pieejamība pacientiem var tikt nodrošināta zāļu līdzjūtības programmu ietvaros (EMA definīcija – līdzjūtības lietošana ir neapstiprinātu (nereģistrētu) zāļu lietošana ārpus klīniskā pētījuma individuāliem pacientiem stingri kontrolētos apstākļos. Tas ļauj nodrošināt pacientiem piekļuvi zālēm, kas vēl ir izstrādes stadijā[footnoteRef:63]), kam tiek piemērots Regulas Nr.726/2004[footnoteRef:64] 83. pants: [63:  European Medicines Agency. Glossary of regulatory terms.  https://www.ema.europa.eu/en/glossary-terms/compassionate-use Skatīts 19.09.2025.]  [64:  Eiropas Parlamenta un Padomes regula (EK) Nr.726/2004 ar ko nosaka cilvēkiem paredzēto zāļu reģistrēšanas un uzraudzības Savienības procedūras un izveido Eiropas Zāļu aģentūru (Regulation (EC) No 726/2004 of the European Parliament and of the Council of 31 March 2004 laying down Union procedures for the authorisation and supervision of medicinal products for human use and establishing a European Medicines Agency (Text with EEA relevance)Text with EEA relevance). https://eur-lex.europa.eu/legal-content/EN/TXT/?uri=CELEX:02004R0726-20220128 Skatīts: 19.08.2025.] 

1.   Atkāpjoties no Direktīvas 2001/83/EK 6. panta[footnoteRef:65], dalībvalstis var cilvēkiem paredzētas zāles, kas pieder šīs regulas 3. panta 1. un 2. punktā minētajām kategorijām[footnoteRef:66], darīt pieejamas lietošanai līdzjūtības dēļ. [65:  Direktīvas 2001/83/EK 6. Pants: Zāles nedrīkst laist dalībvalsts tirgū, ja vien minētās dalībvalsts kompetentās iestādes nav izsniegušas tirdzniecības atļauju saskaņā ar šo direktīvu vai atļauja nav piešķirta saskaņā ar Regulu (EK) Nr. 726/2004, kas lasāma saistībā ar Eiropas Parlamenta un Padomes Regulu (EK) Nr. 1901/2006 (2006. gada 12. decembris) par pediatrijā lietojamām zālēm un Regulu (EK) Nr. 1394/2007]  [66:  Saskaņā ar atsauci Regulas Nr.726/2004 3. panta 1. un 2. punktā uz regulas 1.pielikumu zāles, kas jāreģistrē kopienai, ir:   1. Zāles, kuru izgatavošanai izmantots viens no šādiem biotehnoloģijas procesiem:- rekombinantā DNS tehnoloģija,- kontrolēta gēnu, kas kodēti uz bioloģiski aktīviem proteīniem, ekspresija attiecībā uz prokariotiem un eikariotiem, iekļaujot transformētas zīdītājdzīvnieku šūnas,- hibridomu un monoklonālo antivielu metodes. 2. Veterinārās zāles, kas paredzētas galvenokārt produktivitātes kāpināšanai, lai veicinātu dzīvnieku augšanu vai palielinātu produktivitāti no zāles saņēmušajiem dzīvniekiem.3. Cilvēkiem paredzētas zāles, kas satur jaunu aktīvo vielu, kura šīs regulas spēkā stāšanās laikā nav bijusi reģistrēta Kopienā un kuras terapeitiskās indikācijas ir vienas no šādām slimībām ārstēšana:- iegūtais imūndeficīta sindroms,- vēzis,- neirodeģeneratīvi traucējumi,- diabēts; un no 2008. gada 20. maija: - autoimūnās slimības un citas imūnsistēmas disfunkcijas, - vīrusu slimības. 4. Zāles, kas paredzētas reti sastopamu slimību ārstēšanai saskaņā ar Regulu (EK) Nr. 141/2000.] 

2.   Šajā pantā “zāles lietošanai līdzjūtības dēļ” ir zāles, kas pieder šīs regulas 3. panta 1. un 2. punktā minētajām kategorijām un līdzjūtības dēļ ir pieejamas pacientu grupām ar hronisku vai stipri novājinošu slimību vai tiem, kuru slimību uzskata par dzīvību apdraudošu un ko nevar apmierinoši ārstēt ar reģistrētām zālēm. Par attiecīgajām zālēm ir jābūt tirdzniecības atļaujas pieteikumam saskaņā ar šīs regulas 6. pantu vai arī ar tām pašreiz tiek izdarīta klīniskā izpēte.
3.   Ja dalībvalsts izmanto 1. punktā paredzēto iespēju, tā paziņo Aģentūrai.
4.   Ja ir paredzama zāļu lietošana līdzjūtības dēļ, Cilvēkiem paredzēto zāļu komiteja pēc apspriešanās ar ražotāju vai pieteikuma iesniedzēju var pieņemt atzinumus par lietošanas un izplatīšanas nosacījumiem un mērķa grupas pacientiem. Atzinumus regulāri atjaunina.
5.   Dalībvalstis ņem vērā visus pieejamos atzinumus.
6.   Aģentūra saglabā saskaņā ar 4. punktu pieņemto atzinumu atjauninātu sarakstu, ko publicē tās tīmekļa vietnē,
7.   Šā panta 4. punktā pieņemtie atzinumi neietekmē ražotāja vai tirdzniecības atļaujas pieteikuma iesniedzēja civilo vai kriminālo atbildību.
8.   Ja ir izstrādāta zāļu lietošanas līdzjūtības dēļ programma, pieteikuma iesniedzējs nodrošina to, ka pacientiem, kas piedalās, jaunās zāles ir pieejamas arī laika posmā starp atļaujas piešķiršanu un laišanu tirgū.
9.   Šis pants neskar Direktīvu 2001/20/EK un Direktīvas 2001/83/EK 5. pantu.
Šī panta mērķis ir veicināt un uzlabot pieeju ES pacientiem zāļu līdzjūtības programmām (par zālēm, kam ir tirdzniecības atļauja pieteikums vai tiek izdarīta klīniskā izpēte), veicināt vienotu pieeju attiecībā uz lietošanas un izplatīšanas nosacījumiem, kā arī palielināt pārredzamību starp dalībvalstīm saistībā ar ārstēšanas pieejamību, un pantā ietvertie līdzjūtības programmas nosacījumi saskaņā ar EMA vadlīnijām tiek interpretēti sekojoši:
· pieejamas pacientu grupām (nevis individuāli lietošanas gadījumi), tas ir vairāk kā vienam pacientam;
· pacientiem ar hronisku vai stipri novājinošu slimību vai tiem, kuru slimību uzskata par dzīvību apdraudošu. Slimības smaguma pakāpe, tās hroniski vai nopietni novājinošais vai dzīvībai bīstamais raksturs, ir jāpamato, balstoties uz objektīviem un kvantitatīviem medicīniskiem vai epidemioloģiskiem datiem, ņemot vērā tādus aspektus kā slimības ietekme uz pacienta ikdienas funkcionēšanu un pašaprūpi, būtiski dzīves kvalitātes ierobežojumi, prognozes pasliktināšanās.
· ko nevar apmierinoši ārstēt ar reģistrētām zālēm. Tas nozīmē pacientus, kuri palikuši bez ārstēšanas iespējām, vai pacientus, kuru slimība nereaģē uz pieejamām ārstēšanas metodēm vai recidivē, vai arī gadījumos, kad ārstēšanas metodes ir kontrindicētas vai nepietiekamas.[footnoteRef:67] [67:  European Medicines Agency. Guideline on compassionate use of medicinal products, pursuant to Article 83 of Regulation (EC) No 726/2004. EMEA/27170/2006. Adopted 19 July 2007. Skatīts 29.09.2025. no: https://www.ema.europa.eu/en/documents/regulatory-procedural-guideline/guideline-compassionate-use-medicinal-products-pursuant-article-83-regulation-ec-no-7262004_en.pdf] 

Balstoties uz Regulas Nr.726/2004 83. pantu katra ES dalībvalsts izstrādā nacionālo līdzjūtības zāļu programmas regulējumu, nosakot procedūras, atbildīgās institūcijas un prasības, kā pacientiem šīs zāles tiek nodrošinātas, tāpēc detaļas un nosacījumi starp valstīm var atšķirties. Savukārt EMA ar Cilvēkiem paredzētu zāļu komitejas (Committee for Medicinal Products for Human Use (CHMP) starpniecību pēc pieprasījuma sniedz ieteikumus par līdzjūtības programmām.
No zāļu līdzjūtības programmām pirmkārt iegūst pacienti, kas mobilitātes problēmu dēļ nevar piedalīties klīniskajos pētījumos vai neatbilst iekļaušanas kritērijiem, īpaši situācijās, kad nav pieejamas alternatīvas ārstēšanas iespējas un piekļuve izpētes stadijā esošām zālēm ir pēdējā iespēja pacientiem ar smagām slimībām. Otrkārt, šādas programmas ļauj farmācijas un biotehnoloģiju uzņēmumiem sniegt ātru un efektīvu reakciju uz pacientu pieprasījumu ārpus tradicionālajiem piekļuves kanāliem. Agrīnā piekļuve veicina vienmērīgāku zāļu pāreju no klīniskajiem pētījumiem uz tirgu un palīdz uzņēmumiem sagatavoties globālām ieviešanas stratēģijām, balstoties uz lietošanas modeļiem un tirgus situācijas prognozēm pasaules mērogā. Turklāt zāļu reģistrācijas apliecības turētāji iegūst iespēju agrīnās piekļuves ietvaros risināt ar produktu saistītos jautājumus un pārvarēt izaicinājumus, ar kuriem var saskarties pirms reģistrācijas esošās zāles. Pats galvenais – agrīnā piekļuve sniedz vērtīgu informāciju par reālās prakses pierādījumiem, kas noder klīniskajā praksē un turpmākajiem pētījumiem.[footnoteRef:68] [68:  Balasubramanian, G., Morampudi, S., Chhabra, P., Gowda, A., & Zomorodi, B. (2016). An overview of compassionate use programs in the European Union member states. Intractable & Rare Diseases Research, 5(4), 244–254. https://doi.org/10.5582/irdr.2016.01054] 

5.4. [bookmark: _Toc217985944]Nereģistrētu - individuāli piešķirtu zāļu lietošana 
Direktīvas 2001/83/EK 5.pantā paredzēta nereģistrētu, individuāli piešķirtu zāļu lietošana (named patient use):
5.Saskaņā ar spēkā esošajiem tiesību aktiem, kā arī lai apmierinātu īpašas vajadzības, dalībvalsts drīkst neattiecināt šīs direktīvas noteikumus uz zālēm, ko piegādā, izpildot bona fide[footnoteRef:69] pasūtījumu, kura izdarīšana nav veicināta, un kas izgatavotas saskaņā ar pilnvarota veselības aprūpes speciālista specifikācijām un ir paredzētas konkrētiem viņa pacientiem lietošanai, viņam uzņemoties tiešu personisku atbildību. [69:  Tezaurs. (n.d.). Bona fide: uzticoties, vaļsirdīgi, neviltoti; bez jebkādiem blakusnodomiem. Tezaurs. Skatīts: 26.09.2025. https://tezaurs.lv/bona%20fide] 

Saskaņā ar norādīto 5.pantu Direktīvas 2001/83/EK noteikumus par zāļu reģistrāciju (6.pants) nepiemēro un nereģistrētas zāles konkrētiem pacientiem var izmantot līdzīgi kā līdzjūtības programmās, ar nosacījumiem: 
· lai apmierinātu īpašas vajadzības, kas attiecas vienīgi uz individuālām situācijām, kuras ir pamatotas ar medicīniska rakstura apsvērumiem, un ar šo jēdzienu tiek saprasts tas, ka zāles ir nepieciešamas, lai apmierinātu pacientu vajadzības ar zālēm, kurām nav ekvivalenta tirgū vai kuras nav pieejamas šajā tirgū[footnoteRef:70]; [70: Eiropas Savienības Tiesa (trešā palāta). Spriedums lietā C-185/10, Eiropas Komisija pret Polijas Republiku. 2012. gada 29. marts. Pieejams: https://eur-lex.europa.eu/legal-content/LV/TXT/HTML/?uri=CELEX:62010CJ0185] 

· šāds izņēmums no Direktīvas 2001/83/EK vispārējās kārtības jānosaka ar ES dalībvalsts nacionālo likumdošanu.
Tomēr atšķirībā no zāļu līdzjūtības programmu regulējuma, šī panta ietvaros:
· tiek nodrošināta ārstniecība individuālam, konkrētam pacientam nevis pacientu grupām;
· zāles izgatavotas/piegādātas un atbilstoši ārsta noteiktajai specifikācijai, pamatojoties uz terapeitiskiem apsvērumiem un ārstam uzņemoties tiešu personisku atbildību; 
· nav nosacījuma par zāļu klīnisko izpēti vai reģistrācijas statusu.
Lai interpretētu šo tiesību normu, ir jāņem vērā, ka kopumā tiesību normas, kurām ir atkāpes no kāda principa, raksturs saskaņā ar pastāvīgo judikatūru ir interpretējamas šauri[footnoteRef:71]. [71:  Eiropas Savienības Tiesa (astotā palāta). Spriedums lietā C-3/09, Erotic Center BVBA pret Belgische Staat. 2010. gada 18. marts. Pieejams: https://eur-lex.europa.eu/legal-content/LV/TXT/?uri=CELEX:62009CJ0003] 

Zinātniskajā literatūrā kā fāgu terapijas pamatojums kopā ar nacionālo regulējumu vai kā patstāvīgs pamats (īpaši rakstos par fāgu izmantošanu Vācijā[footnoteRef:72]) bieži norādīts Pasaules Ārstu asociācijas Helsinku deklarācijas “Ētiskie principi medicīnas pētījumos, kas tiek veikti ar cilvēkiem” 37.pants – [72:  Willy, C., Bröcker, F. Phagentherapie in Deutschland – Update 2025 [Phage therapy in Germany-Update 2025]. (2025). Bundesgesundheitsblatt Gesundheitsforschung Gesundheitsschutz. 2025 Jun; 68(6):617-624. German. doi: 10.1007/s00103-025-04063-z. Epub 2025 May 8. PMID: 40338297; PMCID: PMC12129867] 

Nepierādītas metodes izmantošana klīniskajā praksē
Ja individuālam pacientam tiek izmantota nepierādīta ārstniecības metode ar mērķi atjaunot veselību vai mazināt ciešanas, jo apstiprinātās iespējas ir nepietiekamas vai neefektīvas un dalība klīniskajā pētījumā nav iespējama, šai ārstniecības metodei pēc tam ir jākļūst par pētījuma objektu, lai izvērtētu tās drošumu un efektivitāti. Ārstiem, kas izmanto šādu ārstniecības metodi, vispirms jāmeklē ekspertu padoms, jāizvērtē  iespējamie riski, slogs un ieguvumi, un jāsaņem pacienta informētā piekrišana. Tāpat ārstiem arī jāreģistrē un jādalās ar datiem, kad tas ir piemēroti, un jāizvairās no klīnisko pētījumu apdraudēšanas. Šādas iejaukšanās nekad nedrīkst veikt ar mērķi apiet aizsardzības mehānismus, kas noteikti šajā Deklarācijā pētījuma dalībnieku aizsardzībai.[footnoteRef:73] [73:  Pasaules Ārstu asociācijas Helsinku deklarācija “Ētiskie principi medicīnas pētījumos, kas tiek veikti ar cilvēkiem”, (World Medical Association (WMA) Declaration of Helsinki – Ethical Principles for Medical Research Involving Human Participants), kuras aktuālā redakcija pieņemta WMA 75. ģenerālajā asamblejā Helsinkos Somijā 2024. gada oktobrī. https://www.wma.net/policies-post/wma-declaration-of-helsinki/ ] 

Tomēr Helsinku deklarācija nav juridiski saistošs instruments starptautiskajās tiesībās, lai gan ir morāli saistoša ārstiem un tiek izmantota, lai ietekmētu likumdošanu un noteikumus. Mūsdienās lielākā daļa valstu izmanto Helsinku deklarāciju kā cilvēku iesaistes medicīniskajos pētījumos ētikas stūrakmeni - kā ētisku paraugu, normatīvu vai juridisku atsauces dokumentu[footnoteRef:74]. [74:  Shrestha, B. M. (2012, August). The Declaration of Helsinki in relation to medical research: Historical and current perspectives. Journal of Nepal Health Research Council, 10(22), 113. https://doi.org/10.33314/jnhrc.v0i0.343] 

5.5. [bookmark: _Toc217985945]Nereģistrētu zāļu lietošana saskaņā ar ārsta recepti (formula magistralis)
Ja fāgi tiek pielietoti individuāli konkrētam pacientam saskaņā ar ārsta recepti, tad fāgi kā aktīvā viela ir jāsagatavo ar palīgvielām (Direktīvas 2001/83/EK 1.panta 3.b.punkts -  palīgviela: jebkurš zāļu komponents, kas nav ne aktīvā viela, ne iesaiņojuma materiāls) atkarībā no pielietojamības (ārstējamās infekcijas) un paši fāgi ir aktīvā viela saskaņā ar Direktīvas 2001/83/EK 1. panta 3.a.punktu[footnoteRef:75]: [75:  Faltus, T. (2024). The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

3.a. Aktīvā viela: jebkura viela vai vielu maisījums, ko paredzēts izmantot zāļu ražošanā un kas pēc izmantošanas ražošanā kļūst pat attiecīgo zāļu aktīvo vielu, kuras paredzētas, lai nodrošinātu farmakoloģisku, imunoloģisku vai metabolisku iedarbību, ar mērķi atjaunot, uzlabot vai pārveidot fizioloģiskas funkcijas vai noteikt medicīnisku diagnozi.
Attiecībā uz šādām individuāli pagatavotām fāgu terapijas zālēm aptiekā un saskaņā ar ārsta recepti ir piemērojams Direktīvas 2001/83/EK 3.panta 1.punkta izņēmums: 
3.Šo direktīvu nepiemēro:
1.zālēm, kas saskaņā ar recepti izgatavotas aptiekā konkrētam pacientam (pazīstamas kā formula magistralis).
Attiecībā uz izņēmumiem par magistrālajām zālēm, kas minētas Direktīvas 2001/83/EK 3. panta 1. punktā, ir identificētas trīs kumulatīvas prasības. Pirmkārt, zāles ir jāizgatavo aptiekā. Otrkārt, tās ir jāizgatavo saskaņā ar ārsta recepti. Treškārt, receptei jābūt izrakstītai konkrētam pacientam. Saskaņā ar Eiropas Savienības tiesas norādēm šīs prasības ir interpretējamas stingri, kas nozīmē, ka zāles jāizgatavo saskaņā ar ārsta recepti, kura iepriekš – tas ir, pirms zāļu izgatavošanas – ir izrakstīta konkrētam pacientam.[footnoteRef:76] [76:  Scheepers HP, Langedijk J, Neerup Handlos V, Walser S, Schutjens MH, Neef C. Legislation on the preparation of medicinal products in European pharmacies and the Council of Europe Resolution. European Journal of Hospital Pharmacy. 2017;24(4):224-229. doi:10.1136/ejhpharm-2016-001016.] 

Līdz ar to zāles, kas tiek gatavotas aptiekā individuālam pacientam saskaņā ar ārsta recepti, neietilpst Direktīvas 2001/83/EK darbības jomā, bet to izgatavošanu un apriti nosaka attiecīgie nacionālie normatīvie akti (ES līmenī aptieku preparātiem saskaņā ar recepti nav obligātu prasību ne pēc ražošanas atļaujas, ne pēc sagatavošanas saskaņā ar LRP, ne reģistrācijas prasību). 
Starptautiski dokumenti, kas definē kvalitātes, drošuma un atbildības principus šādu preparātu sagatavošanā ir:
· Eiropas Padomes rezolūcija CM/Res(2016)1 par kvalitātes un drošuma nodrošināšanas prasībām zālēm, kas tiek gatavotas aptiekās pacientu īpašajām vajadzībām[footnoteRef:77] (valstīm, kas pievienojušās) - tajā noteikts, ka aptiekās gatavotās zāles sniedz papildu pievienoto vērtību gadījumos, ja medicīnisku, farmaceitisku vai personisku iemeslu dēļ tās ir nepieciešamas konkrētam pacientam vai noteiktām iedzīvotāju grupām ar īpašām vajadzībām, un nereģistrētu preparātu lietošana ietilpst ārstu un farmaceitu profesionālās atbildības jomā, kā arī paredzēts, ka jāveic riska novērtējums attiecībā uz preparāta kvalitāti, sastāvu, stabilitāti un drošumu. Attiecībā uz vielu aktīvo farmaceitisko vielu izmantošanu rezolūcijas 8.punktā paredzēts: [77:  Council of Europe. (2016). Resolution CM/Res(2016)1 on quality and safety assurance requirements for medicinal products prepared in pharmacies for the special needs of patients. Strasbourg: Council of Europe. no: https://search.coe.int/cm#{%22CoEIdentifier%22:[%22090000168065c132%22],%22sort%22:[%22CoEValidationDate%20Descending%22]}] 

8. Atbilstība farmakopejas prasībām
Ja ir nepieciešams farmaceitiskais preparāts un ja tas ir piemērojami, standarta formula jāatrod nacionālajā farmakopejā vai nacionāli atzītos formulāros.
Aktīvām farmaceitiskajām vielām un palīgvielām, kas izmantotas farmaceitisko preparātu pagatavošanai, kā arī zāļu formām un konteineriem jāatbilst attiecīgajām Eiropas Farmakopejas nodaļām un monogrāfijām vai, ja tādu nav, valsts, kas ir Konvencijas par Eiropas Farmakopejas izstrādi dalībvalsts*, nacionālajai farmakopejai.
Ja nav pieejamas piemērojamas farmakopejas individuālās monogrāfijas vai vispārīgās nodaļas, sākuma materiālu ķīmiskajai, farmaceitiskajai un mikrobioloģiskajai kvalitātei jābūt piemērotai farmaceitiskai lietošanai un to jāapliecina ar validētu metožu palīdzību.
*Konvencijas par Eiropas Farmakopejas izstrādi dalībvalstis ir: Albānija, Austrija, Beļģija, Bosnija un Hercegovina, Bulgārija, Horvātija, Kipra, Čehijas Republika, Dānija, Igaunija, Somija, Francija, Vācija, Grieķija, Ungārija, Islande, Īrija, Itālija, Latvija, Lietuva, Luksemburga, Malta, Moldovas Republika, Melnkalne, Nīderlande, Ziemeļmaķedonija, Norvēģija, Polija, Portugāle, Rumānija, Serbija, Slovākijas Republika, Slovēnija, Spānija, Zviedrija, Šveice, Turcija, Ukraina un Apvienotā Karaliste.
· Eiropas Komisijas 2014. gada 28. maija Deleģētā regula (ES) Nr. 1252/2014, ar kuru papildina Eiropas Parlamenta un Padomes Direktīvu Nr.2001/83/EK, iekļaujot tajā labas ražošanas prakses principus un pamatnostādnes attiecībā uz cilvēkiem paredzētu zāļu aktīvajām vielām (turpmāk − regula Nr. 1252/2014), paredzot, ka labas ražošanas prakses principi un vadlīnijas jānosaka attiecībā uz visiem jautājumiem, darbībām un procesiem, no kuriem ir atkarīga aktīvo vielu kvalitāte, tādiem kā, piemēram, kvalitātes vadība, personāls, telpas un iekārtas, dokumentācija, materiālu pārvaldība, ražošana, ražošanas procesa kvalitātes kontroles, iesaiņojums, marķējums, laboratoriskās kontroles, atgrieztās preces, sūdzības un atsaukšanas gadījumi, ārējo līgumu slēgšana un pārsaiņošana. Lai nodrošinātu atbilstību minētajiem principiem un pamatnostādnēm, būtu jāparedz, ka aktīvo vielu ražotājiem ir pienākums izveidot un īstenot efektīvu kvalitātes pārvaldības sistēmu attiecībā uz šīm vielām.
Proti - aptiekā izgatavojamajām zālēm (formula magistralis) nav tieši piemērojamas  Direktīvas 2001/83/EK un LRP prasības, kas attiecas uz rūpnieciski ražotām zālēm. Tomēr zāļu izgatavošanā izmantoto AFV kvalitātei jāatbilst Eiropas Farmakopejas monogrāfijām vai, ja tādu nav, attiecīgajām nacionālajām farmakopejas monogrāfijām, vai, ja tādu nav (bet, piemēram, ir uzņēmuma monogrāfija), AFV lietošana jāapstiprina ar validētu metožu palīdzību (tas var būt valsts sertificētas laboratorijas AFV partijas analīzes sertifikāts) un šīs vielas jāiegūst ražotājiem/importētājiem/izplatītājiem, kuri darbojas saskaņā ar Regulu Nr. 1252/2014.
5.6. [bookmark: _Toc217985946]Fāgu terapijas zāļu aktuālie regulatīvie jautājumi ES
Šobrīd Eiropas Savienības līmenī nav pieņemti normatīvie akti, kas tieši regulētu cilvēkiem paredzētas fāgu terapijas zāles. Tomēr, ņemot vērā antimikrobiālās rezistences pieaugumu un pieaugošo interesi par fāgu izmantošanu baktēriju infekciju ārstēšanā, ES līmenī notiek aktīvs darbs, lai pielāgotu esošo regulatīvo sistēmu vai izstrādātu īpašu, fāgiem paredzētu normatīvo ietvaru:
· EZA ir norādījusi, ka 2022.gada vadlīnijās “Par zāļu, kas paredzētas baktēriju infekciju ārstēšanai, novērtēšanu” (Guideline on the evaluation of medicinal products indicated for treatment of bacterial infections) noteiktie principi var attiekties arī uz fāgiem, kas paredzēti infekciju ārstēšanai.[footnoteRef:78] [78:  European Medicines Agency. (2022). Guideline on the evaluation of medicinal products indicated for treatment of bacterial infections (Rev. 3). Skatīts 19.08.2025. no: https://www.ema.europa.eu/en/documents/scientific-guideline/guideline-evaluation-medicinal-products-indicated-treatment-bacterial-infections-revision-3_en.pdf] 

· EZA 2023.gadā ir uzsākusi vadlīniju izstrādi fāgu terapijai paredzēto medicīnisko produktu izpētei un ražošanai (Noteikts dokumentā: Koncepcijas dokuments par vadlīnijām cilvēkiem paredzētu fāgu terapijas zāļu izstrādei un ražošanai (Concept paper on the establishment of a Guideline on the development and manufacture of human medicinal products specifically designed for phage therapy), 16.10.2025. publicēts vadlīniju: Vadlīnijas par fāgu terapijas zāļu kvalitātes aspektiem (Guideline on quality aspects of phage therapy medicinal products) projekts. Tomēr vadlīniju mērķis būs sniegt kvalitātes prasības rūpnieciski ražotu fāgu terapijas zāļu izpētei un ražošanai un to darbības jomā neietilps ne formula magistralis, ne no bakteriofāgiem iegūti produkti (piemēram, lizīni vai citi enzīmi) un ķīmiski sintezēti bakteriofāgi, lai gan daži vadlīniju principi varētu būt tam pielietojami. [footnoteRef:79] [79:  European Medicines Agency. (2025, October 16). Draft guideline on quality aspects of phage therapy medicinal products (EMA/CHMP/BWP/1/2024). European Medicines Agency. Skatīts 07.12.2025., no: https://www.ema.europa.eu/en/documents/scientific-guideline/draft-guideline-quality-aspects-phage-therapy-medicinal-products_en.pdf] 

· Eiropas Farmakopejas komisija (EPC) 178. sesijā, kas notika 2024. gada 19. un 20. martā, pieņēma Eiropas Farmakopejas (Ph. Eur.) vispārīgo nodaļu „Fāgu terapijas zāles” (5.31), kas ir pirmais šāds teksts un tas publicēts Eiropas Farmakopejas 11.6. papildinājumā (2024. gada jūlijs), un nodrošina prasību ietvaru fāgu terapijas produktu ražošanai un kontrolei, vienlaikus atstājot noteiktu elastību, ņemot vērā komplicētās pieejas, kas pašlaik tiek izmantotas fāgu terapijas straujās attīstības jomā.[footnoteRef:80] Ph. Eur. vispārīgās nodaļas nav juridiski saistošas - tās var uzskatīt par jaunākajām zinātniskajām vadlīnijām. Tomēr vispārīgā nodaļa var kļūt saistoša, ja uz to ir atsauce kādā vispārīgā vai specifiskā fāgu monogrāfijā, kas ir iekļauta Eiropas farmakopejā (Ph. Eur.). Parasti pāreja no Vispārīgās nodaļas uz Vispārīgo monogrāfiju aizņem vairākus gadus.[footnoteRef:81]  [80:  European Directorate for the Quality of Medicines & HealthCare. (2024, March). New general chapter on “Phage therapy medicinal products” (5.31) adopted and pre-published on the EDQM website. Izgūts https://www.edqm.eu/en/w/new-general-chapter-on-phage-therapy-medicinal-products-5.31-adopted-and-pre-published-on-the-edqm-website ]  [81:  Pirnay, J.P., Verbeken, G. (2023) Magistral Phage Preparations: Is This the Model for Everyone? Clin Infect Dis 2023, 77, S360-S369, doi:10.1093/cid/ciad481] 

Eiropas Farmakopejas vispārīgā nodaļa 5.31. “Fāgu terapijas zāles” (šī ziņojuma 2.pielikums) nosaka pamatprincipus fāgu aktīvo vielu un no tām gatavotu zāļu ražošanai un kvalitātes kontrolei cilvēkiem un veterinārajā medicīnā. Nodaļa paredz, ka ražošana jābalsta uz raksturotām baktēriju šūnu bankām un fāgu sēklu partijām, stingri izvairoties no krusteniskas kontaminācijas, un jānodrošina farmaceitiskas kvalitātes izejvielu izmantošana. Regulētas arī pārbaudes: fāgu identitātes noteikšana, aktivitātes titrs, mikrobioloģiskā tīrība, endotoksīnu daudzums, sterilitāte, pH, ūdens saturs, piemaisījumu (piem., saimniekšūnu DNS, proteīni, temperētie fāgi, reaģentu atlikumi) kontrole. Tāpat paredzēts, ka adaptētie (pacientam pielāgotie) produkti ir pieļaujami ar nosacījumu, ka ir dokumentēts to pastiprinātais efekts pret konkrētu izolātu un tie atbilst galveno partiju kvalitātes prasībām. Nodaļa arī nosaka marķēšanas un uzraudzības prasības (piemēram, fāga identitāte, saimniekbaktēriju suga un celms, lītiskās darbības spektrs, uzglabāšanas nosacījumi, derīguma termiņš, blakņu ziņošanas kārtība).
· Ir izstrādāts jauns priekšlikums direktīvai par kodeksu, kas attiecas uz cilvēkiem paredzētajām zālēm, kas atceltu Direktīvu 2001/83/EK un Direktīvu 2009/35/EK un, kur īpaši izceltas jaunu kategoriju zāles, un nepieciešamība pēc pielāgotiem noteikumiem, atsevišķi izceļot fāgus saturošas zāles, kurām ir mainīgs sastāvs atkarībā no klīniskā konteksta:
Priekšlikums, Eiropas Parlamenta un Padomes direktīva par Savienības kodeksu, kas attiecas uz cilvēkiem paredzētām zālēm, un ar ko atceļ Direktīvu 2001/83/EK un Direktīvu 2009/35/EK:[footnoteRef:82] [82: Priekšlikums Eiropas Parlamenta un Padomes direktīva par Savienības kodeksu, kas attiecas uz cilvēkiem paredzētām zālēm, un ar ko atceļ Direktīvu 2001/83/EK un Direktīvu 2009/35/EK. https://eur-lex.europa.eu/legal-content/EN/TXT/?uri=celex:52023PC0192 (Skatīts 19.08.2025.)
] 

“(90) Ir atzīts, ka zāļu izstrāde ir joma, kur ne zinātne, ne tehnoloģija nestāv uz vietas. Pēdējās desmitgadēs ir radušās jaunu kategoriju zāles, kas iegūtas no biozālēm, biolīdzīgām zālēm vai jaunieviestās terapijas zālēm vai nākotnes fāgu terapijās. Attiecībā uz šīm zāļu kategorijām dažos gadījumos var būt nepieciešami pielāgoti noteikumi, lai pilnībā ņemtu vērā to konkrētās īpašības. Šā iemesla dēļ uz nākotni vērstā tiesiskajā regulējumā būtu jāiekļauj noteikumi, lai būtu iespējami šādi pielāgoti regulējumi, ievērojot stingrus kritērijus un Komisijas pilnvarojumu un vadoties no Eiropas Zāļu aģentūras zinātniskā ieguldījuma. [..]
PIELĀGOTAS PRASĪBAS DOKUMENTĀCIJAI
28. pants
Pielāgoti regulējumi zālēm raksturīgo iezīmju vai metožu dēļ
1.Zālēm, kas uzskaitītas VII pielikumā, piemēro īpašas zinātniskas vai regulatīvas prasības zālēm raksturīgo iezīmju vai metožu dēļ, ja:
a)nav iespējams pienācīgi novērtēt zāles vai zāļu kategoriju, piemērojot piemērojamās prasības, tādu zinātnisku vai regulatīvu problēmu dēļ, kuras izriet no zālēm raksturīgajām iezīmē vai metodēm, un
b)iezīmes vai metodes pozitīvi ietekmē zāļu vai zāļu kategorijas kvalitāti, drošumu vai iedarbīgumu vai sniedz būtisku ieguldījumu pacientu piekļuvē zālēm vai pacientu aprūpē.
2.Komisija ir pilnvarota saskaņā ar 215. pantu pieņemt deleģētos aktus, lai grozītu VII pielikumu nolūkā ņemt vērā zinātnes un tehnikas attīstību.
3.Komisija ir pilnvarota saskaņā ar 215. pantu pieņemt deleģētos aktus, ar kuriem papildina šo direktīvu, nosakot:
a)detalizētus noteikumus par tirdzniecības atļauju un 1. punktā minēto zāļu pārraudzību;
b)tehnisko dokumentāciju, kas tirdzniecības atļaujas pieteikuma iesniedzējiem jāiesniedz par 1. punktā minētajām zālēm.
4.Detalizētie noteikumi, kas minēti 3. punkta a) apakšpunktā, ir samērīgi ar saistīto risku un ietekmi. Tie var ietvert pielāgotas, uzlabotas prasības, atbrīvojumus no prasībām vai atliktas prasības. Jebkuri atbrīvojumi no prasībām vai atliktās prasības ir ierobežotas līdz tam, kas ir stingri nepieciešams, ir samērīgas un pienācīgi pamatotas ar zālēm raksturīgajām iezīmēm vai metodēm un tiek regulāri pārskatītas un izvērtētas. Papildus detalizētajiem noteikumiem, kas minēti 3. punkta a) apakšpunktā, ir piemērojami visi pārējie šajā direktīvā paredzētie noteikumi. 
5.Līdz detalizēto noteikumu pieņemšanai par konkrētām zālēm, kas uzskaitītas VII pielikumā, atbilstoši 3. punktam var iesniegt tirdzniecības atļaujas pieteikumu par šīm zālēm saskaņā ar 6. panta 2. punktu.
6.Pieņemot šajā pantā minētos deleģētos aktus, Komisija ņem vērā visu pieejamo informāciju, kas izriet no “regulatīvās smilškastes”, kura izveidota saskaņā ar [pārskatītās Regulas (EK) Nr. 726/2004] 115. pantu.
VII pielikums
28. PANTĀ MINĒTO PIELĀGOTO SISTĒMU JOMAS
Fāgus saturošas zāles, ja zālēm ir mainīgs sastāvs atkarībā no konkrētā klīniskā konteksta.”

Tomēr ir secināts, ka ierosinātais 28.pants par zālēm ar mainīgu sastāvu varētu būt attiecināms uz pacientam specifiskām - mainīgām fāgu zālēm, kuras ražo farmācijas uzņēmumi, nevis aptiekas. Jaunais regulējums neattiektos uz individuālām zālēm formula magistralis ietvaros, jo šādas formulas saskaņā ar Komisijas priekšlikuma 1. panta 5. punkta a) apakšpunktu joprojām netiktu regulētas ES tiesību aktos (piemērojams nacionālais regulējums – netiek sagaidīts harmonizēti ES standarti kvalitātei, drošumam, efektivitātei vai farmakovigilancei), kā arī neattiektos uz industriāli ražotām zālēm, jo tās nav mainīgas (iespējams būs pielāgojums EZA topošajās vadlīnijās).[footnoteRef:83] [83:  Faltus, T. (2024). The Medicinal Phage—Regulatory Roadmap for Phage Therapy under EU Pharmaceutical Legislation. Viruses 2024, 16(3), 443; https://doi.org/10.3390/v16030443] 

Visu šo normatīvo aktu attīstību un ieviešanu nepieciešams uzraudzīt ieinteresētajām pusēm, kuras vēlas izstrādāt un/vai izplatīt un/vai piemērot fāgu terapiju, nodrošinot, ka valsts nacionālās prasības atbilst nākotnes regulatīvajai realitātei.
5.7. [bookmark: _Toc217985947]Komentārs par formula magistralis nozīmi fāgu terapijas kontekstā
Zāļu izgatavošana aptiekā saskaņā ar ārsta recepti, jeb formula magistralis un tam saistošās prasības nav pietiekami labi izprastas un dažkārt raisa bažas politikas veidotāju vidū, tāpēc farmācijas nozare ar standartizētu zāļu ražošanu un prasībām bieži gūst virsroku. Rezultātā tiek izveidots vienlīdzīgu nosacījumu lauks, kas parasti uzliek nozares standartus - piemēram, LRP prasības, arī nekomerciāliem slimnīcu un akadēmiskajiem dalībniekiem. Ja šāda pieeja tiks piemērota arī formula magistralis zāļu formām un to aktīvajām vielām, pašreizējie slimnīcu un akadēmiskie fāgu terapijas nodrošinātāji nespēs ievērot šīs prasības un būs spiesti atteikties no darbības. Iegūto tukšumu, visticamāk, farmācijas nozare nespēs aizpildīt. 
Tāpēc fāgu terapijas eksperti iesaka noteikt adekvātu prasību līmeni formula magistralis zāļu formām, balstoties uz ieguvumu - riska novērtējumu individuālā pacienta līmenī, nevis populācijas līmenī, kā tas parasti tiek darīts rūpnieciski ražotiem medikamentiem, kas paredzēti plašam pacientu lokam. Ideālā gadījumā pastāvētu dažādi farmaceitiskās sagatavošanas un fāgu aktīvās vielas kvalitātes līmeņi, kas būtu atkarīgi no plānotās fāgu terapijas izmērītajiem ieguvumiem un riskiem. Bezpeļņas (pro bono) fāgu terapijas nodrošinātāji būtu jāatbalsta, nevis jāierobežo, piemērojot rūpniecības standartus, piemēram, LRP prasības.[footnoteRef:84] [84:  Pirnay, J.-P., & Verbeken, G. (2023). Magistral Phage Preparations: Is This the Model for Everyone? Clinical Infectious Diseases, 77(Suppl_5), S360–S369. https://doi.org/10.1093/cid/ciad481] 



6. Pieejas fāgu terapijas regulējumam dažādās valstīsĪsumā:
· Starptautiskā pieredze rāda, ka fāgu terapijas ieviešana ES galvenokārt balstās uz izņēmuma mehānismiem – klīniskajiem pētījumiem, formula magistralis, līdzjūtības zāļu programmām vai individuālām ārstēšanas atļaujām, turklāt tiesiskā regulējuma atsauces tiek kombinētas dažādi un atšķirīgi. 
· Beļģijā 2018.gadā kā pirmajā valstī ES ir izstrādāta monogrāfija fāgu AFV sagatavošanai, par kuru saņemts valsts kompetentas iestādes atzinums – saskaņota fāgu zāļu lietošana formula magistralis mehānisma ietvaros.
· Portugāle 2024.gadā seko Beļģijas piemēram un ir ieviesusi valsts mēroga vadlīnijas fāgu zāļu lietošanai valsts slimnīcās, nosakot kvalitātes prasības, ētisko izvērtējumu, terapijas uzskaiti un apmaksu no publiskā budžeta, bet fāgu piegādē pagaidām paļaujas uz ārvalstu piegādes ķēdēm, akceptējot fāgu AFV, kas sagatavoti saskaņā ar Beļģijas monogrāfiju vai ES Farmakopejas vispārīgo nodaļu 5.31.
· Vācijā, Francijā un Polijā fāgu terapija tiek īstenota galvenokārt caur klīniskajiem pētījumiem, līdzjūtības programmām vai terapeitiskā eksperimenta ietvaros. 
· Vācijā šobrīd tiek izstrādātas apjomīgas vadlīnijas, kuras aptvers fāgu ražošanas un kvalitātes jautājumus un formula magistralis mehānismu.
· Gruzijā darbojas ilgstoši funkcionējoša rūpnieciska un klīniska fāgu terapijas sistēma ar Gruzijā reģistrētiem produktiem, kā arī noteikumiem par aptiekās ražotām zālēm, nodrošinot tūkstošiem pacientu ārstēšanu.
· Latvijā fāgu terapija pašlaik tiek piemērota tikai atsevišķos gadījumos ārstu profesionālās iniciatīvas un Helsinku deklarācijas 37. panta ietvaros, savukārt sistemātiska tiesiskā regulējuma un infrastruktūras izveide ir akūti nepieciešama.
· Kopumā ārvalstu pieredze apliecina, ka personalizēta pieeja zāļu izgatavošanai aptiekā saskaņā ar ārsta recepti kombinācijā ar samērīgām kvalitātes prasībām ir praktiski funkcionējošākais modelis fāgu terapijas ieviešanai valsts līmenī.

Gaidot harmonizētu Eiropas Savienības regulējumu fāgu izmantošanai terapijā, ir būtiski analizēt un izvērtēt fāgu terapijas regulējuma un klīniskās prakses pieredzi citās Eiropas Savienības dalībvalstīs, kā arī ārpus tās. Šāda salīdzinoša pieeja ļauj identificēt efektīvākos modeļus un potenciālos riskus, vienlaikus balstoties uz jaunākajiem zinātniskajiem atklājumiem un starptautiski atzītām rekomendācijām, tādējādi nodrošinot, ka Latvijas regulējuma izstrādē fāgu terapijai tiek integrēta vislabākā pieejamā prakse.
Ņemot vērā, ka fāgu terapijas zāļu lietošana, ja tās ir reģistrētas saskaņā ar Direktīvas 2001/83/EK noteikto kārtību, nerada diskusijas un nav pakļauta plašai interpretācijai, turpmākā analīze koncentrēsies uz nereģistrētu zāļu lietošanu pacientu ārstniecībā - proti, tādu, kas atrodas izstrādes procesā, kā  arī tādu, kuru reģistrācija nav plānota. 
6.1. [bookmark: _Toc217985949]Beļģija
Beļģija tiek uzskatīta par pionieri ES, kas mērķtiecīgi 2018.gadā ir  noteikusi praktisku ietvaru fāgu terapijai. Beļģijas pieeja ir fāgu izmantošana  ārstniecībā formula magistralis ietvaros, kas nozīmē, ka personalizētas, konkrētam pacientam paredzētas fāgu terapijas zāles saskaņā ar ārsta recepti atbilstoši pacienta specifiskajām vajadzībām izgatavo farmaceits (vai tas notiek viņa uzraudzībā). Šāda pieeja paver ceļu fāgu zālēm, kurās tiek ņemta vērā fāgu unikālā daba un nepieciešamība pēc personalizētas un ilgtspējīgas terapijas pieejas (sur-mesure ) un vienlaikus izvairās no noteiktām, elastīgu pieeju ierobežojošām zāļu prasībām, piemēram no stingras atbilstības LRP standartam.[footnoteRef:85]  [85:  Pirnay, J.P., Verbeken, G., Ceyssens, P.J., Huys, I., De Vos, D., Ameloot C., Fauconnier A. (2018). The Magistral Phage. Viruses. 2018 Feb 6;10(2):64. doi: 10.3390/v10020064. PMID: 29415431; PMCID: PMC5850371. https://pubmed.ncbi.nlm.nih.gov/29415431/] 

Beļģijas izstrādātais ietvars fāgu terapijai formula magistralis pieejas ietvaros:
· Beļģijā ir izstrādāta iekšējā (vispārīgā) monogrāfija fāgu aktīvajām farmaceitiskajām vielām (AFV) (Ziņojuma 3.pielikums), kuras ražo Beļģijas Karalienes Astrīdas militārās slimnīcas (QAMH) Molekulārās un šūnu tehnoloģijas laboratorija (LabMCT)[footnoteRef:86]. Šo monogrāfiju izstrādāja LabMCT sadarbojoties ar Beļģijas Zāļu un veselības produktu aģentūru (FAMHP) un federālās veselības institūtu Sciensano (agrāk pazīstams kā Sabiedrības veselības zinātniskais institūts), kas ir apstiprināta Beļģijas laboratorija un EDQM (Eiropas Zāļu kvalitātes un veselības aprūpes direktorāts) atsauces laboratorija.[footnoteRef:87] [86:  Federal Agency for Medicines and Health Products (FAMHP). (2018). Phage active pharmaceutical ingredients (Version 1.0). Izgūts: https://www.researchgate.net/publication/323866587_Supplementary_Material/data/5ab05e59458515ecebeb1c20/viruses-10-00064-s001.pdf]  [87:  Verbeken, G. and Pirnay, J.P. (2022). European regulatory aspects of phage therapy: magistral phage preparations. Current Opinion in Virology. Volume 52, Pages 24-29, ISSN 1879-6257, https://doi.org/10.1016/j.coviro.2021.11.005] 

· 2018. gada 10. janvārī FAMHP sniedza formālu pozitīvu atzinumu par fāgu AFV  izmantošanu magistrālajās receptēs, ja tās tiek ražotas atbilstoši vispārīgajā monogrāfijā noteiktajam. Monogrāfija ir izveidota kā vispārīgs (piemērojams lielākajai daļai fāgu) un attīstāms dokuments. Šādi tiek nodrošināts, ka formula magistralis sagatavošanai tiek izmantotas vielas, kas atbilst Eiropas farmakopejai (Ph. Eur. – European Pharmacopoeia), vai citai oficiālai farmakopejai.[footnoteRef:88] [88:  Pirnay, J.P., Verbeken, G., Ceyssens, P.J., Huys, I., De Vos, D., Ameloot C., Fauconnier A. (2018). The Magistral Phage. Viruses. 2018 Feb 6;10(2):64. doi: 10.3390/v10020064. PMID: 29415431; PMCID: PMC5850371. https://pubmed.ncbi.nlm.nih.gov/29415431/] 

· Fāgi tiek izolēti LabMCT. 
· Sciensano veic izolēto fāgu sekvencēšanu un analīzi, lai apstiprinātu, ka fāgu genomā nav toksīnu, virulences, antimikrobiālās rezistences (AMR) vai lizogēnijas saistītu gēnu. Tiek analizēts arī baktēriju produkcijas saimnieka genoms, nosakot tā profāgu saturu. Kad iegūta šī genoma “pase”, fāgs tiek saražots kā AFV (aktīvā farmaceitiskā viela), un gala produkta partiju vēlreiz analizē Sciensano, nosakot tā pH, baktēriju daudzumu, endotoksīnu līmeni, tīrību (ieskaitot iespējamo profāgu saturu) un titru, un izdod analīžu sertifikātu. 
· Fāgi ar analīzes sertifikātu par partiju tiek nodoti slimnīcas aptiekai, kas to izmanto fāga AFV formulēšanai par formula magistralis sagatavi konkrētam pacientam saskaņā ar ārsta recepti. [footnoteRef:89] [89:  De Jode, M., McCallin, Sh., Djebara, S., Pirnay, J.P., Ceyssens, P.J. (2024) Sustainable implementation of human phage therapy across the EU, EU-JAMRAI-2 conference report. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

Norādītā iekšējā (vispārīgā) fāgu AFV monogrāfija ir dokuments, kas Beļģijā specifiski regulē fāgu zāļu sagatavošanu pacientam, pielāgojumi likumdošanā (likumi vai noteikumi) fāgu izmantošanai nav veikti.
Saskaņā ar datiem 2024.gadā Beļģijas pieeja ļāva ārstēt vairāk nekā 100 pacientus Beļģijā un vēl 11 valstīs, izmantojot Beļģijā ražotus fāgu AFV. Pirmo 100 pēc kārtas ārstēto gadījumu retrospektīvā neintervencionālā analīzes rezultāti uzrādīja, ka 77,2% infekciju bija klīnisks uzlabojums, 61,3% gadījumu tika panākta mērķa baktērijas eradikācija. Eradikācijas iespējamība bija par 70% mazāka bez vienlaicīgas antibiotiku lietošanas. Ziņoti 15 nevēlami notikumi, no tiem 7 nebija nopietnas zāļu blakusparādības. Visas aizdomīgās blakusparādības izzuda, un netika konstatēta saistība ar kādu konkrētu fāgu terapijas produktu vai ievadīšanas ceļu.[footnoteRef:90] [90:  De Jode, M., McCallin, Sh., Djebara, S., Pirnay, J.P., Ceyssens, P.J. (2024) Sustainable implementation of human phage therapy across the EU, EU-JAMRAI-2 conference report. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

6.2. [bookmark: _Toc217985950]Portugāle
Portugāle savu pieeju fāgu terapijai ir nostiprinājusi ar Portugāles Nacionālās zāļu pārvaldes – INFARMED 2024.gada 15.novembrī apstiprinātām vadlīnijām: Vadlīnijas par farmaceitiski sagatavotu zāļu izmantošanu fāgu terapijā slimnīcu apstākļos – bakteriofāgu magistrālās receptes[footnoteRef:91] (Ziņojuma 4.pielikums). [91:  INFARMED. (2024). Deliberação n.º 112/CD/2024 [Lēmums Nr. 112/CD/2024]. Pieejams vietnē: https://www.infarmed.pt/documents/15786/9697484/2024-11-15_Delibera%C3%A7%C3%A3o_112_CD_2024/d0424242-a103-1256-cd7d-526aaf12dfac (skatīts 2025. gada 14. augustā).] 

Apstiprinātās vadlīnijas nosaka šādus galvenos principus:
· Tiesiskais ietvars – fāgu terapija formula magistralis ietvaros - zāļu izgatavošana slimnīcas aptiekā individuālam pacientam saskaņā ar ārsta recepti, ņemot vērā Direktīvas 2001/83/EK 3.panta 1.punkta izņēmumu (formula magistralis) un 5. pantā noteikto (īpašu pacienta vajadzību apmierināšana tiešā veselības aprūpes speciālista atbildībā), kā arī nacionālo regulējumu par formula magistralis;
· Kvalitātes prasības – fāgiem jābūt izgatavotiem saskaņā ar Eiropas Farmakopejas vispārīgo 5.31 paragrāfu vai Beļģijas nacionālo monogrāfiju, fāgiem jābūt atbilstošiem analīzes sertifikātiem (nav obligāts nosacījums par fāgu sagatavošanu atbilstoši LRP). Tomēr atšķirībā no Beļģijas pieejas, lai izmantotu fāgus terapijā, tiem nav nepieciešams neatkarīgas laboratorijas izdots sertifikāts, pietiekami, ka kvalitātes sertifikātu ir izdevis fāgu ražotājs;[footnoteRef:92] [92:  Phage therapy approval in Portugal. Joana Azeredo. Avots: https://open.spotify.com/episode/5C2VA3n7GJdHuNNDDaBXZR?si=1ab0dcccba55441 ] 

· Par fāgu terapijas piemērošanu lēmumu pieņem ārstniecības personāls, ir jāsaņem slimnīcas Ētikas komitejas un Zāļu un terapeitisko līdzekļu komitejas atļaujas, jākonsultējas ar vietējo Infekciju un antimikrobiālās rezistences profilakses un kontroles programmas vienību, pēc tam jāsaņem slimnīcas vadības atļauja;
· Nacionālā fāgu terapijas uzskaite tiek īstenota ar vadlīnijām pievienotu atskaitīšanās formu INFRAMED, kur tiek norādīti galvenie terapijas dati un rezultāti (forma nepersonalizēta – nav pacienta vārda un uzvārda).
Praksē fāgu terapija tiek uzsākta pēc fagogrammas, lai identificētu fāgus, kas ir iedarbīgi pret baktērijas celmu un pašu fāgu kā izejvielas sagatavošanā Portugāle paļaujas uz ārvalstīm[footnoteRef:93].  Fāgus Portugāles pacientu terapijai nodrošina ar Biotehnoloģijas laboratorijas Minho Universitātē starpniecību, kas sadarbojas ar slimnīcu Beļģijas Karalienes Astrīdas militāro slimnīcu Briselē. Transportēšana no universitātes uz Portugāles slimnīcu notiek kontrolētā temperatūrā. Pacientiem tiek nodrošināts informatīvs buklets ar instrukcijām par zāļu lietošanu un uzglabāšanu.[footnoteRef:94] Fāgu terapiju paredzēts segt no valsts slimnīcu zāļu budžeta.[footnoteRef:95] [93:  Mudi, E. (2025). Phage Therapy Takes a Leap Forward: Portugal's Pioneering Approach. https://www.researchgate.net/publication/388658846_Phage_Therapy_Takes_a_Leap_Forward_Portugal's_Pioneering_Approach (skatīts 04.08.2025.)]  [94:  Rodrigues, S., Viana, B., Moreira, S., Nunes, V., Castanhinha, S., Santos, A. (2025). P102 Phage therapy: a new era of healing, Journal of Cystic Fibrosis, Volume 24, Supplement 1, Page S98, ISSN 1569-1993, https://doi.org/10.1016/j.jcf.2025.03.120.]  [95:  Phage therapy approval in Portugal. Joana Azeredo. Avots: https://open.spotify.com/episode/5C2VA3n7GJdHuNNDDaBXZR?si=1ab0dcccba55441 ] 

Portugāles pieejas noteikšanā būtisku lomu ieņēma zinātnieku un ārstniecības personāla ieinteresētība un ieguldījums personalizētas fāgu terapijas īstenošanā, kā arī sabiedrības iesaiste - pacienta iesniegta petīcija ar 8000 parakstiem bija būtiska šīs iniciatīvas virzīšanā – šī iniciatīva tika iesniegta parlamentā un tās ietekmē INFARMED izdeva minētās vadlīnijas. Vienlaikus Portugāles medicīnas sabiedrība apzinās, ka ir nepieciešams ieguldīt infrastruktūrā un zinātnē, lai pati Portugāle izolētu un sagatavotu fāgus – izejvielas terapijai.[footnoteRef:96] [96:  Mudi, E. (2025). Phage Therapy Takes a Leap Forward: Portugal's Pioneering Approach. https://www.researchgate.net/publication/388658846_Phage_Therapy_Takes_a_Leap_Forward_Portugal's_Pioneering_Approach
] 

6.3. [bookmark: _Toc217985951]Vācija 
Vācijā fāgu terapijas īstenošanas ietvars ir:
· klīniskie pētījumi;
· individuālās ārstēšanas atļaujas atbilstoši Helsinku deklarācijas 37. pantam – individuāliem, konkrētiem pacientiem ārsta atbildībā, ja pacientam ir dzīvībai bīstams vai smags stāvoklis, ar pacienta piekrišanu. Fāgu terapijai tiek izmantotas gatavās fāgu terapijas zāles no ārvalstīm (piemēram, Gruzijas) vai tie tiek ražoti slimnīcā kā nereģistrētas fāgu terapijas zāles konkrētam slimnīcas pacientam ārstējošā ārsta uzraudzībā, atļaujas neprasošās ražošanas ietvaros (Vācijas Medicīnas produktu akta 13.panta (2b) daļa). Institūciju saskaņojumi/ atļaujas šajā pieejā fāgu terapijai netiek prasīti.[footnoteRef:97]  [97:  Willy, C., Bugert, J. J., Classen, A. Y., Deng, L., Düchting, A., Gross, J., Hammerl, J. A., Korf, I. H. E., Kühn, C., Lieberknecht-Jouy, S., Rohde, C., Rupp, M., Vehreschild, M. J. G. T., Vogele, K., Wienecke, S., Witzenrath, M., Würstle, S., Ziehr, H., Moelling, K., & Broecker, F. (2023). Phage Therapy in Germany—Update 2023. Viruses, 15(2), 588. https://doi.org/10.3390/v15020588] 

Ražošanas procedūra saskaņā ar Vācijas Medicīnas produktu 13. panta (2b) daļu uz 2025.gadā tiek īstenota tikai vienā institūcijā (Hannoveres Medicīnas augstskolā), ievērojot kvalitātes un drošības prasības ilgtspējīgām fāgu terapijas zālēm. Ražošanai tiek izmantoti tikai stingri lītiskie fāgi, kas nesatur zināmas integrāžu, bakteriālās virulences vai antibiotiku rezistences gēnus. Lai gan līdz šim izmantotie izejmateriāli ražošanai netiek apstrādāti pēc klasiskās LRP procedūras, tiek izmantoti barotnes un reaģenti, kas paredzēti vai nu LRP ražošanai, vai klīniskai lietošanai un visos šajos ražošanas soļos tiek ievērotas Eiropas Farmakopejas prasības. Pašlaik arī citas Vācijas klīnikas (Berlīne, Regensburga, Rostoka) plāno īstenot šāda veida ražošanu.
Atšķirīga pieeja – ražošana saskaņā ar LRP tiek īstenota Fraunhoferas Toksikoloģijas un eksperimentālās medicīnas institūts (ITEM), Braunšveigā, kas ir izstrādājis platformai līdzīgu ražošanas procesu dabisko fāgu kā aktīvo farmaceitisko vielu ieguvei, izmantojot saimniekbaktērijas LRP atbilstošos apstākļos. Šim nolūkam vispirms tika izveidotas sākotnējās šūnu bankas (Master Cell Banks, MCB) un sākotnējie fāgu krājumi (Master Phage Stocks, MPS) saskaņā ar LRP prasībām, kam ražošanas atļauja saskaņā ar LRP tika piešķirta 2022. gada augustā. 
Vācijā pašlaik notiek vairāki nozīmīgi pētījumi un sadarbības programmas par fāgu terapiju, 2025.gada apskatā par fāgu terapiju Vācijā minēti 27 dažādi projekti un iniciatīvas, tostarp gan klīniskie pētījumi, gan infrastruktūras izveide, regulatīvā izstrāde u.c., piemēram:
· „Phage4Cure“ (Charité Universitätsmedizin Berlin, Braunšveiga, https://phage4cure.de/de/, finansē Vācijas Federālā Izglītības un pētniecības ministrija – BMBF) ir pirmās fāzes (First-in-Human) klīniskā izpēte, kurā tiek vērtēta fāgu kokteiļa drošība, panesamība un sākotnējā efektivitāte veseliem brīvprātīgajiem un pacientiem ar hronisku plaušu infekciju (mukoviscidoze), ko izraisa Pseudomonas aeruginosa;
· „PhagoFlow“ (Bundesvēra slimnīca Berlīnē, Braunšveiga, https://www.phagoflow.de/en/, finansē Inovāciju fonds, Kopīgā federālā komiteja – G-BA) ir projekts, kas pēta, vai mūsdienu biofarmaceitisko tehnoloģiju apstākļos slimnīcas aptiekā ir iespējams sagatavot pacientam individuāli pielāgotus fāgu preparātus un tos savlaicīgi nodrošināt terapijai – tātad tiek pētīta maģistrālo fāgu produktu izgatavošanas praktiskā īstenojamība (tas nav klīniskais pētījums šaurā nozīmē). Patogēnus izolē no pacienta brūces materiāla, tiek pārbaudīta fāgu iedarbība (fagogramma) un, pamatojoties uz testu, slimnīcas aptiekā tiek izgatavots pielāgots fāgu preparāts (individualizēta terapija).
· „MAPVAP“ (divu fāgu kokteiļu preklīniska izvērtēšana, kas vērsti pret multirezistentiem P. aeruginosa un E. coli, ventilācijas izraisītas pneimonijas ārstēšanai;
· Phage2030 - Stratēģisks projekts, lai noteiktu galvenās jomas un tehnoloģijas, kas ļautu līdz 2030. gadam padarīt fāgu terapiju plaši pieejamu pacientiem Vācijā. To atbalsta Vācijas inovāciju aģentūra SPRIN-D.[footnoteRef:98]  [98:  Willy, C., Bröcker, F. Phagentherapie in Deutschland – Update 2025 [Phage therapy in Germany-Update 2025]. (2025). Bundesgesundheitsblatt Gesundheitsforschung Gesundheitsschutz. 2025 Jun; 68(6):617-624. German. doi: 10.1007/s00103-025-04063-z. Epub 2025 May 8. PMID: 40338297; PMCID: PMC12129867.] 

Ņemot vērā problemātiku ar fāgu terapijas pieejamību un regulējošiem jautājumiem, Vācijā pēdējās desmitgadēs varētu būt ārstēti vien ap 100 pacientiem[footnoteRef:99]. [99:  Willy, C., Bugert, J. J., Classen, A. Y., Deng, L., Düchting, A., Gross, J., Hammerl, J. A., Korf, I. H. E., Kühn, C., Lieberknecht-Jouy, S., Rohde, C., Rupp, M., Vehreschild, M. J. G. T., Vogele, K., Wienecke, S., Witzenrath, M., Würstle, S., Ziehr, H., Moelling, K., & Broecker, F. (2023). Phage Therapy in Germany—Update 2023. Viruses, 15(2), 588. https://doi.org/10.3390/v15020588] 

Šobrīd Vācijā tiek izstrādātas vadlīnijas par personalizētu bakteriofāgu ražošanu un terapiju (sākotnēji plānots noslēgt līdz 30.11.2025.), risinot juridiskos un loģistikas aspektus Vācijā (izstrāde notiek Vācijas Infekcijas slimību biedrības koordinācijā, piedaloties 15 medicīnas biedrību ekspertiem, kā arī citām profesionālām institūcijām).[footnoteRef:100] Šajās vadlīnijās tiek detalizēti aprakstīts formula magistralis pieejas modelis, tostarp vairāk nekā 20 lappuses par attiecīgajām kvalitātes kontrolēm.[footnoteRef:101] [100:  Vācijas Zinātnisko medicīnas biedrību darba grupas (Arbeitsgemeinschaft der Wissenschaftlichen Medizinischen Fachgesellschaften) - S2k vadlīnijas (Reģistrācijas Nr.: 092-003). https://register.awmf.org/de/leitlinien/detail/092-003]  [101:  Privāta sarakste ar PD Dr. med. Silvia Würstle, MBA, S2k-Leitlinie Personalisierte Bakteriophagen-Therapie, Group Leader Bacteriophages, 03.10.2025. e -pasts.] 

Ilgtermiņa stratēģija paredz, ka šīs vadlīnijas aizstās LRP prasības personalizēto fāgu terapiju ražošanā un palīdzēs izveidot nepieciešamo tiesisko regulējumu, kas īpaši veltīts fāgu terapijai.[footnoteRef:102] [102:  De Jode, M., McCallin, Sh., Djebara, S., Pirnay, J.P., Ceyssens, P.J. (2024) Sustainable implementation of human phage therapy across the EU, EU-JAMRAI-2 conference report. Pg.4. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

6.4. [bookmark: _Toc217985952]Francija
Nereģistrētu fāgu terapijas zāļu izmantošanai ārstniecībā Francijā kopš 2021.gada 1.jūlija ir pieejami šādi risinājumi: Augstākā veselības iestāde (Haute Autorité de Santé) piešķir agrīnās pieejas atļaujas inovatīvām zālēm Francijas Zāļu un veselības produktu drošuma aģentūras (Agence nationale de sécurité du médicament et des produits de santé - ANSM) uzraudzībā, ja pastāv pieņēmums par šo zāļu efektivitāti un drošumu. Šāds pieprasījums var tikt iesniegts, izmantojot “Līdzjūtīgās izrakstīšanas regulējumu” (CPF; franču val. Cadre de Prescription Compassionnelle) vai individuālu “Līdzjūtīgās pieejas atļauju” (CAA; franču val. Autorisation d’Accès Compassionnel), atkarībā no tā, vai runa ir par zāļu lietošanu ārpus reģistrētajām indikācijām, ja zāļu attīstība ir pabeigta, vai arī atkarībā no attīstības stadijas, ja zāles joprojām ir izstrādes procesā.[footnoteRef:103]  [103:  Ferry, T. ∙ Bouar, M.L. ∙ Briot, T. et al. (2024) Access to phage therapy at Hospices Civils de Lyon in 2022: Implementation of the PHAGEinLYON Clinic programme. Int J Antimicrob Agents.  64:107372. https://doi.org/10.1016/j.ijantimicag.2024.107372.] 

Līdzjūtības programmas zāles pieejamas pacientiem ar hronisku vai smagi novājinošu vai dzīvību apdraudošu slimību, kuru nav iespējams pienācīgi ārstēt ar komerciāli pieejamām terapijām (saskaņā ar Regulas Nr. 726/2004 83. pantu).[footnoteRef:104] Jāpiemin, ka citos avotos minēts, ka Francijas līdzjūtības zāļu programmu regulējums notiek Helsinku deklarācijas 37.panta ietvarā.[footnoteRef:105]  [104:  De Jode, M., McCallin, Sh., Djebara, S., Pirnay, J.P., Ceyssens, P.J. (2024). Sustainable implementation of human phage therapy across the EU, EU-JAMRAI-2 conference report. Pg.7. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf]  [105:  Ferry, T., Kolenda, C., Briot, T., Lustig, S., Leboucher, G., & Laurent, F., on behalf of the Lyon BJI study group & PHAGEinLYON Study Group. (2022). Implementation of a complex bone and joint infection phage therapy centre in France: Lessons to be learned after 4 years’ experience. Clinical Microbiology and Infection, 28(1), 145–146. https://doi.org/10.1016/j.cmi.2021.09.006] 

Francijas līdzjūtības programmas autorizēšanai nepieciešams: klīnisko gadījumu dokumentācija, multidisciplinārs atzinums, ārstēšanas iespēju saraksts, fāgu ievadīšanas protokols, fāgu jutības tests, pacienta informētā piekrišana. Līdzjūtības programmas tālāko norisi uzrauga multidisciplināra komanda, kas izskata fāgu terapijas pieprasījumus un lemj par terapijas piemērošanu. Fāgu terapijas zāles līdzjūtības lietošanai izgatavo slimnīcas farmaceiti kā formula magistralis, no fāgiem, kas saņemti no Francijas uzņēmuma Phaxiam (fāgi sagatavoti saskaņā ar LRP), vai arī fāgi tiek ievesti no Beļģijas – Karalienes Astrīdas Militārās slimnīcas (fāgu API sagatavoti saskaņā ar izstrādāto fāgu monogrāfiju (nav LRP) Nacionālā zāļu un veselības produktu drošības aģentūras uzraudzībā.[footnoteRef:106]  [106:  De Jode, M., McCallin, Sh., Djebara, S., Pirnay, J.P., Ceyssens, P.J. (2024). Sustainable implementation of human phage therapy across the EU, EU-JAMRAI-2 conference report. Pg.7. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

Nozīmīgu progresu farmaceitiskās kvalitātes fāgu terapijas pieejamībai Francijā iezīmēja PHAGEinLYON klīnikas programmas izstrāde 2022. gadā pateicoties (i) Francijas veselības ministrijas finansējumam, (ii) Francijas un Beļģijas privāto un akadēmisko struktūru spējām saražot fāgus, (iii) izstrādātajam valsts ietvaram pieejamībai inovatīvām zālēm, (iv) multidisciplināras fāgu komandas izveidei.[footnoteRef:107] [107:  Ferry, T. ∙ Bouar, M.L. ∙ Briot, T. et al. (2024) Access to phage therapy at Hospices Civils de Lyon in 2022: Implementation of the PHAGEinLYON Clinic programme. Int J Antimicrob Agents.  64:107372. https://doi.org/10.1016/j.ijantimicag.2024.107372.] 

Ar Francijas Nacionālās pētniecības aģentūras finansējumu ir uzsākta integrētas publiskas fāgu terapijas platformas izveide, projekts ar nosaukumu “Phag-One”, lai validētu fāgu lietošanu pacientu ārstniecībā, kā arī, lai noteiktu optimālākos apstākļus un prasības fāgu ražošanai. Projekts uzsākts ar plašu fāgu banku izveidi, kas vērstas pret dažādiem prioritāriem patogēniem (tostarp S. aureus, S. epidermidis, E. coli un K. pneumoniae). “Phag-One” projektā tiek pētīta arī fāgu toksicitāte/tolerance dzīvniekos, tomēr pagaidām tas attiecas tikai uz ierobežotu fāgu produktu skaitu, jo standarta pētījumā tiek sekots 40 trušiem 28 dienu garumā, un šāda izmēģinājuma izmaksas ir aptuveni 300 000,- euro.[footnoteRef:108] [108:  De Jode, M., McCallin, Sh., Djebara, S., Pirnay, J.P., Ceyssens, P.J. (2024) Sustainable implementation of human phage therapy across the EU, EU-JAMRAI-2 conference report. Pg.8.. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf] 

6.5. [bookmark: _Toc217985953]Polija
Kopš 20.gadsimta 70 gadiem fāgu terapija Polijā tika īstenota bez specifiska regulējuma labā ticībā un, pamatojoties uz pieredzi un terapijas nekaitīgumu. Tā piemēram, par periodu 1981.-1986. analizētajiem 550 pacientu gadījumiem faktiski nebija nevēlami ārstniecības rezultāti un periodā 1954.- 1987. vairāk kā 1000 ar fāgiem ārstēto pacientu gadījumā panākumi bija 84%-97% gadījumu. Līdz ar iestāšanos ES tika apzināta nepieciešamība salāgot terapiju ar ES regulējumu. Regulatīvi fāgu terapija Polijā šobrīd tiek īstenota kā terapeitisks eksperiments, pamatojoties uz nacionālo regulējumu -1996.gada Ārstu un zobārstu profesijas likumu, īpaši tā 4.daļu attiecībā par medicīnas eksperimentiem, un Helsinku deklarācijas 37.pantu, kā arī pamatojot to uz regulas 726/2004 83.panta ietvaru par līdzjūtības programmām, kuru īstenošana jānosaka nacionālajā regulējumā. Papildus dokumenti ir Polijas konstitūcija un Polijas medicīnas asociācijas ētikas kodekss.[footnoteRef:109] Pamatojoties uz šo tiesisko ietvaru Polijā ārstam ir atļauts piemērot fāgu terapiju, ja pierādītu terapeitisku metožu nav vai tās ir bijušas neefektīvas, ar nosacījumu, ka pacients vai viņa likumiskais pārstāvis ir devis informētu piekrišanu. [109:  Żaczek, M., Górski, A., Weber-Dąbrowska, B., Letkiewicz, S., Fortuna, W., Rogóż, P., Pasternak, E., & Międzybrodzki, R. (2022). A Thorough Synthesis of Phage Therapy Unit Activity in Poland—Its History, Milestones and International Recognition. Viruses, 14(6), 1170. https://doi.org/10.3390/v14061170] 

Fāgu terapiju Polijā attīsta Hiršfelda Imunoloģijas un eksperimentālās terapijas institūts (IIET PAS) Vroclavā saskaņā ar Eksperimentālās programmas protokolu “Fāgu terapija pret antibiotikām rezistentām infekcijām, ieskaitot MRSA”, ko 2005. gadā apstiprināja neatkarīga bioētikas komiteja (atzinums Nr. KB-349/2005) un, kur ietverti mūsdienīgas eksperimentālās ārstēšanas īstenošanas aspekti, tostarp par medicīniskā personāla sastāvu un kvalifikāciju, obligātās civiltiesiskās atbildības apdrošināšanas politikas detaļas, pacienta informācijas lapu un informētās piekrišanas veidlapa. 2005. gadā institūts atvēra Fāgu terapijas vienību (Phage Therapy Unit - PTU) pacientu ārstniecībai ar fāgiem. Bakteriofāgu preparātus PTU nodrošina IIET PAS Bakteriofāgu laboratorija, kas veic fāgu tipēšanu, sagatavo personalizētus preparātus pacientiem, nodrošina testēšanu. Ārstēšana notiek ambulatori, stingri ievērojot bioētikas prasības un protokola regulējumu. Ievērojot, ka šī terapija nav klīniskais pētījums, tiek piemērota maksa  - kopējās fāgu terapijas izmaksas (kvalifikācija, konsultācijas, diagnostika, fāgu tipēšana un preparāti): 2800–5700 PLN ≈ 644–1311 EUR (parasti terapija ilgst 6–8 nedēļas).[footnoteRef:110] [110:  Hirszfeld Institute of Immunology and Experimental Therapy. (n.d.). Phage Therapy Unit of the Medical Centre of the Institute of Immunology and Experimental Therapy PAS. Hirszfeld Institute. https://hirszfeld.pl/en/structure/iitd-pan-medical-center/phage-therapy-unit/ Skatīts: 14.10. 2025.] 

6.6. [bookmark: _Toc217985954]Gruzija
Gruzijā fāgu terapija ir apstiprināta un tiek plaši izmantota jau vairāk kā gadsimtu. Gatavajām bakteriofāgu zālēm atbilstoši Gruzijas likumdošanai nepieciešama reģistrācijas apliecību. Savukārt individuāli pielāgotas fāgu sagataves var tikt gatavotas kā magistrālās zāles licenzētā aptiekā, kurai Gruzijas Veselības ministrija ir izsniegusi īpašu atļauju ekstemporālu medikamentu gatavošanai.[footnoteRef:111] [111:  Fauconnier, A. (2019). Phage Therapy Regulation: From Night to Dawn. Viruses, 11(4), 352. https://doi.org/10.3390/v11040352] 

Noteikti fāgu produkti ir pieejami bez receptēm, “Intestiphage”, kas iedarbojas uz aptuveni 20 dažādām patogēnām zarnu baktērijām un “Pyophage”, kas satur fāgus pret Staphylococcus, Streptococcus, Pseudomonas, Proteus un E. coli, un to kā rutīnas terapiju lieto dažādu strutainu ādas un brūču infekciju ārstēšanā.[footnoteRef:112] [112:  Abedon, S. T., Kuhl, S. J., Blasdel, B. G., & Kutter, E. M. (2011). Phage treatment of human infections. Bacteriophage, 1(2), 66–85. https://doi.org/10.4161/bact.1.2.15845] 

Gruzijas fāgu terapijas institūts Eliava ir aktīvi iesaistīts fāgu izpētē un ārstniecībā kopš 1923.gada. Savā augstākajā punktā pēc 2.Pasaules kara institūtā strādāja vairāk kā 1300 cilvēku un tūkstošiem fāgu terapijas produktu tika izplatīti visā Padomju savienībā, tie tika lietoti kopā ar antibiotikām.[footnoteRef:113] Eliava piedāvājumā ir 6 standartizēti produkti[footnoteRef:114] un institūts piedāvā ārstniecību gan lokāli, gan distances – pacientiem, kuriem nav iespējama ceļošana. Šāda distances ārstniecības kursa izmaksas ir EUR 2100,- un tas ietver – telekonsultācijas, fāgu terapijas zāles ārstniecībai (ja jāpielāgo – par papildus samaksu), bakterioloģiskās analīzes.[footnoteRef:115] [113:  Parfitt, T. (2005). Georgia: an unlikely stronghold for bacteriophage therapy. The Lancet, Volume 365, Issue 9478, 2166 – 2167. DOI10.1016/s0140-6736(05)66759-1]  [114:  https://phage.ge/en/products]  [115:  https://eptc.ge/treatments/] 

Kopš 2018.gada (līdz 2025.gadam) ārstēti 5500 Gruzijas pacienti un 1500 internacionāli pacienti.[footnoteRef:116] [116:  World Health Organization Regional Ofce for Europe. (2025.) Building the evidence for the use of bacteriophage therapy. Copenhagen: Licence: CC BY-NC-SA 3.0 IGO. https://www.who.int/europe/publications/i/item/WHO-EURO-2025-11441-51213-78039] 

6.7. LatvijaFāgu terapija – Latvijas pacienta stāsts.
Pēc smaga ceļu satiksmes negadījuma pacientam tika veiktas vienpadsmit ķirurģiskas operācijas, un turpmākajā ārstēšanas plānā bija paredzēta gūžas locītavas endoprotezēšana. 
Pacientam attīstījās nopietna infekcija iegurņa un labās kājas rajonā un ilgstoša ārstēšana ar dažādu grupu antibiotikām bija nesekmīga – infekcijas izraisītājs izrādījās rezistents pret visām pielietotajām zālēm. Pieaugot komplikāciju riskam, tika apsvērts veikt kājas, gūžas kaula un daļas iegurņa amputāciju. 
Šādā situācijā tika pielietota alternatīva ārstēšanas metode – bakteriofāgu terapija. Pēc tās pielietošanas infekcijas kontrole tika panākta dažu nedēļu laikā, un deviņus mēnešus vēlāk pacientam bija iespējams veikt plānoto gūžas endoprotezēšanu. 
Šis gadījums ilustrē uz pacientu centrētas ārstniecība spēku - bakteriofāgu terapijas potenciālu gadījumos, kad standarta antibakteriālā ārstēšana ir neefektīva.


Latvijas pieredze fāgu terapijā šobrīd balstīta uz ārstu iniciatīvām, fāgu pieejamību pētniecības ietvaros un ārstu atbildību saskaņā ar Helsinku deklarācijas 37.pantu – dzīvību vai veselību glābjošās situācijās ar pacienta rakstisku piekrišanu, iepriekš konsultējoties ar jomas speciālistiem un padarot šo gadījumu par izpētes gadījumu (piemēram, individuāli ārstniecība gadījumu apraksti zinātniskajā literatūrā). Terapijā izmantoti gan gatavie fāgu kokteiļi no Gruzijas vai Krievijas, vai atbilstoši monogrāfijai sagatavotie fāgi no Karalienes Astrīdas Militārās slimnīcas (Beļģijā), vai saskaņā ar LRP sagatavoti fāgi no citiem ražotājiem.
Latvijā pēdējo gadu laikā veikti 5 ārstēšanas gadījumi ar fāgiem, tostarp individuālie pacientu ārstēšanas gadījumi aprakstīti:
· Gadījuma apraksts par Ukraiņu kareivi ar hronisku osteomielītu, kas ietverts Projekta ietvaros sagatavotajā ziņojumā par projekta 2. darba pakas 2. uzdevuma rezultātiem.
· Gadījuma apraksts par Fāgu kokteiļa BFC 1.10 kombinācijā ar ceftazidīmu-avibaktāmu multirezistentas Pseudomonas aeruginosa izraisīta augšstilba kaula osteomielīta ārstēšanā.[footnoteRef:117] [117:  Racenis, K., Rezevska, D., Madelane, M., Lavrinovics, E., Djebara, S., Petersons, A., & Kroica, J. (2022). Use of phage cocktail BFC 1.10 in combination with ceftazidime-avibactam in the treatment of multidrug-resistant Pseudomonas aeruginosa femur osteomyelitis—A case report. Frontiers in Medicine, 9, 851310. https://doi.org/10.3389/fmed.2022.851310] 

· Gadījuma apraksts par veiksmīgu bakteriofāgu un antibiotiku kombinētās terapijas multirezistentas Pseudomonas aeruginosa izraisītas kreisā kambara palīgierīces (LVAD) vada infekcijas gadījumā[footnoteRef:118]. [118:  Racenis, K., Lacis, J., Rezevska, D., Mukane, L., Vilde, A., Putnins, I., Djebara, S., Merabishvili, M., Pirnay, J. P., Kalnina, M., Petersons, A., Stradins, P., Maurins, S., & Kroica, J. (2023). Successful bacteriophage-antibiotic combination therapy against multidrug-resistant Pseudomonas aeruginosa left ventricular assist device driveline infection. Viruses, 15(5), 1210. https://doi.org/10.3390/v15051210] 

Pēdējie divi norādītie pacientu ārstēšanas gadījumi detalizēti aprakstīti K. Rāceņa promocijas darbā “Bakteriofāgu antibakteriālā darbība multirezistentās un biofilmu veidojošās infekcijās”[footnoteRef:119]. [119:  Rācenis, K. (2023). Bakteriofāgu antibakteriālā darbība multirezistentās un biofilmu veidojošās infekcijās: promocijas darba kopsavilkums: apakšnozare – internā medicīna. Rīga: Rīgas Stradiņa universitāte. https://doi.org/10.25143/prom-rsu_2023-22_pdk] 

Būtisks pienesums fāgu terapijas pētniecībai Latvijā ir Rīgas Stradiņa universitātes starpdisciplinārās Fāgu pētnieku grupas darbs, kas fokusējas uz bakteriofāgu izmantošanas iespējām multirezistentu baktēriju (K. pneumoniae, P. aeruginosa, E. coli, MRSA u.c.) izraisītu infekciju profilaksē un ārstēšanā. Pētnieki analizē fāgu lītisko efektu planktoniskās baktērijās un biofilmās, to kombinācijas ar antibiotikām un rezistences veidošanās mehānismus, kā arī izstrādā risinājumus fāgu iestrādāšanai biomateriālos, lai mazinātu ar biomateriāliem saistītu infekciju risku. Grupas starpdisciplinārā pieeja, apvienojot klīnisko mikrobioloģiju, interno medicīnu, nefroloģiju, bioinformātiku, biomateriālu zinātni un farmāciju, nodrošina gan fundamentālas fāgu bioloģijas izpratni, gan praktisku pielietojuma stratēģiju attīstību.
























7. Apsvērumi par zāļu regulējumu Latvijā fāgu terapijas kontekstāĪsumā:
· Farmācijas likums nosaka vispārējo principu, ka zāles Latvijā drīkst laist tirgū un izplatīt, ja tās ir reģistrētas Latvijas zāļu reģistrā vai ES saskaņā ar Regulu (EK) Nr. 726/2004, taču paredz vairākus izņēmumus nereģistrētu zāļu izplatīšanai.
· Nereģistrētas fāgu terapijas zāles iespējams lietot klīnisko pētījumu ietvaros (Regula Nr. 536/2014, MK noteikumi Nr. 192), ja ir ZVA atļauja pētījumam; pētāmo zāļu ievešanai/izplatīšanai atsevišķa izplatīšanas atļauja nav vajadzīga.
· Latvijā pastāv normatīvs ietvars līdzjūtības zāļu programmām (MK noteikumi Nr. 416), kas ļauj lietot nereģistrētas zāles, ja tās ir klīniskajā izpētē vai iesniegts reģistrācijas pieteikums, pacientam ir smaga vai dzīvībai bīstama slimība un nav efektīvu reģistrētu zāļu alternatīvas; šobrīd fāgu terapijas zālēm šādas programmas Latvijā vēl nav īstenotas.
· Individuāli piešķirtu nereģistrētu zāļu (t.sk. fāgu zāļu) izplatīšanai Latvijā ir mehānismi gan ārvalstīs (ārpus ES un EEZ) reģistrētām, gan nereģistrētām zālēm (MK noteikumi Nr. 416), tam nepieciešama ZVA atļauja, ārsta/ārstniecības iestādes pieprasījums un ārstu profesionālās asociācijas atzinums. Fāgu terapijas zāļu kontekstā aktualizējas jautājums par profesionālas ārstu asociācijas atzinuma aizstāšanu ar konsīlija lēmumu un par to, ka atļaujas pieprasītājs šobrīd var būt tikai vairumtirgotājs.
· Formula magistralis pieeja (zāļu izgatavošana aptiekā konkrētam pacientam pēc ārsta receptes) Latvijā ir noteikta likumdošanā, tomēr fāgu kontekstā nepieciešams specificēt fāgu AFV izgatavošanas prasības (saskaņā ar Eiropas Farmakopejas vispārīgo nodaļu, ES vai EEZ dalībvalsts monogrāfiju, atbilstoši LRP prasībām).
· Starptautiskā pieredze (Beļģija, Portugāle, Vācija) rāda, ka formula magistralis ir praktiski izmantojams un regulatīvi optimāls modelis personalizētai fāgu terapijai – vienīgais mehānisms, kas atbalsta specifiski individuālus fāgu sagatavošana gadījumus; analogi risinājumi, pielāgojot prasības fāgu AFV kvalitātei varētu tikt izmantoti arī Latvijā, neveicot grozījumus Farmācijas likumā vai MK noteikumos, bet ar rekomendācijām precizējot interpretāciju un praktiskos mehānismus.


Farmācijas likumā nostiprinātā vispārējā kārtība paredz, ka Latvijā zāles atļauts laist tirgū un izplatīt (izplatīšanas definīcija ietver zāļu iepirkšanu, uzglabāšanu, piegādi, pārvietošana pāri valsts robežai (ievešanu, izvešanu), pārdošanu vai nodošana lietošanā par maksu vai bez maksas), ja tās ir reģistrētas Latvijas Republikā un iekļautas Latvijas zāļu reģistrā saskaņā ar  Farmācijas likumu, vai, ja zāles ir reģistrētas Eiropas Savienībā saskaņā ar regulu Nr. 726/2004[footnoteRef:120] (Farmācijas likuma 17. panta pirmā daļa). [120:  Eiropas Parlaments un Padome. (2004. gada 31. marts). Regula (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru. Eiropas Savienības Oficiālais Vēstnesis. https://eur-lex.europa.eu/eli/reg/2004/726/oj/?locale=lv] 

Vienlaikus Farmācijas likums paredz noteiktus izņēmumus no vispārējās zāļu izplatīšanas kārtības, tostarp attiecībā uz nereģistrētu zāļu lietošanu. Iepriekš ziņojumā apskatītās nereģistrēto zāļu izplatīšanas pieejas Farmācijas likumā ietvertas sekojoši:
· Zāļu un vielu reģistrācija nav nepieciešama, ja zāles izmanto pētniecībā vai izstrādes pārbaudei, vai klīniskām pārbaudēm (Farmācijas likuma 20.panta 2.punkts). Zāļu klīniskajā izpētē var izmantot (tostarp, ievest un izplatīt) nereģistrētas pētāmās zāles, ja zāļu izmantošana ir attiecīgi pamatota zāļu klīniskās pārbaudes protokolā un zāles atbilst regulā Nr. 536/2014 lietotajam attiecīgajam terminam "neatļautas pētāmās zāles", un to izplatīšanai nav nepieciešama ZVA atļauja (Farmācijas likuma 26.1 panta piektā daļa), bet ir nepieciešama ZVA atļauja klīniskās izpētes veikšanai (Farmācijas likuma 26.1 panta otrā daļa);
· nereģistrētas zāles (tostarp līdzjūtības zāles un individuāli piešķirtas zāles (MK noteikumu Nr.416 82.11. un 82.13.punkts) atļauts izplatīt, ja saņemta ZVA atļauja nereģistrētu zāļu izplatīšanai (Farmācijas likuma 17.panta otrā daļa);
· zāļu un vielu reģistrācija nav nepieciešama, ja zāles izgatavo aptiekā pēc receptes vai ārstniecības iestādes rakstveida pieprasījuma pacientam (Farmācijas likuma 20.panta 1.punkts).
Attiecībā uz nereģistrētu zāļu izsniegšanu un lietošanu Farmācijas likumā noteiktas vispārējas prasības:
· nereģistrētas zāles aptiekā drīkst izsniegt tikai pret recepti vai iestādes pieprasījumu (Farmācijas likuma 22.panta 21daļa);
· nereģistrētas zāles pacients lieto tās ārstniecības personas tiešā personiskā uzraudzībā, kura zāles ir nozīmējusi (izrakstījusi) un uzņēmusies atbildību par izvēlēto ārstēšanu, vai citas ārstniecības personas uzraudzībā, kura turpina pacienta ārstēšanu (Farmācijas likuma 22.panta 21daļa).
Farmācijas likums nosaka deleģējumu Ministru kabinetam:
· noteikt kārtību un prasības, kādā ZVA izsniedz atļauju klīniskās pārbaudes veikšanai (Farmācijas likuma 26.1 panta otrā daļa);
· noteikt gadījumus, kad nereģistrētām zālēm izplatīšanas atļauja nav nepieciešama, izdod atļaujas izsniegšanas noteikumus nereģistrētu zāļu izplatīšanai un noteikt prasības nereģistrēto zāļu ievešanai un izvešanai. (Farmācijas likuma 17.panta otrā daļa);
· noteikt gadījumus, kad speciālā atļauja (licence) zāļu, tajā skaitā pētāmo zāļu ražošanai un importēšanai nav nepieciešama (Farmācijas likuma 51.panta devītā daļa);
· noteikt nosacījumus un kārtību aptieku darbībai (Farmācijas likuma 5.panta 1.punkts). 
Atbilstoši deleģējumam Farmācijas likumā, nereģistrētu zāļu lietošanas nosacījumi, kārtība, nepieciešamās atļaujas, noteikti MK noteikumos.
7.1. [bookmark: _Toc217985957]Nereģistrētu zāļu lietošana klīnisko pētījumu ietvaros.
Klīnisko pārbaužu veikšanu Latvijā regulē Ministru kabineta 2024. gada 26. marta noteikumi Nr. 192 “Cilvēkiem paredzēto zāļu klīnisko pētījumu noteikumi”.
Klīniskais pētījums ir cilvēkiem paredzētu zāļu izpēte ar mērķi novērtēt to drošumu, efektivitāti un iedarbību, tostarp pētīt zāļu farmakoloģiskās īpašības, blakusparādības un uzvedību organismā.
Zāļu klīnisko pārbaudi drīkst veikt, ja zāļu klīniskās pārbaudes sponsors (persona, uzņēmums, iestāde vai organizācija, kas uzņemas atbildību par klīniskā pētījuma ierosināšanu, pārvaldību un finansēšanu) ir saņēmis Zāļu valsts aģentūras atļauju zāļu klīniskās pārbaudes veikšanai, pamatojoties uz regulas Nr. 536/2014[footnoteRef:121] 6. pantā noteikto zāļu klīniskās pārbaudes zinātnisko un klīnisko novērtēšanu un zāļu klīnisko pētījumu ētikas komitejas veikto zāļu klīniskās pārbaudes ētisko aspektu, un šīs regulas 7. pantā noteikto aspektu novērtēšanu (Farmācijas likuma 26.1 panta otrā daļa). [121:  Eiropas Parlaments un Padome. (2014). Regula (ES) Nr. 536/2014 (2014. gada 16. aprīlis) par cilvēkiem paredzētu zāļu klīniskajām pārbaudēm un ar ko atceļ Direktīvu 2001/20/EK. Eiropas Savienības Oficiālais Vēstnesis, L 158, 1–76.] 

Nereģistrētas pētāmās zāles (pētāmās zāles, kurām nav tirdzniecības atļaujas ES vai EEZ teritorijā) var izmantot zāļu klīniskajā izpētē (tostarp, ievest un izplatīt), ja zāļu izmantošana ir attiecīgi pamatota zāļu klīniskās pārbaudes protokolā (Farmācijas likuma 26.1 panta piektā daļa). Klīniski pētāmo zāļu izplatīšanai nav nepieciešama ZVA izplatīšanas atļauja (MK noteikumu Nr.416 94.28.punkts).
Klīniskā pētījuma sponsors, lai saņemtu atļauju klīniskās pārbaudes veikšanai, saskaņā ar regulas 536/2014[footnoteRef:122] II nodaļā noteikto kārtību iesniedzot Eiropas Zāļu aģentūras Klīnisko pētījumu informācijas sistēmā (CTIS) klīniskā pētījuma pieteikuma dokumentus, kas norādīti regulas 536/2014 I pielikumā, tostarp: [122:  Eiropas Parlaments un Padome. (2014). Regula (ES) Nr. 536/2014 (2014. gada 16. aprīlis) par cilvēkiem paredzētu zāļu klīniskajām pārbaudēm un ar ko atceļ Direktīvu 2001/20/EK. Eiropas Savienības Oficiālais Vēstnesis, L 158, 1–76.] 

i. pavadvēstuli, ietverot pamatinformāciju par pētāmajām un papildzālēm;
ii. Eiropas Savienības pieteikuma veidlapu;
iii. klīniskās pārbaudes protokolu, kurā ietverts pārbaudes mērķis, metodoloģija, pētāmo zāļu apraksts, iekļaušanas un izslēgšanas kritēriji, drošuma uzraudzības un datu apstrādes kārtība;
iv. pētnieka brošūru ar zinātnisko informāciju un pamatojumu pētījuma veikšanai, tostarp datiem par zāļu drošumu un efektivitāti;
v. dokumentus, kas apliecina labas ražošanas prakses ievērošanu attiecībā uz pētāmajām zālēm, ja tās nav reģistrētas vai ražotas Eiropas Savienībā;
vi. pētāmo zāļu dokumentāciju, kurā iekļauta informācija par zāļu kvalitāti, neklīniskajiem un klīniskajiem pētījumiem, kā arī riska un ieguvuma novērtējums.
ZVA koordinē klīniskās pārbaudes atļaujas iesnieguma izskatīšanu un organizē klīniskās pārbaudes iesnieguma dokumentu ētisko aspektu izskatīšanu zāļu ētikas komitejā (MK noteikumu Nr.192 II. daļa).
Klīnisko pētījumu veikšanā ir sasitošas ICH (International Council for Harmonisation) E6(R2) vadlīnijas, jeb Starptautiskās cilvēkiem paredzēto zāļu tehnisko prasību harmonizācijas padomes vadlīnijas par labu klīnisko praksi.
Secinājumi:
Nereģistrētas pētāmās fāgu terapijas zāles Latvijā ir izmantojamas klīniskajos pētījumos, ja ir saņemta ZVA atļauja klīniskajai izpētei, atbilstoši pētījuma protokolam, informētajai piekrišanai, un pētāmo zāļu ievešanai/ izplatīšanai Latvijā nav nepieciešama ZVA atļauja.
Lai arī šobrīd Latvijā netiek īstenoti klīniskie pētījumi ar fāgu terapijas zālēm, tomēr jomai attīstoties tas ir sagaidāms. To liecina arī  ES Horizon projektu uzsaukumā HORIZON-RIA HORIZON Research and Innovation Actions, “Drošuma un efektivitātes pārbaude fāgu terapijai antibiotikām rezistentu baktēriju infekciju ārstēšanā” (HORIZON-HLTH-2025-01-DISEASE-01) ar pieejamo budžetu EUR 45 miljoni ir 30 iesniegtie pieteikumi[footnoteRef:123], tostarp arī Latvijas zinātnieku. [123:  https://ec.europa.eu/info/funding-tenders/opportunities/portal/screen/opportunities/topic-details/HORIZON-HLTH-2025-01-DISEASE-01?isExactMatch=true&status=31094501,31094502,31094503&callIdentifier=HORIZON-HLTH-2025-01&order=DESC&pageNumber=1&pageSize=50&sortBy=startDate] 

7.2. [bookmark: _Toc217985958]Nereģistrētu zāļu lietošana līdzjūtības zāļu programmu ietvaros.
Zāļu lietošana līdzjūtības dēļ ir reglamentēta Ministru kabineta 2007. gada 26. jūnija noteikumos Nr. 416 “Zāļu izplatīšanas un  kvalitātes kontroles kārtība”, un īstenošanas apraksts pieejams Zāļu valsts aģentūras mājaslapā[footnoteRef:124].  [124:  https://www.zva.gov.lv/lv/industrijai/zalu-registracijas-apliecibu-ipasnieki/pirms-registracijas/zales-lietosanai-lidzjutibas-del] 

Līdzjūtības zāļu lietošanas (compassionate use of medicinal products) programmas ir nereģistrētu zāļu lietošanas programmas ar atbilstību šādiem nosacījumiem:
· par nereģistrētajām zālēm EZA ir iesniegts reģistrācijas iesniegums vai tiek veikta klīniskā izpēte (MK noteikumu Nr.416 94.3 3.1. punkts);
· nereģistrētās zāles paredzētas pacientiem vai pacientu grupām ar hronisku vai stipri novājinošu slimību vai slimību, kuru uzskata par dzīvību apdraudošu (MK noteikumu Nr.416 94.3 3.2. punkts);
· nevar iegūt apmierinošu rezultātu ārstējot pacientus ar Latvijā nacionālajā reģistrācijas procedūrā, savstarpējās atzīšanas reģistrācijas procedūrā un decentralizētajā reģistrācijas procedūrā reģistrētajām zālēm vai Eiropas Savienībā centralizētajā reģistrācijas procedūrā reģistrētajām zālēm (MK noteikumu Nr.416 94.3 3.2. punkts);
· nereģistrētu zāļu izplatīšanai līdzjūtības zāļu programmu ietvaros ir saņemta ZVA nereģistrētu zāļu izplatīšanas atļauja (MK noteikumu Nr.416 82.13. punkts).
Nereģistrētu zāļu izplatīšanas atļauju ZVA pieprasa persona, kura ir iesniegusi Eiropas Zāļu aģentūrā zāļu reģistrācijas iesniegumu, tai skaitā zāļu lietošanas programmu, vai kurai ir atļauta klīniskā izpēte (MK noteikumu Nr.416 94.6 2.punkts). Atļauju pieprasa, iesniedzot dokumentus (MK noteikumu Nr.416 94.3 punkts).:
· iesniegumu individuāli piešķirtu nereģistrētu zāļu izplatīšanas atļaujas saņemšanai (MK noteikumu Nr.416 7.pielikums);
· apliecinājumu, par Eiropas Zāļu aģentūrā iesniegtu reģistrācijas iesniegumu saskaņā ar Eiropas Parlamenta un Padomes regulas Nr. 726/2004 6.pantu, pievienojot Eiropas Zāļu aģentūrā iesniegta reģistrācijas iesnieguma un tam pievienoto datu un dokumentu kopiju (ja nepieciešams),
vai, 
· apliecinājumu, ka zāles ir klīniskajā izpētē;
· zāļu lietošanas programmu, iekļaujot informāciju: i) zāļu aprakstu, marķējuma un lietošanas instrukcijas projektu valsts valodā; ii) pacientam paredzētu informāciju, tajā skaitā veidlapas paraugu par informēto piekrišanu atbilstoši Pacientu tiesību likumam; iii) ārstniecības personas un atļaujas saņēmēja pienākumus, tajā skaitā pacienta uzraudzība, datu vākšana, farmakovigilance, kārtība, kādā ārstniecības persona ziņo par zāļu blakusparādībām, esošā un plānotā klīniskā izpēte (norāda arī sponsoru, klīniskās izpētes vietu Latvijā un ārvalstīs); iv) pacientu grupas aprakstu, tajā skaitā paredzamais pacientu skaits Latvijā, informācija par to, vai attiecīgās zāles lieto citās valstīs, prognozējamais lietošanas ilgums un zāļu iepakojumu skaits;
· Eiropas Zāļu aģentūras Cilvēkiem paredzēto zāļu komitejas atzinums (ja tāds ir) un citas Eiropas Kopienas dalībvalsts kompetentās iestādes atzinums (ja tāds ir) par attiecīgajām zālēm;
· norāda tā zāļu vairumtirgotāja nosaukumu un licences numuru, kurš piegādās zāles ārstniecības iestādei, kur tiks realizēta līdzjūtības zāļu programma;
· ārstniecības iestādes argumentētu zāļu lietošanas pamatojums ar medicīniskiem vai epidemioloģiskiem datiem par pacientu un pacientu grupas (speciāla ārstēšanas programma) atbilstību prasībām - līdzjūtības zāles paredzētas hroniskai vai stipri novājinošai slimībai vai slimībai, kuru uzskata par dzīvību apdraudošu, un, ārstējot pacientus ar Latvijā nacionālajā reģistrācijas procedūrā, savstarpējās atzīšanas reģistrācijas procedūrā un decentralizētajā reģistrācijas procedūrā reģistrētajām zālēm vai Eiropas Savienībā centralizētajā reģistrācijas procedūrā reģistrētajām zālēm, nevar iegūt apmierinošu ārstēšanas rezultātu. 
(šo pamatojumu var iesniegt arī vēlāk, līdz zāļu piegādes brīdim ārstniecības iestādei, ja atļaujas pieprasītājs apliecina Eiropas Parlamenta un Padomes regulas Nr.  726/2004 83. panta 2. punktā minēto prasību izpildi[footnoteRef:125] un norāda ārstniecības iestādi (nosaukumu un reģistrācijas numuru Veselības inspekcijas ārstniecības iestāžu reģistrā), kurā paredzēts īstenot šo līdzjūtības zāļu programmu). [125:  Šajā pantā "zāles lietošanai līdzjūtības dēļ" ir zāles, kas pieder šīs regulas 3. panta 1. un 2. punktā minētajām kategorijām un līdzjūtības dēļ ir pieejamas pacientu grupām ar hronisku vai stipri novājinošu slimību vai tiem, kuru slimību uzskata par dzīvību apdraudošu un ko nevar apmierinoši ārstēt ar reģistrētām zālēm. Par attiecīgajām zālēm ir jābūt tirdzniecības atļaujas pieteikumam saskaņā ar šīs regulas 6. pantu vai arī ar tām pašreiz tiek izdarīta klīniskā izpēte.] 

ZVA paziņo EZA par iespēju lietot attiecīgās zāles līdzjūtības dēļ un var lūgt EZA Cilvēkiem paredzēto zāļu komitejas atzinumu par minētajām zālēm (MK noteikumu Nr.416 94.61. punkts).
Nereģistrētu līdzjūtības zāļu izplatīšanas atļauju izsniedz uz tā zāļu vairumtirgotāja vārda, kurš piegādās zāles ārstniecības iestādei (MK noteikumu Nr.416 94.7 2.).
Līdzjūtības zāles izplata bez maksas (MK noteikumu Nr.416 94.12  un 95.5. punkti).
Ārstniecības persona, kas iniciē ārstēšanu ar konkrētajām zālēm:
· pirms līdzjūtības zāļu nozīmēšanas pacientam vienmēr apsver pacienta iesaistīšanu klīniskajā izpētē;
· informē konkrēto pacientu vai citu personu, kurai ir tiesības piekrist pacienta ārstniecībai atbilstoši Pacientu tiesību likumam (turpmāk − informētā persona), par: i) apstākļiem, kāpēc konkrētās zāles ir nozīmētas; ii) nozīmētajām zālēm un sniedz to raksturojumu (piemēram, paredzamais ieguvums, iespējamie riski); iii) pacienta uzraudzību;
· saņem rakstisku pacienta vai informētās personas piekrišanu par konkrēto zāļu lietošanu.
(MK noteikumu Nr.416 94.9 apakšpunkti).
Līdz šim Latvijā nav realizētas zāļu līdzjūtības programmas ar fāgu terapijas zālēm.
Secinājumi:
Latvijā ir izstrādāts normatīvais ietvars zāļu lietošanai līdzjūtības dēļ, un saskaņā ar to iespējama arī fāgu terapijas zāļu lietošana, izpildoties attiecīgajiem nosacījumiem (zāles, kas ir klīniskajā izpētē vai par tām iesniegts reģistrācijas pieteikums, saņemta ZVA atļauja, zāles lieto pacientiem vai pacientu grupām ar hronisku vai stipri novājinošu slimību vai slimību, kuru uzskata par dzīvību apdraudošu un ko nav iespējams apmierinoši ārstēt ar tradicionāli reģistrētām zālēm, pacientu nav iespējams iesaistīt klīniskajā izpētē).
7.3. [bookmark: _Toc217985959]Individuālas ārstēšanas pieejas ar nereģistrētām zālēm 
Individuāli piešķirtu, Latvijā nereģistrētu zāļu izplatīšana ir reglamentēta Ministru kabineta 2007. gada 26. jūnija noteikumos Nr. 416 “Zāļu izplatīšanas un  kvalitātes kontroles kārtība”.
Latvijā nereģistrētas zāles (kas nav klīniskajā izpētē vai aptiekā izgatavotas zāles) un ar to pieejamību saistītus  nosacījumus MK noteikumi Nr.416 iedala sekojoši:
1) Eiropas Ekonomikas zonas valstī[footnoteRef:126] reģistrētas zāles (MK noteikumu Nr.416 86.punkts). [126:  Eiropas Ekonomijas zonas dalībvalstis: Austrija, Beļģija, Bulgārija, Čehijas Republika, Dānija, Francija, Grieķija, Horvātija, Igaunija, Īrija, Itālija, Kipra, Latvija, Lietuva, Luksemburga, Malta, Nīderlande, Polija, Portugāle, Rumānija, Slovākija, Slovēnija, Somija, Spānija, Ungārija, Vācija, Zviedrija, Islande, Lihtenšteina, Norvēģija] 

Ievērojot, ka fāgu terapijas zāles ES prasībām atbilstošā reģistrācijas procedūrā nevienā no EEZ valstīm nav reģistrētas, šis punkts un tā saistošie nosacījumi šobrīd detalizēti netiks apskatīti.
2) Ārvalstīs reģistrētas zāles (MK noteikumu Nr.416 94.1.1. punkts), ar to saprotot, ka zāles ir reģistrētas valstī ārpus Eiropas Ekonomikas zonas valstīm (jo attiecībā uz EEZ valstīm regulējums ir noteikts MK noteikumu Nr.418 86.punktā);
3) Ārvalstīs nereģistrētas zāles (MK noteikumu Nr.416 94.1.2. punkts), ar to saprotot, ka zāles nav reģistrētas nevienā valstī pasaulē.
Latvijā, EEZ dalībvalstī nereģistrētu zāļu, kas ir reģistrētas ārvalstī, izplatīšanai ir sekojoši nosacījumi:
· Zāles (arī analogas zāles – zāles ar tādu pašu aktīvo vielu, stiprumu un zāļu firmu) Latvijas Republikā nav reģistrētas un nav iekļautas Latvijas zāļu reģistrā[footnoteRef:127] (MK noteikumu Nr.416 82.2 punkts); [127:  MK noteikumu Nr.416 82.2 punkts ietver iespēju arī, ka nereģistrēto zāļu individuālās atļaujas var piešķirt arī zālēm, kas ir reģistrētas Latvijā, bet nav pieejamas, ņemot vērā informāciju par zāļu krājumiem zāļu lieltirgotavās un pieprasītos zāļu daudzumus, kā arī analogu zāļu esības gadījumā ārstniecības iestādes, sociālās aprūpes institūcijas vai aptiekas pieprasījumā norādīto informāciju par to, vai zāles var aizvietot, kā norādīts prasījumā, pamatojoties uz receptē, vai ārstniecības iestādes pieprasījumā norādīto informāciju piešķir. Tā kā fāgu terapijas zāles Latvijā nav reģistrētas, šis punkts pie nosacījumiem nav ietverts.] 

· Ārsts, ārstniecības iestāde pirms nereģistrētu zāļu izrakstīšanas un nozīmēšanas pacientam iegūst informāciju par šo zāļu īpašībām, lai varētu novērtēt to terapeitisko efektu un drošumu pacientam un nodrošināt to lietošanas uzraudzību, kā arī nes atbildību par šo zāļu izrakstīšanu vai nozīmēšanu (MK noteikumu Nr.416  85.punkts);
· Nepieciešams attiecīgi aptiekas vai ārstniecības iestādes, tai skaitā prakses ārsta, pieprasījums vai ārstu profesionālās asociācijas atzinums par zāļu izmantošanu konkrētu pacientu ārstēšanai (tai skaitā pacientu ārstēšanai ārstniecības iestādē) vai konkrētas slimības ārstēšanai, vai ārstnieciskās manipulācijas veikšanai ārstniecības iestādē vai sociālās aprūpes institūcijā (MK noteikumu Nr.416  85.punkts);
· Zāļu izplatīšanai ir nepieciešama ZVA atļauja (MK noteikumu Nr.416  82.11.punkts), ko ZVA izdod uz atļaujas pieprasītāja vārda (MK noteikumu Nr.416 94.7 1.  punkts);
· Iesniegumu (MK noteikumu Nr.416 7.pielikums) atļaujas saņemšanai ZVA iesniedz zāļu vairumtirgotājs (MK noteikumu Nr.416 94.4 punkts), pievienojot:
i. attiecīgi aptiekas, ārstniecības iestādes vai sociālās aprūpes institūcijas pieprasījumu nereģistrēto zāļu iegādei vai ārstu profesionālās asociācijas  atzinumu (MK noteikumu Nr.416 94.3 1.punkts);
ii. ja zāles tiek izplatītas, pamatojoties uz ārstu profesionālās asociācijas atzinumu, tad pievieno zāļu marķējumu, lietošanas instrukciju un tās tulkojumu valsts valodā, ja zāles paredzēts piegādāt ārstniecības iestādei vai sociālās aprūpes institūcijai (MK noteikumu Nr.416 94.3 2.punkts);
· Ja zāļu izplatīšana ir pamatota ar ārstu profesionālās asociācijas atzinumu, ZVA atļauju zāļu pieprasīšanai izsniedz uz gadu, nenorādot iepakojumu skaitu (MK noteikumu Nr.416 94.8 2.punkts), bet, ja ārstu profesionālās asociācijas atzinums nav pievienots – atļauju izsniedz norādot iepakojumu skaitu (MK noteikumu Nr.416 94.8 1.1.punkts);
· Nereģistrētu zāļu izplatīšanas ZVA atļaujas saņēmējam – vairumtirgotājam ir saistošas sekojošas prasības: paziņot ZVA par zāļu sēriju numuriem, izplatīt zāles pēc aptiekas vai ārstniecības iestādes pieprasījuma, pirms izplatīšanas paziņot ZVA par ievesto un izplatāmo zāļu daudzumiem, paziņot par izmaiņām iesniegtajos datos un dokumentos (MK noteikumu Nr.416 95.punkta apakšpunkti);
· ZVA iesnieguma un dokumentācijas ekspertīze nereģistrētu zāļu izplatīšanas atļauju izskatīšanai un izsniegšanai ir maksas pakalpojums[footnoteRef:128], kuru apmaksā zāļu vairumtirgotājs (MK noteikumu Nr.416 96 punkts). [128:  EUR 11,98 atbilstoši Ministru kabineta 2024.gada 18.decembra noteikumu Nr.895 “Zāļu valsts aģentūras maksas pakalpojumu cenrādis” pielikuma 15.punktam, ja zāles nepieciešamas konkrēta pacienta ārstēšanai vai EUR 21,00, ja zāles nepieciešamas konkrētas slimības ārstēšanai vai ārstnieciskās manipulācijas veikšanai konkrētā ārstniecības iestādē] 

Latvijā, EEZ dalībvalstī nereģistrētu zāļu, kas nav reģistrētas ārvalstī, izplatīšanai ir sekojoši nosacījumi:
· Zāles (arī analogas zāles – zāles ar tādu pašu aktīvo vielu, stiprumu un zāļu firmu) Latvijas Republikā nav reģistrētas un nav iekļautas Latvijas zāļu reģistrā[footnoteRef:129] (MK noteikumu Nr.416 82.2 punkts); [129:  MK noteikumu Nr.416 82.2 punkts ietver iespēju arī, ka nereģistrēto zāļu individuālās atļaujas var piešķirt arī zālēm, kas ir reģistrētas Latvijā, bet nav pieejamas, ņemot vērā informāciju par zāļu krājumiem zāļu lieltirgotavās un pieprasītos zāļu daudzumus, kā arī analogu zāļu esības gadījumā ārstniecības iestādes, sociālās aprūpes institūcijas vai aptiekas pieprasījumā norādīto informāciju par to, vai zāles var aizvietot, kā norādīts prasījumā, pamatojoties uz receptē, vai ārstniecības iestādes pieprasījumā norādīto informāciju piešķir. Tā kā fāgu terapijas zāles Latvijā nav reģistrētas, šis punkts pie nosacījumiem nav ietverts.] 

· Ārsts, ārstniecības iestāde pirms nereģistrētu zāļu izrakstīšanas un nozīmēšanas pacientam iegūst informāciju par šo zāļu īpašībām, lai varētu novērtēt to terapeitisko efektu un drošumu pacientam un nodrošināt to lietošanas uzraudzību, kā arī nes atbildību par šo zāļu izrakstīšanu vai nozīmēšanu (MK noteikumu Nr.416  85.punkts);
· Zāles tiek lietotas Eiropas Savienības dalībvalstī vai Eiropas Ekonomikas zonas valstī 
vai 
zālēm ir izstrādātas starptautiskas rekomendācijas par to lietošanu;
· Zāles ir paredzētas dzīvībai bīstamu vai hroniski stipri novājinošu slimību ārstēšanai, diagnostikai vai profilaksei, ja Latvijas zāļu reģistrā iekļautās zāles medicīnisku indikāciju dēļ nevar izmantot vai to izmantošana ir ierobežota; 
· nepieciešams attiecīgi stacionāras ārstniecības iestādes pieprasījums un ārstu profesionālās asociācijas atzinums;
(MK noteikumu Nr.416 94.1.2. punkts).
· Zāļu izplatīšanai ir nepieciešama ZVA atļauja (MK noteikumu Nr.416  82.11.punkts), ko ZVA izdod uz atļaujas pieprasītāja vārda (MK noteikumu Nr.416 94.7 1.  punkts).
· Iesniegumu (MK noteikumu Nr.416 7.pielikums) individuāli piešķirtu nereģistrētu zāļu izplatīšanas atļaujas saņemšanai ZVA iesniedz zāļu vairumtirgotājs (MK noteikumu Nr.416 94.4 punkts), pievienojot:
i. ārstniecības iestādes pieprasījumu un ārstu profesionālās asociācijas  atzinumu (MK noteikumu Nr.416 94.3 1.punkts atbilstoši MK noteikumu Nr.416 94.1.2. punkta ietvaram);
ii. ja zāles tiek izplatītas, pamatojoties uz ārstu profesionālās asociācijas atzinumu, tad pievieno zāļu marķējumu, lietošanas instrukciju un tās tulkojumu valsts valodā, ja zāles paredzēts piegādāt ārstniecības iestādei (MK noteikumu Nr.416 94.3 2.punkts).
· ZVA atļaujā norāda iepakojumu skaitu un atkārtotai izplatīšanai nepieciešama jauna atļauja (MK noteikumu Nr.416 94.81.2. punkts);
· Nereģistrētu zāļu izplatīšanas ZVA atļaujas saņēmējam – vairumtirgotājam ir saistošas sekojošas prasības: paziņot ZVA par zāļu sēriju numuriem, izplatīt zāles pēc aptiekas vai ārstniecības iestādes pieprasījuma, pirms izplatīšanas paziņot ZVA par ievesto un izplatāmo zāļu daudzumiem, paziņot par izmaiņām iesniegtajos datos un dokumentos (MK noteikumu Nr.416 95.punkta apakšpunkti);
· ZVA iesnieguma un dokumentācijas ekspertīze nereģistrētu zāļu izplatīšanas atļauju izskatīšanai un izsniegšanai ir maksas pakalpojums[footnoteRef:130], kuru apmaksā zāļu vairumtirgotājs (MK noteikumu Nr.416 96 punkts). [130:  EUR 11,98 atbilstoši Ministru kabineta 2024.gada 18.decembra noteikumu Nr.895 “Zāļu valsts aģentūras maksas pakalpojumu cenrādis” pielikuma 15.punktam, ja zāles nepieciešamas konkrēta pacienta ārstēšanai vai EUR 21,00, ja zāles nepieciešamas konkrētas slimības ārstēšanai vai ārstnieciskās manipulācijas veikšanai konkrētā ārstniecības iestādē] 

Secinājumi par individuāli piešķirtu zāļu izplatīšanu fāgu terapijas kontekstā:
· Latvijā izstrādātais normatīvais ietvars individuāli piešķirtu, Latvijā nereģistrētu, bet ārvalstīs (ārpus EEZ) reģistrētu vai nereģistrētu zāļu izplatīšanai pirmšķietami ir izmantojams atsevišķu fāgu terapijas produktu pieejamības nodrošināšanai pacientiem, ja tiks panākta vienota interpretācija par atsevišķiem pieejas aspektiem;
· Attiecībā uz fāgu terapijas zāļu kā ārvalstīs reģistrētu zāļu lietošanu: fāgu terapijas zāles atsevišķos gadījumos var būt ārvalstīs reģistrētas zāles (ārpus ES, EEZ)Šajā gadījumā izplatīšana iespējama izpildot augstāk uzskaitītās ārvalstīs reģistrētu zāļu izplatīšanas prasības (zāļu vairumtirgotājs sniedz iesniegumu ZVA, pievienojot aptiekas, ārstniecības iestādes pieprasījums vai ārstu profesionālās institūcijas atzinumu par konkrēta pacienta vai slimības ārstēšanu, ZVA veic iesnieguma un dokumentācijas ekspertīzi atļaujas izsniegšanai, zāļu izplatīšana, tostarp ievešana Latvijā iespējama pēc ZVA atļaujas saņemšanas);
· Attiecībā uz fāgu terapijas zāļu kā ārvalstīs nereģistrētu zāļu lietošanu būtu jāveido regulējošo iestāžu (ZVA) un ārstniecības personu/ ārstniecības iestāžu vienota izpratne par nereģistrētu fāgu terapijas zāļu (nav reģistrētas ne Latvijā, ne EEZ dalībvalstīs, ne ārvalstīs) lietošanu saskaņā ar šo pieeju, proti, nereģistrētās fāgu terapijas zāles varētu būt gatavie fāgu terapijas zāļu kokteiļi vai fāgu terapijas zāļu AFV, kas tiek ražoti/ lietoti ārstniecībā  ES vai EEZ dalībvalstī, piemēram, Karalienes Astrīdas militārajā slimnīcā Beļģijā, vai klīnisko pētījumu ietvaros lietoti fāgu terapijas produkti, ja pacientu nav iespējams iesaistīt klīniskajā izpētē un nav iespējama arī līdzjūtības zāļu programmas realizācija, piemēram, konkrētiem zināmiem pacientiem, šādā gadījumā izpildoties augstāk aprakstītajiem nosacījumiem (fāgu terapijas zāles lieto EEZ vai ES dalībvalstī, zāles paredzētas dzīvībai bīstamu vai hroniski stipri novājinošu slimību ārstēšanai, diagnostikai vai profilaksei, ja Latvijas zāļu reģistrā iekļautās zāles medicīnisku indikāciju dēļ nevar izmantot vai to izmantošana ir ierobežota, ar ārstniecības iestādes pieprasījumu un ārstu profesionālās asociācijas atzinumu, zāļu vairumtirgotājam saņemot izplatīšanas atļauju).
· Aktualizējamie jautājumi šīs pieejas kontekstā:
1) Prasība par ārstu profesionālās asociācijas atzinumu. 
Ņemot vērā, ka fāgu terapija ir attīstības stadijā, prasība par profesionālu ārstu iesaisti terapijas lēmumu pieņemšanā ir būtiska un pamatota, tomēr MK noteikumi Nr.416 nav ietverta definīcija “ārstu profesionālā asociācija”, tā nav ietverta arī citos ārstniecību regulējošos normatīvajos aktos. Saskaņā ar informāciju Latvijas Ārstu Biedrības mājaslapā biedrība apvieno visas profesionālās asociācijas kā biedrus. Saskaņā ar Latvijas Ārstu biedrības mājaslapā apkopoto informāciju Latvijā ir 128 ārstu profesionālās biedrības[footnoteRef:131]. Primāri specialitātes, kas Latvijā visloģiskāk aptvertu bakteriofāgu terapiju (atzinuma izsniegšanai) ir  Latvijas Infektologu un Hepatologu asociācija vai Latvijas Infektologu, Hepatologu un HIV/AIDS speciālistu asociācija — klīniskās infekcijas, rezistento baktēriju ārstēšana, piekļuves mehānismi vai atkarībā no indikācijas sekundāri varētu iesaistīties arī attiecīgās orgānu/jomu biedrības (piem., Gastroenterologu asociācija zarnu infekcijām, Dermatovenerologi ādas/SSK infekcijām, Urologu un Nefrologu asociācija urīnceļu infekcijām u.tml.). [131:  Latvijas Ārstu biedrība, Profesionālās asociācijas. Iegūts 2025. gada 24. oktobrī, no https://www.arstubiedriba.lv/profesionalas-asociacijas/] 

Tomēr, pieņemot, ka ārstu profesionālās asociācijas iesaistes mērķis ir nodrošināt vispusīgu, pamatotu izvērtējumu nereģistrētu zāļu lietošanai ārstniecībā, jēgpilni būtu šo prasību aizstāt ar prasību pēc konsīlija lēmuma, kurā tiek iesaistīti arī valstī izveidotā AMR metodiskās vadības kompetences centra speciālisti un RSU Fāgu pētniecības grupas sertificēti ārsti, jo RSU Fāgu pētniecības grupā šobrīd Latvijā koncentrējas zināšanas un pieredze fāgu terapijas jomā.
2) Nosacījums, ka iesniegumu nereģistrētu, individuāli piešķirtu zāļu izplatīšanas atļaujas saņemšanai ZVA iesniedz zāļu vairumtirgotājs un ZVA nereģistrētu, individuāli piešķirtu zāļu izplatīšanas atļaujas izsniedz uz atļaujas pieprasītāja (tātad vairumtirgotāja) vārda.
Ņemot vērā fāgu terapijas zāļu attīstošos raksturu, fāgu terapijas zāles Latvijā līdz šim ir nonākušas dažādu pētniecības sadarbības projektu ietvaros gan no Karalienes Astrīdas militārās slimnīcas Beļģijā, gan no citiem ražotājiem. 
Nereģistrētu zāļu ievešanai Latvijā nav nepieciešama ZVA atļauja izplatīšanas atļauja, ja nereģistrētās zāles izplata (tostarp ieved Latvijā) kā pārbaudāmo zāļu paraugus vai mācību zāļu paraugus reģistrēšanas, tai skaitā testēšanas, nolūkā un nemedicīniskiem nolūkiem – izmantošanai pētniecībā vai izstrādes pārbaudei, tai skaitā testēšanai, kā arī augstskolām mācību vajadzībām (MK noteikumu Nr.416 94.26 punkts), vienlaikus pārbaudāmo zāļu un vielu paraugu un mācību zāļu un vielu paraugu apritē ievēro prasības, kas noteiktas MK noteikumu Nr.416 11. punktā un 12.1., 12.2., 12.5.1., 12.5.2., 12.5.3., 12.5.4., 12.5.5., 12.5.6., 12.5.7., 12.5.8., 12.5.9., 104.1. un 104.2. apakšpunktā. Piegādājot minētos paraugus, sūtījumam pievienotajā dokumentā norāda informāciju, kas minēta šo noteikumu 12.5.1., 12.5.2., 12.13.1. un 12.13.2. apakšpunktā. Proti zāles izplata (piegādā) juridiskā persona, kam ir speciāla ZVA atļauja (licence) zāļu izplatīšanai vairumtirdzniecībā vai zāļu ražošanai un importēšanai vai ES vai EZZ valsts izsniegta speciālā atļauja (licence), kas dod tiesības veikt zāļu vairumtirdzniecību vai ražošanu, attiecīgi zāļu vairumtirgotājs nodrošina savu resursu pieejamību ZVA un VI kontrolei, un tas iegādājas zāles no personām, kam ir tiesības tās izplatīt vairumtirdzniecībā. 
[bookmark: p83][bookmark: p-352882]Tātad, ir iespējamas situācijas, kad ārstniecības iestādē iepriekš minētajos mācību vai testēšanas vai nemedicīniskos nolūkos ir pieejamas fāgu terapijas zāles, kuras varētu izmantot pacienta ārstniecībā (ir veikta fagogramma un fāgu terapijas līdzeklis ir atzīts par piemērotu pacientam), tomēr nav mehānisma kā šajā gadījumā saņemt individuāli piešķirto, nereģistrēto zāļu ZVA izplatīšanas atļauju, jo vairumtirgotāja iesaiste šajā situācijā nav piemērota. Šāds ierobežojošs faktors nav mērķtiecīgs fāgu terapijas kontekstā un, lai nodrošinātu pacientiem pieeju ārstniecībai, būtu jāveido mehānisms/ jāpanāk vienota izpratne par mehānismu, kas atļautu iesniegumu ZVA, lai saņemtu nereģistrēto zāļu izplatīšanas atļauju (fāgu izmantošanas ārstniecībā atļauju), iesniegt arī ārstniecības iestādei. 
7.4. [bookmark: _Toc217985960]Formula magistralis - zāļu izgatavošana aptiekā saskaņā ar ārsta recepti konkrētam pacientam.
Latvijā zāļu reģistrācija nav nepieciešama, ja tās pacientam izgatavo aptiekā pēc ārsta receptes vai ārstniecības iestādes pieprasījuma (Farmācijas likuma 20.pants), šādā gadījumā nav nepieciešama arī zāļu izplatīšanas atļauja (Ministru kabineta 2007.gada 01.augusta noteikumu Nr. 416 “Zāļu izplatīšanas un kvalitātes kontroles kārtība” 94.27.punkts), un nav nepieciešama speciālā atļauja (licence) zāļu ražošanai, ko veic farmaceits vai farmaceita asistents aptiekā (Ministru kabineta 2006.gada 18.aprīļa noteikumi Nr.304 “Noteikumi par zāļu ražošanas un kontroles kārtību, par zāļu ražošanu atbildīgās amatpersonas kvalifikācijas prasībām un profesionālo pieredzi un kārtību, kādā zāļu ražošanas uzņēmumam izsniedz labas ražošanas prakses sertifikātu”  7.punkts).
Vispārēja un slēgta tipa aptieka (ārstniecības iestādes aptieka) drīkst darboties tikai saskaņā ar ZVA izsniegtu speciālu atļauju (licenci). Aptieku darbību licencē saskaņā ar Ministru kabineta 2025. gada 1.jūlija noteikumiem Nr. 410 “Farmaceitiskās darbības licencēšanas noteikumi”.
Zāles aptiekā izgatavo saskaņā ar aptiekas vadītāja apstiprinātajiem priekšrakstiem, ievērojot zāļu formu tehnoloģijas principus, vielu saderību un fizikāli ķīmiskās īpašības un izmanto vienīgi normatīvajos aktos par zāļu ražošanu noteiktajām prasībām atbilstošas izejvielas un iepakojumu (Ministru kabineta 2010.gada 23.marta noteikumu Nr.288 “Aptieku darbības noteikumi” 41.2. un 41.3.punkts).
Zāles un aktīvās vielas ražo zāļu ražotājs (Farmācijas likuma 50.pants), bet importē un izplata  zāļu importētājs (Farmācijas likuma 50.1 pants). Tā kā fāgu terapijas AFV Latvijā šobrīd netiek ražotas, izvērstāk jāskata nosacījumi par to importēšanu zāļu izgatavošanai aptiekā.
Cilvēkiem paredzētu zāļu aktīvās vielas importētājam ir jāreģistrē savs darbības veids (jāsaņem licence) un jānodrošina atbilstošas telpas un aprīkojums, tajā skaitā iekārtas, kā arī personāls un dokumentācija saskaņā ar šo Farmācijas likumu, regulu Nr. 1252/2014 (Komisijas Deleģētā regula (ES) Nr. 1252/2014 (2014. gada 28. maijs), ar kuru papildina Eiropas Parlamenta un Padomes Direktīvu 2001/83/EK, iekļaujot tajā labas ražošanas prakses principus un pamatnostādnes attiecībā uz cilvēkiem paredzētu zāļu aktīvajām vielām Dokuments attiecas uz EEZ) un normatīvajiem aktiem par zāļu ražošanu un aktīvo vielu importēšanu un izplatīšanu (Farmācijas likuma 51.panta ceturtā daļa).
Zāļu un aktīvo vielu ražošanā un to ražošanas kontrolē, kā arī zāļu importēšanā ievēro Eiropas Komisijas rokasgrāmatā par zāļu labu ražošanas praksi publicētos principus un pamatnostādnes (Farmācijas likuma 51.1 pants).
Latvija ir pievienojusies Eiropas Padomes rezolūcijai CM/Res(2016)1 par kvalitātes un drošuma nodrošināšanas prasībām zālēm, kas tiek gatavotas aptiekās pacientu īpašajām vajadzībām[footnoteRef:132], kuras 8.punktā noteikts, ka aktīvajām farmaceitiskajām vielām un palīgvielām, kas izmantotas farmaceitisko preparātu pagatavošanai, kā arī zāļu formām un konteineriem jāatbilst attiecīgajām Eiropas Farmakopejas nodaļām un monogrāfijām vai, ja tādu nav, valsts, kas ir Konvencijas par Eiropas Farmakopejas izstrādi dalībvalsts*, nacionālajai farmakopejai. [132:  Council of Europe. (2016). Resolution CM/Res(2016)1 on quality and safety assurance requirements for medicinal products prepared in pharmacies for the special needs of patients. Strasbourg: Council of Europe. Skatīts 28.09.2025., no: https://search.coe.int/cm#{%22CoEIdentifier%22:[%22090000168065c132%22],%22sort%22:[%22CoEValidationDate%20Descending%22]}] 

*Konvencijas par Eiropas Farmakopejas izstrādi dalībvalstis ir: Albānija, Austrija, Beļģija, Bosnija un Hercegovina, Bulgārija, Horvātija, Kipra, Čehijas Republika, Dānija, Igaunija, Somija, Francija, Vācija, Grieķija, Ungārija, Islande, Īrija, Itālija, Latvija, Lietuva, Luksemburga, Malta, Moldovas Republika, Melnkalne, Nīderlande, Ziemeļmaķedonija, Norvēģija, Polija, Portugāle, Rumānija, Serbija, Slovākijas Republika, Slovēnija, Spānija, Zviedrija, Šveice, Turcija, Ukraina un Apvienotā Karaliste.
Uz aktīvajām vielām attiecas un tās atļauts importēt, ja tās atbilst:
1) aktīvās vielas ir ražotas saskaņā ar labas ražošanas prakses principiem un pamatnostādnēm atbilstoši Eiropas Komisijas 2014. gada 28. maija Deleģētajai regulai (ES) Nr. 1252/2014, ar kuru papildina Eiropas Parlamenta un Padomes Direktīvu Nr. 2001/83/EK, iekļaujot tajā labas ražošanas prakses principus un pamatnostādnes attiecībā uz cilvēkiem paredzētu zāļu aktīvajām vielām (turpmāk − regula Nr. 1252/2014),
šī regula nosaka prasības attiecībā uz AVF ražotājiem, ne pašām vielām, 
un
2) sīki izstrādātajām pamatnostādnes par aktīvajām vielām, kas iekļautas Eiropas Komisijas rokasgrāmatā par zāļu labu ražošanas praksi, ko Eiropas Komisija publicējusi Eiropas Savienības Zāļu tiesiskā regulējuma dokumentu krājuma 4. sējumā[footnoteRef:133] un kas ir pieejama Zāļu valsts aģentūras tīmekļvietnē [133:  European Commission. (n.d.). EudraLex – Volume 4: Good Manufacturing Practice (GMP) guidelines, no https://health.ec.europa.eu/medicinal-products/eudralex/eudralex-volume-4_en] 

proti, EudraLex — The Rules Governing Medicinal Products in the European Union, Volume 4, Good Manufacturing Practice, Medicinal Products for Human and Veterinary Use, Part II: Basic Requirements for Active Substances used as Starting Materials, kas ir saistošais standarts aktīvo farmaceitisko vielu ražotājiem un piegādātājiem, kas nodrošina atbilstību LRP prasībām, kvalitātes sistēmas ieviešanu, ražošanas procesa validāciju, un izsekojamību visā piegādes ķēdē.
(MK 2006.gada 18.aprīļa noteikumi Nr.304 “Noteikumi par zāļu ražošanas un kontroles kārtību, par zāļu ražošanu atbildīgās amatpersonas kvalifikācijas prasībām un profesionālo pieredzi un kārtību, kādā zāļu ražošanas uzņēmumam izsniedz labas ražošanas prakses sertifikātu”  2.2 .punkts un
MK 2013.gada 25.jūnija noteikumi Nr.344 “Aktīvo vielu importēšanas un izplatīšanas kārtība”).
Secinājumi par fāgu terapijas zāļu izgatavošanu aptiekā saskaņā ar ārsta recepti (formula magistralis):
Latvijā ir izstrādāts regulējums par nereģistrētu zāļu, kas sagatavotas aptiekā saskaņā ar ārsta recepti konkrētam pacientam (formula magistralis), izplatīšanu, kā arī to ražošanai nepieciešamo aktīvo vielu ražošanu/ievešanu Latvijā. 
Ievērojot ziņojuma iepriekšējās daļās veikto izpēti un secinājumus, ir pamats pieņēmumam, ka formula magistralis regulējums ir izmantojams fāgu terapijas zāļu izplatīšanai Latvijā un šo mērķi varētu būt iespējams sasniegt, neskarot Farmācijas likuma vai uz tā pamata izdoto Ministru kabineta noteikumu regulējumu, pamatojoties uz sekojošo:
· Šī pieeja ir optimālākais šobrīd ES zāļu regulatīvajā ietvarā realizējamais individualizētas ārstēšanas veids ar fāgiem un atbilst personalizētas medicīnas principam – zāles konkrēta pacienta vajadzībām. Proti situācijā, kad pacientam ar rezistentām baktērijām nav piemērotas terapijas, pastāv iespēja atrast fāgus (fāgu bankās vai vidē), kas iznīcina konkrēto baktēriju, tad šos fāgus atbilstoši sagatavot par fāgu AFV, piemēram saskaņā ar Beļģijas nacionālo monogrāfiju vai Eiropas Farmakopejas 5.31. vispārējo nodaļu, vai attīrīšanas procesā, kas līdzvērtīgs LRP vadlīnijām (šobrīd Latvijā nav identificēti ražotāji/laboratorijas, kas piedāvātu šādu procesu, līdz ar to tiek pieņemts, ka pagaidām to īstenotu ārvalstīs, piemēram Beļģijā, Karalienes Astrīdas militārajā slimnīcā), un, kad šīs fāgu AFV nogādātas aptiekā Latvijā, tās saskaņā ar ārsta recepti sagatavo par fāgu terapijas zālēm, ko izmanto pacienta ārstniecībai. 
NB! Neviens cits no ES normatīvajos aktos noteiktajiem un šajā ziņojumā apskatītajiem tiesiskajiem ietvariem nav izmantojams situācijā, ja konkrētai no pacienta klīniskā materiāla izolētai baktērijai atbilstošas jutības fāgs tiek atrasts konkrētā situācijā vidē;
· Formula magistralis pieeju aktīvi izmanto Beļģijā (fāgu AFV sagatavo saskaņā ar nacionālo monogrāfiju, kas saskaņota ar regulatīvo valsts iestādi 2018.gadā)[footnoteRef:134]; [134:  Pirnay, J.P., Verbeken, G., Ceyssens, P.J., Huys, I., De Vos, D., Ameloot C., Fauconnier A. (2018). The Magistral Phage. Viruses. 2018 Feb 6;10(2):64. doi: 10.3390/v10020064. PMID: 29415431; PMCID: PMC5850371. https://pubmed.ncbi.nlm.nih.gov/29415431/] 

· Formula magistralis pieeju izmanto Portugālē (valsts regulatīvās iestādes 2024.gadā izdotas vadlīnijas, kur līdz ar terapijas apstiprināšanu noteiktas arī prasības terapijas saskaņošanai ar ētikas komiteju un farmācijas un terapijas komiteju, vietējo infekciju un AMR profilakses vienību, kā arī visu terapijas datu pseidoanonimizētu nodošanu valsts aģentūrai)[footnoteRef:135]; [135:  INFARMED. (2024). Deliberação n.º 112/CD/2024 [Lēmums Nr. 112/CD/2024]. Pieejams vietnē: https://www.infarmed.pt/documents/15786/9697484/2024-11-15_Delibera%C3%A7%C3%A3o_112_CD_2024/d0424242-a103-1256-cd7d-526aaf12dfac (skatīts 2025. gada 14. augustā).] 

· Beļģijas un Portugāles pieredze apliecina, ka formula magistralis risinājums ir izmantojams bez grozījumiem likumdošanā: Beļģijā tas īstenots, izstrādājot un ar valsts institūciju saskaņojot farmakopejas monogrāfiju, savukārt Portugālē – nosakot to valsts institūcijas izdotās vadlīnijās; 
· Formula magistralis pieeja tiek izstrādāta Vācijā (2025.gada nogalē plānots apstiprināt vadlīnijas kas ietvers fāgu kvalitātes prasības);
· Starptautiskā ES valstu regulatīvo iestāžu aptaujā par fāgu terapiju “Formula magistralis or compaunding preparation” kā izmantotais regulējums norādīts šādās valstīs: Igaunijā un Nīderlandē (virsnacionāls regulējums) un Beļģijā, Francijā, Vācijā, Itālijā, Nīderlandē (nacionāls)[footnoteRef:136]; [136:  Alvarez, R. D., Årdal, C., Classen, A. Y., Nagel, T. E., Ceyssens, P.-J., & German, G. J. (2025). Cross-border dialogue: An international survey of regulators on phage therapy. International Journal of Antimicrobial Agents, 2025, 107614. https://doi.org/10.1016/j.ijantimicag.2025.107614] 

· līdzšinējie dati apliecina fāgu terapijas efektivitāti, kā arī drošumu (to nosaka arī fāgu īpašības, ka tās inficē tikai saimniekbaktērijas, ne cilvēka šūnas), kas atbilst vienam no svarīgākajiem medicīnas ētikas principiem – vispirms nekaitēt.
Attiecībā uz formula magistralis ietvaros izmantotajiem fāgu AFV un to izgatavošanu, (saskaņā ar Direktīvas 2001/83/EK 3.panta 1.punkta direktīva šo jomu neregulē un to nosaka nacionālajā regulējumā), prakse ES ir sekojoša:
· Beļģija – fāgu AFV izgatavo saskaņā ar nacionālo monogrāfiju, par ko 2018.gadā saņemts pozitīvs atzinums no Beļģijas Zāļu un veselības produktu aģentūras (FAMHP); 
· Portugāle – fāgu AFV var izgatavot valsts vai privāti uzņēmumi saskaņā ar Beļģijas nacionālo monogrāfiju vai Eiropas Farmakopejas vispārīgo nodaļu (5.31). Praksē Portugālei fāgu AFV piegādā no Karalienes Astrīdas militārās slimnīcas Beļģijā;
· Vācija – praksē ir izmantotas Beļģijā ražotās fāgu AFV, Vācijā sagatavotas fāgu AFV saskaņā ar Eiropas Farmakopeju, vai fāgu AFV jābūt sagatavotiem saskaņā ar LRP (LRP konkrētu fāgu ražošanai, ne procesam vai ražotājam), paredzēts, ka Vācijas jaunās vadlīnijas (indikatīvi bija plānots sagatavot uz 30.11.2025.) noteiks detalizētas fāgu sagatavošanas kvalitātes prasības un aizstās prasības pēc LRP;
· Francija – praksē ir izmantoti Beļģijā ražotas fāgu AFV, kā arī vietējā laboratorija Pherecydes ir uzsākusi fāgu ražošanu saskaņā ar industriālo LRP kvalitātes standartu.
Ņemot vērā norādīto, ir nepieciešams veidot vienotu izpratni vai rast risinājumu tam, ka Latvijā, formula magistralis ietvaros var izmantot fāgu AFV, kas izgatavoti saskaņā ar sekojošo:
· saskaņā ar Eiropas Farmakopeju, tostarp vispārīgo nodaļu (5.31);
· saskaņā ar ES (vai EEZ) dalībvalsts nacionālo farmakopeju;
· saskaņā ar labas ražošanas prakses principiem un pamatnostādnēm atbilstoši Regulai (ES) Nr. 1252/2014;
· saskaņā ar uzņēmuma monogrāfiju ar valsts sertificētas neatkarīgas laboratorijas analīzes sertifikātu fāgu AFV partijai;
· saskaņā ar sīki izstrādātajām pamatnostādnes par aktīvajām vielām, kas iekļautas Eiropas Komisijas rokasgrāmatā par zāļu labu ražošanas praksi, ko Eiropas Komisija publicējusi Eiropas Savienības Zāļu tiesiskā regulējuma dokumentu krājuma 4. sējumā[footnoteRef:137]. [137:  European Commission. (n.d.). EudraLex – Volume 4: Good Manufacturing Practice (GMP) guidelines. No https://health.ec.europa.eu/medicinal-products/eudralex/eudralex-volume-4_en] 



8. [bookmark: _Toc217985961]Secinājumi un priekšlikumi
Īsumā:
· Latvijas fāgu terapijas regulatīvā ietvara noteikšanai projekta ietvaros sagatavots, ziņojuma 1.pielikumā pievienots priekšlikums rekomendāciju dokumentam “Regulatīvie apsvērumi bakteriofāgu lietošanai cilvēku ārstniecībā Latvijā”.
· Aktuālajā fāgu terapijas attīstības posmā, fāgu terapija būtu jāpielieto tikai smagās, hroniskās vai dzīvību apdraudošās infekcijās, kad antimikrobiālās rezistences dēļ reģistrētās zāles nav efektīvas, ievērojot Helsinku deklarācijas principus, ārsta personisku atbildību un pacienta rakstisku informētu piekrišanu.
· Iesakāms skaidrs “kāpņu” princips fāgu terapijas zāļu piešķiršanai sākt no stingrāk regulētā: vispirms klīniskais pētījums (ja ir), tad līdzjūtības programma (ja ir), tad individuāli piešķirtas nereģistrētas zāles (ja ir), un tikai pēc tam – formula magistralis pieeja.
· Pirms terapijas nepieciešama fagogramma, lai pierādītu konkrētā pacienta baktērijas jutību pret izvēlēto fāgu.
· Pirms terapijas uzsākšanas nepieciešams konsīlija lēmums (ieskaitot ārstējošo ārstu,  AMR metodiskās vadības kompetences centra infektologus, attiecīgās specialitātes ārstus, farmaceitu un ieteicami – RSU Fāgu pētniecības grupas sertificētu ārstu).
· Fāgu AFV jāatbilst Eiropas Farmakopejas 5.31. nodaļai, vai ES nacionālajām monogrāfijām, vai LRP prasībām aktīvo vielu ražošanai; ražotājam jānodrošina kvalitātes kontrole, analīžu sertifikāti un izsekojamība.
· Īstenotie fāgu terapijas gadījumi būtu jāziņo ZVA, lai varētu vērtēt terapijas drošumu un efektivitāti un nākotnē izstrādāt terapijas klīniskās vadlīnijas.
· Ieteikumi rīcībpolitikas veidotājiem: izstrādāt Latvijas nacionālo fāgu AFV monogrāfiju, iekļaut fāgu terapiju AMR rīcības plānā “Viena veselība”, izveidot finansēšanas modeli fāgu pētījumiem, fāgu bankai, laboratoriju kapacitātei un iespējamiem fāgu terapijas zāļu kompensācijas mehānismiem; integrēt fāgu terapiju pētniecības un inovāciju programmās un Sabiedrības veselības pamatnostādnēs kā personalizētas medicīnas virzienu.


8.1. [bookmark: _Toc217985962]Eiropas Savienības un Latvijas fāgu terapijas zāļu regulējums - kopsavilkums
Ziņojuma iepriekšējās daļās noskaidrots, ka ārstniecībā izmantojami fāgu terapijas produkti ir zāles, ko ES regulējuma ietvaros ES savienības dalībvalstīs praksē lieto izmantojot sekojošas pieejas.
[image: ]

Tabulā 3. pievienots apkopojums par norādītajām pieejām un to specifiskiem priekšnosacījumiem. 
Tabula 3.
	Aspekts
	Klīniskie pētījumi
	Līdzjūtības zāļu programmas (līdzcietības zāļu programmas)
	Individuāli piešķirtas zāles
(Named Patient Use)
	Formula magistralis
 (vai ex tempore)
- zāļu izgatavošana aptiekā saskaņā ar ārsta recepti

	Tiesiskais ietvars
	Direktīvu 2001/83/EK nepiemēro (izņēmums 3.panta 3.punktā);
Regula (ES) 536/2014 par klīniskajiem pētījumiem (aizstāj Direktīvu 2001/20/EK);
Labas klīniskās prakses vadlīnijas (ICH E6);
Detalizētas Eiropas Komisijas vadlīnijas par labu ražošanas praksi cilvēkiem paredzētām izpētes zālēm (13.pielikums EudraLex - Volume 4 - Good Manufacturing Practice (GMP) guidelines).
Nacionālais regulējums.
	Regulas Nr.726/2004, 83. pants.

Nacionālais regulējums.


Helsinku deklarācijas 37. pants - sniedz ētisko ietvaru, bet nav patstāvīgs tiesisks pamats nereģistrētu zāļu lietošanai.
	Direktīvu 2001/83/EK nepiemēro (izņēmums 5. pantā).

Nacionālais regulējums. 

Helsinku deklarācijas 37. pants - sniedz ētisko ietvaru, bet nav patstāvīgs tiesisks pamats nereģistrētu zāļu lietošanai.
	Direktīvu 2001/83/EK nepiemēro (izņēmums 3.panta 1.punktā).

Nacionālais regulējums.
 
Eiropas Farmakopeja.

Eiropas Padomes rezolūcija CM/Res(2016)1.


	Latvijas regulējums
	Farmācijas likums.
MK 2024. gada 26. marta noteikumi Nr. 192 “Cilvēkiem paredzēto zāļu klīnisko pētījumu noteikumi”.
	Farmācijas likums.
MK 2007. gada 26. jūnija noteikumos Nr. 416 “Zāļu izplatīšanas un  kvalitātes kontroles kārtība”.
	Farmācijas likums.
MK 2007. gada 26. jūnija noteikumos Nr. 416 “Zāļu izplatīšanas un  kvalitātes kontroles kārtība”.
	Farmācijas likums.
MK 2007. gada 26. jūnija noteikumos Nr. 416 “Zāļu izplatīšanas un  kvalitātes kontroles kārtība”.
MK 2006.gada 18.aprīļa noteikumi Nr.304 “Noteikumi par zāļu ražošanas un kontroles kārtību, par zāļu ražošanu atbildīgās amatpersonas kvalifikācijas prasībām un profesionālo pieredzi un kārtību, kādā zāļu ražošanas uzņēmumam izsniedz labas ražošanas prakses sertifikātu”. 
MK 2010.gada 23.marta noteikumu Nr.288 “Aptieku darbības noteikumi”
MK 2013.gada 25.jūnija noteikumi Nr.344 “Aktīvo vielu importēšanas un izplatīšanas kārtība

	Informācija par zālēm 

	Pētāmās zāles (eksperimentālas zāles, kas tiek pētītas vai izstrādātas[footnoteRef:138]) (Investigational Medicinal Products, IMPs), [138:  Zāļu valsts aģentūra. (bez gada). Farmakovigilances termini. Iegūts 28.08.2025. no https://www.zva.gov.lv/lv/industrijai/zalu-registracijas-apliecibu-ipasnieki/farmakovigilance/farmakovigilances-termini] 

	Pētāmās zāles
(eksperimentālas zāles, kas tiek pētītas vai izstrādātas), t.sk. izpēte var būt pabeigta un iesniegts reģistrācijas pieteikums.

	Var būt vai nebūt reģistrētas.
(Latvijā var pielietot, ja zāles nav reģistrētas un ES, EEZ valstī nereģistrētas zāles 
(vai būt vai nebūt reģistrētas ārvalstī), bet ārvalstīs nereģistrētām zālēm jābūt lietotām ES).
	Nereģistrētas zāles, ko izgatavo saskaņā ar ārsta recepti no atbilstošām izejvielām (aktīvās farmaceitiskās vielas un palīgvielas). 

	Zāļu izpētes/ reģistrācijas stadija
	Nereģistrētas zāles, kas ir klīniskās izpētes procesā.
	Nereģistrētas zāles, kas ir klīniskās izpētes procesā vai ir iesniegts pieteikums centralizētajā reģistrācijas procedūrā
	Nav obligāta prasība nosacījumam par zāļu reģistrāciju.
	Nav piemērojama prasība par zāļu reģistrāciju.

	Individuāliem pacientiem vai pacientu grupām
	Pacientu grupām, kas definētas klīniskā pētījuma protokolā.  
	Pacientu grupām, kas definētas līdzjūtības programmā.
	Individuālam, zināmam pacientam situācijās, lai apmierinātu īpašas vajadzības.

	Individuāliem pacientiem ar ārsta recepti, ja šādas zāles sniedz pievienoto vērtību medicīnisku, farmaceitisku vai personisku iemeslu dēļ un nav komerciāli piemērotu zāļu.

	Pacienta veselības vajadzību raksturojums
	Atbilstoši klīniskā pētījuma protokolam
	Pacientu grupai ar hronisku vai stipri novājinošu slimību vai slimību, ko uzskata par dzīvību apdraudošu, un ko nevar apmierinoši ārstēt ar reģistrētām zālēm
	Īpašs medicīniskais stāvoklis, kura ārstēšanai tirgū nav reģistrētas zāles vai tās nav pieejamas.
(Latvijā – ārvalstī nereģistrētu zāļu lietošanas priekšnosacījums ir  dzīvībai bīstamu vai hroniski stipri novājinošu slimību ārstēšanai, diagnostikai vai profilaksei).
	Nav obligāti nosacījumi par veselības vajadzībām, bet indicē ārsts, ja uzskata, ka šādas zāles nepieciešamas pacienta stāvokļa dēļ un nav piemērotu komerciāli ražotu zāļu.
Lai lietotu zāles formula magistralis ietvaros nav jābūt izsmeltām ārstēšanas iespējām, tās var būt pirmais terapijas līdzeklis.

	Zāļu izgatavošanas prasības 
	Zāles izgatavotas saskaņā ar LRP - 13.pielikums EudraLex - Volume 4 - Good Manufacturing Practice (GMP) guidelines
	Zāles izgatavotas saskaņā ar LRP 
13.pielikums EudraLex - Volume 4 - Good Manufacturing Practice (GMP) guidelines
	Nav regulēts ES līmenī, var būt noteikts nacionālajā regulējumā.
(Latvijā nav noteikts)
	Aptiekas zāles izgatavo saskaņā ar valsts farmakopejām vai valstī atzītām formulām. 
AFV izgatavošanu nosaka Regula Nr.1525/2014, kā ar regulē nacionālās prasības.
Saskaņā ar Eiropas Padomes rezolūciju CM/Res(2016)1 AFV jāatbilst attiecīgajām Eiropas Farmakopejas nodaļām un monogrāfijām vai, ja tādu nav, valsts, kas ir Konvencijas par Eiropas Farmakopejas izstrādi dalībvalsts, nacionālajai farmakopejai.

	Lietošanas apstiprinājumi
	Jāsaņem kompetentās iestādes un Ētikas komitejas atļaujas, iesniedzot klīniskā pētījuma pieteikumu.
	Noteikts nacionālajā regulējumā, var būt jāsaņem kompetentās iestādes atļauja
(Latvijā ZVA nereģistrētu zāļu izplatīšanas atļauja).
	Noteikts nacionālajā regulējumā, var būt jāsaņem kompetentās iestādes atļauja 
(Latvijā ZVA nereģistrētu zāļu izplatīšanas atļauja). 
	Nav jāsaņem kompetentās iestādes atļauja.

	Citi nosacījumi
	Ārstniecība saskaņā ar protokolu, vienmēr pacienta rakstiska informētā piekrišana
	Latvijā – jābūt aprakstītai zāļu lietošanas programmai, tostarp  noteikti iekļaušanas un izslēgšanas kritēriji, ārstniecības iestādes pieprasījumam;
Latvijā tiek nodrošināts bez maksas.
	Balstās uz ārsta profesionālo atbildību un pacienta piekrišanu;
Galvenais mērķis – pacienta ārstēšana, nevis zinātnisku datu ieguve, tiek uzskatīts par eksperimentālu ārstniecību.
Latvijā nepieciešama ārstniecības iestādes vai ārsta pieprasījums vai ārstu profesionālās asociācijas atzinums.
	-

	Ziņošana par drošumu un efektivitāti
	Tiek sistemātiski vākti dati par drošumu un efektivitāti.
	Nacionālā regulējuma prasības,
sasaistot ar Helsinku deklarācijas 37.pantu – būtu jāziņo.
(Latvijā – MK 22.01.2013.noteikumi Nr.47 „Farmakovigilances kārtība”)
	Nacionālā regulējuma prasības
sasaistot ar Helsinku deklarācijas 37.pantu – būtu jāziņo.
(Latvijā – MK 22.01.2013.noteikumi Nr.47 „Farmakovigilances kārtība”)
	Nacionālā regulējuma prasības. 
(Latvijā – MK 22.01.2013.noteikumi Nr.47 „Farmakovigilances kārtība”)

	Prakse attiecībā uz fāgiem
	- Fāgu terapijas zāles kā pētāmās zāles.
- LRP, validētas procedūras.
- Nepieciešama fagogramma.
- Parasti lieto fāgu terapijas kokteiļos.
	- Fāgu terapijas zāles, kas ir pētāmās zāles klīniskās izpētes procesā (vai reģistrācijas procesā- dotajā brīdī reģistrācijas procesu vēl nav).
	- Fāgu terapija bieži tiek pamatota ar eksperimentālo individuālu līdzjūtības ārstēšanas gadījumu (kas atbilstu šim ietvaram) un Helsinku deklarācijas 37. pantu.
- Lieto gatavus kokteiļus (piem. no Gruzijas) vai individuāli gatavotas fāgu zāles.
	-Fāgi zālēm tiek sagatavoti kā AFV (atbilstoši Eiropas/ nacionālajā farmakopejā iekļautai monogrāfijai vai atbilstoši ražotāja monogrāfijai, vai saskaņā ar LRP);
- Fāgu aktivitātei un jutībai jāveic fagogramma;
-Atkarībā no valsts regulējuma var būt noteikts, ka sertificēta laboratorija veic fāgu ārēju kvalitātes kontroli un izdod analīzes sertifikātu;
- Praktiska pieeja personalizētai terapijai.

	Valstu pieredze
	Francija, Vācija u.c. (piemēram, PhagoDAIR I/II pētījums).
	Francija – īpašas agrīnās piekļuves – līdzjūtības programmas; 
Polija – sasaista līdzjūtības lietošanu ar Helsinku 37. pantu un nacionālo regulējumu (eksperimentālā pētniecība).
	Vācija, Polija u.c. izmanto individuālai fāgu terapijai.
	Beļģija – kopš 2018.gada plaši pielietots praktisks risinājums, fāgu AFV izgatavo saskaņā ar nacionālo monogrāfiju.
Portugāle – 2024. vadlīnijas (fāgus var sagatavot saskaņā ar Beļģijas monogrāfiju vai Eiropas Farmakopejas 5.31.nodaļu un nav ārējās laboratorijas kontroles prasības).



8.2. [bookmark: _Toc217985963]Priekšlikumi regulatīvajam fāgu terapijas ietvaram Latvijā
Akcentējot, ka fāgu terapija ir no jauna aktualizēts ārstniecības risinājums, kura piemērošanas iespējas attiecīgi nav tikušas paredzētas Latvijas nacionālajā zāļu regulējumā, vienlaikus balstoties uz citu ES dalībvalstu pieredzi, var secināt, ka arī Latvijā jābūt iespējai izveidot regulatīvo ietvaru fāgu terapijai, līdzīgi kā tas darīts citviet – interpretējot/ pielāgojot esošo tiesisko regulējumu, neizstrādājot jaunus likumus vai MK noteikumus.
Balstoties uz izvērtējumu par fāgu terapijas zāļu aktuālo situāciju, pieejām un normatīvā regulējuma aspektiem, Projekta ietvaros sagatavots rekomendāciju projekts “Regulatīvie apsvērumi bakteriofāgu lietošanai cilvēku ārstniecībā Latvijā” (Ziņojuma 1.pielikums), ko iespējams izmantot kā sākuma punktu turpmākajām diskusijām / pieejas noteikšanai par fāgu terapiju Latvijā.
Dokumenta “Regulatīvie apsvērumi bakteriofāgu lietošanai cilvēku ārstniecībā Latvijā” sagatavošanas galvenie apsvērumi:
(1) Latvijā, līdzīgi kā citās ES valstīs ir jāvar rast tiesiskais ietvars kādā ārsti var izmantot fāgu terapijas zāles (nereģistrētas zāles) pacientu ārstniecībai. Neradot/ nevienojoties par šo ietvaru Latvijas pacientiem tiktu liegta pieeja ārstniecībai ar fāgu terapijas zālēm, kāda ir pieejama citviet ES.
(2) Ētiskie apsvērumi.
Fāgu terapijas kā attīstošās ārstniecības metodes raksturs, kā arī fakts, ka fāgu terapijas zāles prasa turpmāku klīnisko izpēti, kas nākotnē kalpos par pamatu ārstniecības vadlīniju izstrādei, nosaka nepieciešamību visās fāgu terapijas pielietošanas pieejās paredzēt iepriekšēju ētisko izvērtējumu.
Šāda prasība atbilst arī Pasaules Medicīnas asociācijas Helsinku deklarācijas principiem, kas uzsver ētisku pienākumu izvērtēt katra klīniskā pētījuma un jaunas ārstniecības metodes ieguvumus un riskus:
Nepierādītas metodes izmantošana klīniskajā praksē
Ja individuālam pacientam tiek izmantota nepierādīta ārstniecības metode ar mērķi atjaunot veselību vai mazināt ciešanas, jo apstiprinātās iespējas ir nepietiekamas vai neefektīvas un dalība klīniskajā pētījumā nav iespējama, šai ārstniecības metodei pēc tam ir jākļūst par pētījuma objektu, lai izvērtētu tās drošumu un efektivitāti. Ārstiem, kas izmanto šādu ārstniecības metodi, vispirms jāmeklē ekspertu padoms, jāizvērtē  iespējamie riski, slogs un ieguvumi, un jāsaņem pacienta informētā piekrišana. Tāpat ārstiem arī jāreģistrē un jādalās ar datiem, kad tas ir piemēroti, un jāizvairās no klīnisko pētījumu apdraudēšanas. Šādas iejaukšanās nekad nedrīkst veikt ar mērķi apiet aizsardzības mehānismus, kas noteikti šajā Deklarācijā pētījuma dalībnieku aizsardzībai.[footnoteRef:139] [139:  Pasaules Ārstu asociācijas Helsinku deklarācija “Ētiskie principi medicīnas pētījumos, kas tiek veikti ar cilvēkiem”, (World Medical Association (WMA) Declaration of Helsinki – Ethical Principles for Medical Research Involving Human Participants), kuras aktuālā redakcija pieņemta WMA 75. ģenerālajā asamblejā Helsinkos Somijā 2024. gada oktobrī. Izgūts: https://www.wma.net/policies-post/wma-declaration-of-helsinki/ ] 

Tāpēc ir svarīgi, lai visās piemērojamajās pieejās ir izvirzīti nosacījumi pacienta indikācijām un apsvērti ētiskie jautājumi, kas attiecībā uz visām nereģistrēto zāļu pieejām ir sekojoši: 
· nereģistrētas zāles pacients lieto tās ārstniecības personas tiešā personiskā uzraudzībā, kura zāles ir nozīmējusi (izrakstījusi) un uzņēmusies atbildību par izvēlēto ārstēšanu, vai citas ārstniecības personas uzraudzībā, kura turpina pacienta ārstēšanu (Farmācijas likuma 22.panta 21daļa).
Un papildus katrai no pieejām sekojoši:
· Klīniskā pētījuma veikšanas priekšnoteikums ir Ētikas komitejas atļauja, tāpēc šīs pieejas kontekstā īpašus nosacījumus nav nepieciešams izvirzīt;
· Līdzjūtības zāles, kas ir zāles, par kurām tiek veikta klīniskā izpēte, gan ir saņēmušas iepriekšēju Ētikas komitejas atzinumu, gan tām likumdošanā ir izvirzīts noteikums - pacienta hroniska, stipri novājinoša vai dzīvību apdraudoša saslimšana, ko nav iespējams apmierināti ārstēt ar reģistrētām zālēm;
· Individuāli piešķirtas fāgu terapijas zāles – attiecībā uz ārvalstīs nereģistrētām zālēm ir noteikts, ka tās ir paredzētas dzīvībai bīstamu vai hroniski stipri novājinošu slimību ārstēšanai, diagnostikai vai profilaksei, ja Latvijas zāļu reģistrā iekļautās zāles medicīnisku indikāciju dēļ nevar izmantot vai to izmantošana ir ierobežota.  Autoru ieskatā analoga prasība nosakāma arī ārvalstīs reģistrētām zālēm.
· Aptiekā saskaņā ar ārsta recepti zāļu izgatavošanas priekšnosacījums ir, ka pacienta indikācijām nav pieejamas rūpnieciski ražotas zāles. Balstoties uz to, ka fāgu terapija ir attīstošās terapija, autoru ieskatā attiecībā uz fāgu terapijas zālēm arī aptiekās saskaņā ar recepti izgatavotām zālēm būtu izvirzāmi analogi līdzjūtības un individuāli piešķirtu zāļu ētiskie apsvērumi.
Attiecīgi tiek izvirzīti šādi kopējie nosacījumi ārstniecībai ar nereģistrētām fāgu terapijas zālēm, kas fāgu terapijas kontekstā attiecināmi uz līdzjūtības zāļu programmām, nereģistrētām individuāli piešķirtām zālēm un formula magistralis (uz klīniskajiem pētījumiem un līdzjūtības programmām var būt attiecināms daļēji, ņemot vērā pētījuma protokolu vai līdzjūtības programmas aprakstu):
· Pacientam ir hroniska vai stipri novājinoša infekciju slimība vai infekciju slimība, kuru uzskata par dzīvību apdraudošu;
· Antimikrobiālās rezistences dēl nevar iegūt apmierinošu pacienta ārstēšanas rezultātu, ārstējot ar reģistrētām zālēm (nav pieejamas pārbaudītas reģistrētas zāles vai tās izrādījušās neefektīvas);
· Autoru ieskatā ieteicams virzīt fāgu terapijas zāļu izmantošanu, sākotnēji dodot priekšroku pieejām, kas paredz iepriekšēju izvērtējumu (atļaujas, programmas, protokolus utt.) un pārejot uz nākamo soli tikai tad, ja iepriekšējais nav iespējams vai nav piemērots konkrētajam pacientam: 1. klīniskais pētījums; 2. līdzjūtības zāļu programma; 3. individuāli piešķirtu nereģistrētu zāļu lietošana (named patient); 4. zāļu izgatavošana aptiekā saskaņā ar ārsta recepti (formula magistralis).
(3) Ētiskie apsvērumi – prasības par iepriekšējām konsultācijām, atzinumiem, atļaujām un atbildību.
Ņemot vērā, ka fāgu terapija joprojām ir attīstoša ārstniecības pieeja, tās pielietošana prasa pastiprinātu ētisko un profesionālo izvērtējumu.
Fāgu terapijas izrakstīšanai ārstam būtu nepieciešamas iepriekšējas konsultācijas ar speciālistiem, kuriem ir pieredze šīs terapijas pielietošanā. Tā kā Latvijā praktiskā pieredze fāgu terapijā šobrīd koncentrēta RSU Fāgu pētniecības grupā, ieteicams nodrošināt šīs grupas speciālistu iesaisti pacientu izvērtēšanā, kā arī konsultācijas ar infekciju slimību speciālistiem no valsts antimikrobiālās rezistences (AMR) metodiskās vadības kompetences centra.
Starptautiskā prakse apstiprina šādas pieejas nepieciešamību. Piemēram, Portugāles vadlīnijās fāgu terapijas lietošanai ir noteikts, ka ārstējošajam ārstam jāsaņem slimnīcas Ētikas komitejas atļauja, Zāļu un terapeitisko līdzekļu komitejas apstiprinājums, jāsaņem vietējās Infekciju un antimikrobiālās rezistences profilakses un kontroles programmas vienības saskaņojums un pēc tam – slimnīcas vadības galīgā atļauja.
Šāds daudzpakāpju izvērtējums nodrošina, ka katrs terapijas gadījums ir zinātniski un ētiski pamatots, balstīts risku un ieguvumu līdzsvarā un pacienta drošības interesēs. Līdzīgu procedūru būtu lietderīgi paredzēt arī formula magistralis ietvaros, lai nodrošinātu, ka fāgu terapijas pielietošana Latvijā notiek strukturēti un atbildīgi un salāgojami.
Attiecīgi tiek izvirzīti šādi kopējie nosacījumi par iepriekšējām konsultācijām un ārstniecības nozīmēšanu ar nereģistrētām fāgu terapijas zālēm, kas fāgu terapijas kontekstā attiecināmi uz nereģistrētām individuāli piešķirtām zālēm un formula magistralis:
· Ārsts, pamatojoties uz klīniskajiem datiem, ārsta profesionālo pieredzi un zinātnisko literatūru, noteicis, ka fāgu terapija varētu sniegt potenciāli efektīvu ārstniecību.
· Pirms fāgu terapijas zāļu nozīmēšanas ārsts:
· konsultējas ar RSU Fāgu pētniecības grupu par fāgu terapijas iespējām konkrētai indikācijai;
· sasauc konsīliju, kurā ietver vismaz šādus speciālistus: ārstējošo ārstu, ārstu/s infektologu/s no valsts AMR metodiskās vadības kompetences centra speciālistiem, RSU fāgu pētniecības grupas sertificētu ārstu, farmaceitu/s vai klīnisko farmaceitu/s, speciālistu/s, kas nodarbojas ar konkrētās diagnozes ārstniecību (piemēram, ja infekcija skar nieres – nefrologs, ja urīnceļus – urologs, ja ādu – dermatologs, ja plaušas – pneimonologs u.tml.), kā arī citi attiecīgās jomas speciālisti, ja nepieciešams (mikrobiologs, medicīnas ētikas speciālists). 
Konsīlija lēmums tiek fiksēts pacienta medicīniskajā dokumentācijā un kalpo par pamatu ārstēšanas turpmākajai taktikai.
· Individuāli piešķirtu, ārvalstīs reģistrētu fāgu terapijas zāļu gadījumos ZVA iesniedzamo konsīlija lēmumu varētu arī  aizstāt ar valsts AMR metodiskās vadības kompetences centra atzinumu par fāgu terapijas zāļu lietošanu.
· Nereģistrētas zāles pacients lieto tās ārstniecības personas tiešā personiskā uzraudzībā, kura zāles ir nozīmējusi (izrakstījusi) un uzņēmusies atbildību par izvēlēto ārstēšanu (attiecībā uz visām nereģistrēto zāļu pieejām).
(4) Pacienta informētā piekrišana.
Pacienta informētā piekrišana ir viens no ārstniecības pamatprincipiem un būtiska pacienta autonomijas izpausme, kas nostiprināta Pacientu tiesību likumā un balstās uz medicīnas ētikas principu – pacienta tiesībām brīvi pieņemt lēmumus par savu veselību. Saskaņā ar Pacientu tiesību likuma normām jebkura ārstniecība ir pieļaujama tikai ar pacienta informētu piekrišanu, kas nozīmē, ka pacientam saprotamā veidā jāsniedz pilnīga, patiesa un objektīva informācija par diagnozi, ārstēšanas iespējām, sagaidāmajiem rezultātiem, riskiem un iespējamām alternatīvām.
Fāgu terapijas gadījumā, ņemot vērā tās attīstības stadiju un ierobežoto pieredzi klīniskajā pielietojumā, pacienta informētajai piekrišanai jābūt rakstiskā formā. Pirms ārstēšanas uzsākšanas pacientam jāsniedz detalizēta informācija par terapijas būtību, izmantoto bakteriofāgu izcelsmi, iespējamiem ieguvumiem un riskiem, iespējamām blakusparādībām, alternatīvām ārstēšanas metodēm, kā arī par tiesībām atteikties no ārstēšanas jebkurā brīdī. Šāda pieeja nodrošina pacienta tiesību ievērošanu, stiprina uzticēšanos starp pacientu un ārstu un atbilst gan Pacientu tiesību likuma, gan medicīnas ētikas pamatprincipiem.
(5) Fagogramma.
Lai individuālās fāgu terapijas pieejas ietvaros nodrošinātu, ka ārstniecībā tiek izmantoti bakteriofāgi, kas spēj inficēt konkrētā pacienta infekcijas izraisītāju, pirms terapijas uzsākšanas jāveic fagogramma – laboratorisks izmeklējums, kura laikā tiek noteikta pacienta infekcijas izraisītāja baktērijas jutība pret atsevišķiem bakteriofāgiem vai to kokteiļiem.
Fagogramma ļauj identificēt bakteriofāgus, kas efektīvi lizē konkrēto patogēnu, tādējādi nodrošinot mērķētu un individuāli pielāgotu fāgu terapijas izvēli.
(6) Fāgu terapijā izmantojamās zāles un aktīvās farmaceitiskās vielas (AFV).
Fāgu terapijā izmanto zāles, kas satur bakteriofāgus kā aktīvās vielas - gan kā gatavus produktus (individuālās nereģistrētu zāļu ārstēšanas pieejas saskaņā ar ZVA atļauju), gan kā aktīvās farmaceitiskās vielas (AFV), ko izmanto formula magistralis zāļu izgatavošanā konkrētam pacientam.
AFV, kas satur bakteriofāgus, jāatbilst Eiropas Farmakopejas vispārīgās nodaļas Fāgu terapijas zāles (Phage therapy medicinal products) (5.31), kas publicēta Eiropas farmakopejas 11.6 papildinājumā (2024. gada jūlijā)[footnoteRef:140] un oficiālo nacionālo monogrāfiju prasībām, piemēram, Beļģijas Nacionālajai vispārējai monogrāfijai par bakteriofāgiem, par ko Beļģijas Zāļu un veselības produktu federālās aģentūra (FAMHP) ir sniegusi pozitīvu atzinumu 2018. gada janvārī[footnoteRef:141]. Šajos dokumentos ir noteikti bakteriofāgu aktīvo vielu ražošanas, kvalitātes kontroles, drošuma un marķēšanas principi, tostarp prasības par ģenētiskās drošības pārbaudi, mikrobioloģisko tīrību, endotoksīnu līmeni un uzglabāšanas apstākļiem. [140:  European Directorate for the Quality of Medicines & HealthCare. (2024, March). New general chapter on “Phage therapy medicinal products” (5.31) adopted and pre-published on the EDQM website. Izgūts https://www.edqm.eu/en/w/new-general-chapter-on-phage-therapy-medicinal-products-5.31-adopted-and-pre-published-on-the-edqm-website]  [141:  Federal Agency for Medicines and Health Products (FAMHP). (2018). Phage active pharmaceutical ingredients (Version 1.0). Izgūts: https://www.researchgate.net/publication/323866587_Supplementary_Material/data/5ab05e59458515ecebeb1c20/viruses-10-00064-s001.pdf] 

[bookmark: _Hlk217027446]Bakteriofāgu AFI var ražot uzņēmumi, kas atbilst Regulas Nr. 1252/2014 prasībām par labu ražošanas praksi aktīvajām vielām, un saskaņā ar iepriekš minēto Eiropas Farmakopejas nodaļu un monogrāfiju vai citu nacionālo EEZ valsts monogrāfiju, ja tāda tiks apstiprināta vai LRP principiem un vadlīnijām, vai uzņēmuma monogrāfiju ar sertificētas neatkarīgas laboratorijas analīzes sertifikātu fāgu AFV partijai. Ražotājam jānodrošina AFV partijas reģistrs(-i) un attiecīgais(-ie) analīzes ziņojums(-i).
Šādas prasības nodrošinātu fāgu terapijas produktu kvalitāti, drošumu un izsekojamību, kā arī sekmētu pacientu aizsardzību un terapijas efektivitāti.
(7) Fāgu terapijas datu uzkrāšana un farmakovigilance.
Nepieciešams sistemātiski uzkrāt datus par fāgu terapijas zāļu ārstniecības gadījumiem, lai nodrošinātu nepieciešamos datus šīs strauji augošās terapijas attīstībai, tostarp terapijas vadlīniju veidošanai nākotnē.
Ņemot vērā ZVA statusu un kompetenci, tai skaitā funkcijas farmakovigilances jomā -  zāļu lietošanas izraisīto blakusparādību uzraudzību, veidot un uzturēt datubāzi saistībā ar zāļu lietošanas drošuma uzraudzību (Farmācijas likuma 10.panta 11.punkts), autoru ieskatā būtu lietderīgi ZVA funkciju ietvaros noteikt ārstu pienākumu ziņot ZVA par visiem ārstniecības gadījumiem, kuros izmantotas fāgu terapijas zāles nereģistrēto zāļu individuālo atļauju vai formula magistralis ietvaros (bez pacienta identifikācijas). Datu pilnībai apsverams arī ziņošanas noteikšana par fāgu terapijas zāļu lietošanas gadījumiem klīniskajā izpētē un līdzjūtības zāļu programmās.
Šāda pieeja nodrošinātu vienotu un centralizētu datu uzkrāšanu, kas kalpotu gan terapijas drošuma un efektivitātes novērtēšanai, gan zinātniski pamatotu vadlīniju izstrādei. Līdzīga sistēma paredzēta arī Portugālē.

8.3. [bookmark: _Toc217985964]Ieteikumi fāgu terapijas attīstības jautājumiem rīcībpolitikā Latvijā
Fāgi piedāvā daudzsološas iespējas kā alternatīvi antibakteriālās terapijas līdzekļi, īpaši gadījumos, kad antibiotikas nav efektīvas. Tomēr, neraugoties uz pieaugošo interesi un lietojumu, fāgu terapijas ieviešanu ierobežo vairāki būtiski faktori, tostarp tiesiskā nenoteiktība, ražošanas un kvalitātes vadlīniju trūkums, nepietiekama infrastruktūra un finansējuma ierobežojumi[footnoteRef:142]. [142:  Álvarez, R. D., Årdal, C., Classen, A. Y., Nagel, T. E., Ceyssens, P.-J., & German, G. J. (2025). Cross-border dialogue: An international survey of regulators on phage therapy. International Journal of Antimicrobial Agents, 107614. https://doi.org/10.1016/j.ijantimicag.2025.107614] 

Eiropas pieredze (Beļģija, Vācija, Francija, Portugāle) rāda, ka fāgu terapijas plašākai ieviešanai nepieciešama stratēģiska valsts līmeņa pieeja, kas aptver pētniecību, normatīvo regulējumu, kvalitātes prasības un veselības aprūpes sistēmas finansēšanas mehānismus.[footnoteRef:143] [143:  Innovation News Network. (2024). Phage therapy: Delivering real-world impact against AMR. Iegūts no https://www.innovationnewsnetwork.com/phage-therapy-delivering-real-world-impact-against-amr/59932/] 

Apzinātie fāgu terapijas attīstības izaicinājumi:
· Netiek vienkopus apkopoti fāgu terapijas dati;
· Nav pieejami visi nepieciešamie fāgi;
· Nav vispārēji akceptētu ražošanas kvalitātes protokolu (LRP vai ne LRP);
· Nav infrastruktūras fāgu ražošanai;
· Ārstniecības personām un pacientiem trūkst informācijas;
· Finansiāli ierobežojumi (LRP);
· Laikietilpīga ražošana (LRP);
· Klīnisko pētījumu trūkums;
· Nepieciešams koncentrēt zināšanas;
· Trūkst vadlīniju klīniskai pielietošanai;
· Trūkst kompensācijas mehānismu;
· Nepieciešama vienota fāgu banka[footnoteRef:144]. [144:  Willy, C., Bugert, J. J., Classen, A. Y., Deng, L., Düchting, A., Gross, J., Hammerl, J. A., Korf, I. H. E., Kühn, C., Lieberknecht-Jouy, S., Rohde, C., Rupp, M., Vehreschild, M. J. G. T., Vogele, K., Wienecke, S., Witzenrath, M., Würstle, S., Ziehr, H., Moelling, K., & Broecker, F. (2023). Phage Therapy in Germany—Update 2023. Viruses, 15(2), 588. https://doi.org/10.3390/v15020588
] 

Ieteikumi rīcībpolitikas veidošanai Latvijā fāgu terapijas attīstības kontekstā:
1. Atbalstīt Projekta ietvarā sagatavotos priekšlikumus “Regulatīvie apsvērumi bakteriofāgu lietošanai cilvēku ārstniecībā Latvijā” fāgu terapijas (nereģistrētas fāgu terapijas zāles) izmantošanai ārstniecībā, kas ietver:
· Pieeju raksturojumu;
· Nosacījumus par infekcijas izraisītāja identifikāciju un fagogrammas veikšanu;
· fāga izvēli (iespējams – pasūtījumu no akreditētas laboratorijas, piemēram, Beļģijā);
· ārstēšanas taktikas, tostarp ētisko aspektu izvērtējumu (ārstu konsīlijs, konsultēšanās ar RSU fāgu pētniecības grupu);
· pacienta rakstiskas informētās piekrišanas saņemšanu;
· Fāgu terapijas zāļu lietošanas gadījumu ziņošanu Zāļu valsts aģentūrai,
un, ja nepieciešams, virzīt, pielāgojumus likumdošanā.
2. Izstrādāt Latvijas nacionālo monogrāfija par fāgu AFV, lai nodrošinātu vienotus standartus atbilstoši Eiropas Savienības prasībām, balstoties, piemēram, uz Eiropas Farmakopejas un Beļģijas monogrāfijas principiem, nosakot prasības fāgu ražošanai, kvalitātes kontrolei un drošumam.
3. Iekļaut fāgu terapiju kā atsevišķu virzienu Latvijas Antimikrobiālās rezistences mazināšanas plānā (Antimikrobiālās rezistences ierobežošanas un piesardzīgas antibiotiku lietošanas plāns "Viena veselība" 2023.–2027. gadam, apstiprināts ar Ministru kabineta 2023.gada 4.jūlija rīkojumu Nr.414), akcentējot alternatīvu antimikrobiālo līdzekļu izpēti un attīstīšanu.
4. Izstrādāt ilgtermiņa finansēšanas modeli, kas paredzētu:
· nodrošināt valsts līdzdalību un/vai ES fondu instrumentu finansējumu klīniskajiem pētījumiem, kas novērtē fāgu terapijas efektivitāti, drošumu un izmaksu lietderību, kā arī pētījumiem par fāgu rezistences mehānismiem;
· valsts budžeta līdzekļus fāgu pētniecības laboratoriju kapacitātes stiprināšanai;
· mērķdotācijas universitātēm un zinātniskajiem centriem (piemēram, RSU Fāgu pētniecības grupai) jaunu fāgu izolēšanai, raksturošanai un klīniskai izpētei;
· atbalstu nacionālas fāgu bankas izveidei;
· iespēju izstrādāt kompensācijas mehānismu ārstniecības iestādēm un pacientiem, kas izmanto fāgu terapijas zāles.
5. Integrēt fāgu terapijas jautājumus pētniecības un inovāciju programmās, sasaistot tos ar Sabiedrības veselības pamatnostādnēm 2021–2027 (piemēram, 2.rīcības virziena ”Mazināt infekcijas slimību izplatīšanās riskus un to ietekmi uz sabiedrības veselību", 3.rīcības virziena “Uz cilvēku centrēta un integrēta veselības aprūpe” mērķu sasniegšanai, kas paredz veicināt pierādījumos balstītu un izmaksu efektīvu infekciju ierobežošanas pasākumu īstenošanu,  nodrošinot, ka Latvijas pētniecības un inovāciju programmās tiek iekļauti jautājumi, saistīti ar infekcijas slimību izplatīšanās riskiem un to ietekmi uz sabiedrības veselību, turpināt attīstīt personalizētas medicīnas pieeju, uzlabojot atbilstošo diagnostiku un radot iespēju vairāk pacientiem valstī saņemt personalizētus veselības aprūpes pakalpojumus, veicināt integrētu veselības aprūpi personām, kas slimo ar hroniskām infekcijas slimībām).
9. [bookmark: _Toc217985965]Pielikumi
1. pielikums. Rekomendāciju projekts “Regulatīvie apsvērumi bakteriofāgu lietošanai cilvēku ārstniecībā Latvijā” – 17 lpp.
2. pielikums. Eiropas Farmakopejas vispārīgā nodaļa “Fāgu terapijas zāles” (Phage therapy medicinal products) 5.31. (angļu valodā un autoru tulkojumu uz latviešu valodu) – 7 lpp.
3. pielikums. Beļģijas 2018. gada monogrāfija fāgu aktīvajām farmaceitiskajām vielām “Beļģijas vispārējā monogrāfija – Fāgu aktīvās farmaceitiskās vielas” (Belgian General Monograph – Phage Active Pharmaceutical Ingredients) (versija 1.0, FAMHP/Sciensano) (angļu valodā un autoru tulkojums uz latviešu valodu) – 11 lpp.
4. pielikums. Portugāles 2024. gada 14. novembra vadlīnijas “Vadlīnijas par farmaceitiski sagatavotu zāļu izmantošanu fāgu terapijā slimnīcu apstākļos – bakteriofāgu magistrālās receptes” (autoru tulkojums uz latviešu valodu) – 5 lpp.



10. [bookmark: _Toc217985966]Izmantotās literatūras saraksts

1. Zinātniskie raksti un pārskati
Abedon, S. T., Kuhl, S. J., Blasdel, B. G., & Kutter, E. M. (2011). Phage treatment of human infections. Bacteriophage, 1(2), 66–85. https://doi.org/10.4161/bact.1.2.15845
Antimicrobial Resistance Collaborators. (2022). Global burden of bacterial antimicrobial resistance in 2019: A systematic analysis. The Lancet, 399(10325), 629–655. https://doi.org/10.1016/S0140-6736(21)02724-0
Cui, X., Chai, L., Zhang, Y., Pan, Y., Liu, H., Lei, X., & Le, T. (2025). Next-generation antimicrobials: A review of phage lysins as precision weapons against drug-resistant pathogens. Virulence, 16(1), 2562634. https://doi.org/10.1080/21505594.2025.2562634
Faltus, T. (2024). The medicinal phage — Regulatory roadmap for phage therapy under EU pharmaceutical legislation. Viruses, 16(3), 443. https://doi.org/10.3390/v16030443
Fauconnier, A. (2019). Phage therapy regulation: From night to dawn. Viruses, 11(4), 352. https://doi.org/10.3390/v11040352
Ferry, T., Bouar, M. L., Briot, T., et al. (2024). Access to phage therapy at Hospices Civils de Lyon in 2022: Implementation of the PHAGEinLYON Clinic programme. International Journal of Antimicrobial Agents, 64, 107372. https://doi.org/10.1016/j.ijantimicag.2024.107372
Ferry, T., Kolenda, C., Briot, T., Lustig, S., Leboucher, G., & Laurent, F. (2022). Implementation of a complex bone and joint infection phage therapy centre in France: Lessons after 4 years’ experience. Clinical Microbiology and Infection, 28(1), 145–146. https://doi.org/10.1016/j.cmi.2021.09.006
Hoger, W. H. (2002). Bacteriophages: Evolution of the majority. Theoretical Population Biology, 61(4), 471–480. https://doi.org/10.1006/tpbi.2002.1590
Hyman, P. (2019). Phages for phage therapy: Isolation, characterization and host range breadth. Pharmaceuticals, 12(1), 35. https://doi.org/10.3390/ph12010035
Kutter, E. M., Kuhl, S. J., & Abedon, S. T. (2015). Re-establishing a place for phage therapy in Western medicine. Future Microbiology, 10(5), 685–688. https://doi.org/10.2217/fmb.15.28
Laurent, B., Tremblais, K., Françoise, A., Meichenin, M., & Arnaud, I. (2020). Good manufacturing practice (GMP) compliance for phage therapy medicinal products. Frontiers in Microbiology, 11, 1161. https://doi.org/10.3389/fmicb.2020.01161
Lin, D. M., Koskella, B., & Lin, H. C. (2017). Phage therapy: An alternative to antibiotics in the age of multi-drug resistance. World Journal of Gastrointestinal Pharmacology and Therapeutics, 8(3), 162–173. https://doi.org/10.4292/wjgpt.v8.i3.162
Nagel, T., Musila, L., Muthoni, M., Nikolich, M., Nakavuma, J. L., & Clokie, M. R. (2022). Phage banks as potential tools to manage antimicrobial resistance in the developing world. Current Opinion in Virology, 53, 101208. https://doi.org/10.1016/j.coviro.2022.101208
Parfitt, T. (2005). Georgia: An unlikely stronghold for bacteriophage therapy. The Lancet, 365(9478), 2166–2167. https://doi.org/10.1016/S0140-6736(05)66759-1
Pelfrene, E., Willebrand, E., Cavaleiro Sanches, A., Sebris, Z., & Cavaleri, M. (2016). Bacteriophage therapy: A regulatory perspective. Journal of Antimicrobial Chemotherapy, 71(8), 2071–2074. https://doi.org/10.1093/jac/dkw083
Petrovic Fabijan, A., Iredell, J. R., Danis-Wlodarczyk, K., Kebriaei, R., & Abedon, S. T. (2023). Translating phage therapy into the clinic: Recent accomplishments but continuing challenges. PLOS Biology, 21(5), e3002119. https://doi.org/10.1371/journal.pbio.3002119
Pirnay, J.-P., De Vos, D., & Verbeken, G. (2019). Clinical application of bacteriophages in Europe. Microbiology Australia, 40. https://www.researchgate.net/publication/331387482_Clinical_application_of_bacteriophages_in_Europe
Pirnay, J.-P., Merabishvili, M., Van Raemdonck, H., De Vos, D., & Verbeken, G. (2018). Bacteriophage production in compliance with regulatory requirements. Methods in Molecular Biology, 1693, 233–252. https://doi.org/10.1007/978-1-4939-7395-8_18
Pirnay, J.-P., Verbeken, G., Ceyssens, P. J., Huys, I., De Vos, D., Ameloot, C., & Fauconnier, A. (2018). The magistral phage. Viruses, 10(2), 64. https://doi.org/10.3390/v10020064
Pirnay, J.-P., & Verbeken, G. (2023). Magistral phage preparations: Is this the model for everyone? Clinical Infectious Diseases, 77(Suppl 5), S360–S369. https://doi.org/10.1093/cid/ciad481
Pospiszyl, F., Brzychczy-Włoch, M., Morys, A., & Kaczmarzyk, T. (2025). Phage therapy as an alternative to antibiotics: Harnessing phages in oral medicine. Advancements of Microbiology, 64(2). https://doi.org/10.2478/am-2025-0009
Racenis, K., Lacis, J., Rezevska, D., Mukane, L., Vilde, A., Putnins, I., … Kroica, J. (2023). Successful bacteriophage-antibiotic combination therapy against multidrug-resistant Pseudomonas aeruginosa LVAD driveline infection. Viruses, 15(5), 1210. https://doi.org/10.3390/v15051210
Racenis, K., Rezevska, D., Madelane, M., Lavrinovics, E., Djebara, S., Petersons, A., & Kroica, J. (2022). Use of phage cocktail BFC 1.10 with ceftazidime-avibactam in the treatment of MDR Pseudomonas aeruginosa osteomyelitis — A case report. Frontiers in Medicine, 9, 851310. https://doi.org/10.3389/fmed.2022.851310
Rācenis, K. (2023). Bakteriofāgu antibakteriālā darbība multirezistentās un biofilmu veidojošās infekcijās: Promocijas darba kopsavilkums. Rīga: Rīgas Stradiņa universitāte. https://doi.org/10.25143/prom-rsu_2023-22_pdk
Schlander, M., Hernandez-Villafuerte, K., Cheng, C.-Y., Mestre-Ferrandiz, J., & Baumann, M. (2021). How much does it cost to research and develop a new drug? PharmacoEconomics, 39, 1243–1269. https://pubmed.ncbi.nlm.nih.gov/34368939/
Summers, W. C. (2012). The strange history of phage therapy. Bacteriophage, 2(2), 130–133. https://doi.org/10.4161/bact.20757
Verbeken, G., & Pirnay, J.-P. (2022). European regulatory aspects of phage therapy: Magistral phage preparations. Current Opinion in Virology, 52, 24–29. https://doi.org/10.1016/j.coviro.2021.11.005
Willy, C., Bugert, J. J., Classen, A. Y., Deng, L., … Broecker, F. (2023). Phage therapy in Germany — Update 2023. Viruses, 15(2), 588. https://doi.org/10.3390/v15020588
Willy, C., & Bröcker, F. (2025). Phagentherapie in Deutschland – Update 2025. Bundesgesundheitsblatt – Gesundheitsforschung – Gesundheitsschutz, 68(6), 617–624. https://doi.org/10.1007/s00103-025-04063-z
Żaczek, M., Górski, A., Weber-Dąbrowska, B., et al. (2022). A thorough synthesis of Phage Therapy Unit activity in Poland. Viruses, 14(6), 1170. https://doi.org/10.3390/v14061170
2. Pārskati, ziņojumi un konferenču materiāli
De Jode, M., McCallin, S., Djebara, S., Pirnay, J.-P., & Ceyssens, P. J. (2024). Sustainable implementation of human phage therapy across the EU: EU-JAMRAI-2 conference report. https://eu-jamrai.eu/wp-content/uploads/2025/03/EU-JAMRAI-2-Phage-conf-meeting-report-2024-02.pdf
European Commission, Joint Research Centre, Toussaint, B., Munoz Pineiro, A., & Pirnay, J. (2024). Overview and outlook of phage therapy and phage biocontrol. Publications Office of the EU. https://doi.org/10.2760/71288
Health Emergency Preparedness and Response Authority. (2022). HERA factsheet – Health Union: Identifying top 3 priority health threats. https://health.ec.europa.eu/publications/hera-factsheet-health-union-identifying-top-3-priority-health-threats_en
World Health Organization. (2024). WHO bacterial priority pathogens list 2024. Geneva: WHO.
World Health Organization Regional Office for Europe. (2025). Building the evidence for the use of bacteriophage therapy. Copenhagen: WHO Regional Office for Europe. https://www.who.int/europe/publications/i/item/WHO-EURO-2025-11441-51213-78039
3. Normatīvie akti un vadlīnijas
Council of Europe. (2016). Resolution CM/Res(2016)1 on quality and safety assurance requirements for medicinal products prepared in pharmacies. Strasbourg: Council of Europe.
Eiropas Farmakopeja. (n.d.). European Pharmacopoeia. Council of Europe, European Directorate for the Quality of Medicines & HealthCare (EDQM).
Eiropas Parlaments un Padome. (2004). Regula (EK) Nr. 726/2004 par cilvēkiem paredzēto un veterināro zāļu reģistrēšanas un uzraudzības Kopienas procedūrām un ar ko izveido Eiropas Zāļu aģentūru. https://eur-lex.europa.eu/eli/reg/2004/726/oj/?locale=lv
Eiropas Parlaments un Padome. (2014). Regula (ES) Nr. 536/2014 par cilvēkiem paredzētu zāļu klīniskajām pārbaudēm un ar ko atceļ Direktīvu 2001/20/EK. https://eur-lex.europa.eu/eli/reg/2014/536/oj/?locale=LV
Eiropas Parlamenta un Padomes Direktīva 2001/83/EK. (2001/2025 konsolidētā redakcija). Par Kopienas kodeksu, kas attiecas uz cilvēkiem paredzētām zālēm. https://eur-lex.europa.eu/legal-content/EN/TXT/?uri=CELEX%3A02001L0083-20250101
European Commission. (n.d.). EudraLex – Volume 4: Good Manufacturing Practice (GMP) guidelines. https://health.ec.europa.eu/medicinal-products/eudralex/eudralex-volume-4_en
European Directorate for the Quality of Medicines & HealthCare. (2024, March). New general chapter on “Phage therapy medicinal products” (5.31). https://www.edqm.eu/en/w/new-general-chapter-on-phage-therapy-medicinal-products-5.31
European Medicines Agency. (2022). Guideline on the evaluation of medicinal products indicated for treatment of bacterial infections (Rev. 3). https://www.ema.europa.eu/en/documents/scientific-guideline/guideline-evaluation-medicinal-products-indicated-treatment-bacterial-infections-revision-3_en.pdf
European Medicines Agency. (2023). Concept paper on the establishment of a guideline on the development and manufacture of human medicinal products specifically designed for phage therapy. https://www.ema.europa.eu/en/development-and-manufacture-human-medicinal-products-specifically-designed-phage-therapy-scientific-guideline
International Council for Harmonisation. (n.d.). ICH E6 (R2) Good Clinical Practice – Scientific guideline. https://www.ema.europa.eu/en/ich-e6-good-clinical-practice-scientific-guideline
Latvijas Republikas Ministru kabinets. (2006. gada 18. aprīlis). Noteikumi Nr. 304 “Noteikumi par zāļu ražošanas un kontroles kārtību, par zāļu ražošanu atbildīgās amatpersonas kvalifikācijas prasībām un profesionālo pieredzi un kārtību, kādā zāļu ražošanas uzņēmumam izsniedz labas ražošanas prakses sertifikātu”.
Latvijas Republikas Ministru kabinets. (2007. gada 26. jūnijs). Noteikumi Nr. 416 “Zāļu izplatīšanas un kvalitātes kontroles kārtība”.
Latvijas Republikas Ministru kabinets. (2010. gada 23. marts). Noteikumi Nr. 288 “Aptieku darbības noteikumi”.
Latvijas Republikas Ministru kabinets. (2013. gada 25. jūnijs). Noteikumi Nr. 344 “Aktīvo vielu importēšanas un izplatīšanas kārtība”.
Latvijas Republikas Ministru kabinets. (2024. gada 26. marts). Noteikumi Nr. 192 “Cilvēkiem paredzēto zāļu klīnisko pētījumu noteikumi”.
Latvijas Republikas Ministru kabinets. (2025. gada 1. jūlijs). Noteikumi Nr. 410 “Farmaceitiskās darbības licencēšanas noteikumi”.
Latvijas Republikas Ministru kabinets. (2027. gada 22. janvāris). Noteikumi Nr. 47 “Farmakovigilances kārtība”.
World Medical Association. (2024). Declaration of Helsinki – Ethical principles for medical research involving human participants. https://www.wma.net/policies-post/wma-declaration-of-helsinki/
Zāļu valsts aģentūra. (n.d.). Farmakovigilances termini. https://www.zva.gov.lv/lv/industrijai/zalu-registracijas-apliecibu-ipasnieki/farmakovigilance/farmakovigilances-termini
4. Institūciju dokumenti, atzinumi un vietnes
Eliava Biopreparations. (n.d.). Material safety data sheet (MSDS): Phago-Intesti. https://phage.ge/en/products/phago-intesti
Hirszfeld Institute of Immunology and Experimental Therapy. (n.d.). Phage Therapy Unit. https://hirszfeld.pl/en/structure/iitd-pan-medical-center/phage-therapy-unit/
INFARMED. (2024). Deliberação n.º 112/CD/2024. https://www.infarmed.pt/documents/15786/9697484/2024-11-15_Delibera%C3%A7%C3%A3o_112_CD_2024
Latvijas Ārstu biedrība. (2025). Profesionālās asociācijas. https://www.arstubiedriba.lv/profesionalas-asociacijas/
Zāļu valsts aģentūra. (n.d.). Farmakovigilances termini. https://www.zva.gov.lv/lv/industrijai/zalu-registracijas-apliecibu-ipasnieki/farmakovigilance/farmakovigilances-termini
 5. Publikācijas, populārzinātniski avoti un mediji
Azeredo, J. (n.d.). Phage therapy approval in Portugal [Podcast epizode]. Spotify. https://open.spotify.com/episode/5C2VA3n7GJdHuNNDDaBXZR
Innovation News Network. (2024). Phage therapy: Delivering real-world impact against AMR. https://www.innovationnewsnetwork.com/phage-therapy-delivering-real-world-impact-against-amr/59932/
Mudi, E. (2025). Phage therapy takes a leap forward: Portugal’s pioneering approach. ResearchGate. https://www.researchgate.net/publication/388658846
Top of Form

[image: ]
2
[image: ][image: ]
image3.jpeg
Fagu terapijas zalu lietoSanas pieejas
Eiropas Savienibas dalibvalstis (ES reguléjuma ietvaros)

Fagi - registrétas zales
(ir veikta kliniska izpéte un sanemta
tirdzniecibas atlauja*)

I_ Kliniska izpéte

Fagi - neregistrétas zales
(nav sanemta tirdzniecibas atlauja)

petijuma iz égtes ropcjesé vai par kuram ar arsta :tnjzimé'umu lai zdles
ietvaros P 5 p o -p e e ) ! konkrétam pacientam
= o iesniegts pieteikums apmierinatu konkréeta . 1
UEql t=tapiins centralizétaja registracijas acientaipasas vajadzibas saskana ar arsta recepti
zales, kas tiek S, | g. J_ X p P - _J & (formula magistralis),
. N procedara, ja hroniska, stipri (var nebut vai bat : o Bt -
petitas vai i S e e - izmantojot fagus ka
izstradatas) novajinosa vai dzivibu registrétas cita valstr, t.sk. aktivo izejvielu (AFV)
apdraudosa saslimsana) arpus ES, EEZ valstim)
-

Etiskais ietvars: Helsinku deklardcijas 37.pants
*ES $obrid nav registrétu fagu terapijas zalu




image1.jpeg
RIGAS STRADINA

T gy ]

Bl UNIVERSITATE




image2.png
m VPP
\ Valsts péfijumu
programma





image4.png




